
PROLÓGUS 
Nice-Matin 1976. július 21. 


Forró napnak ígérkezett. Nyolc perccel hat óra után kel a nap és mire eljött a 
reggelizés ideje, a város izzadtságban úszott. Árnyékos verandákon reggeliztek a 
vakációzók; az autósok leengedték a felhajtható kocsitetőt; a pincérek kihúzták 
a napellenző ponyvát a járdákra kitett asztalok fölé. A koránkelők már odakint 
voltak a kavicsos tengerparton; nyúlánk barna bőrű lányok levetették bikinijük 
felső részét, hogy csinos barna mellüket mutogassák. A helybéliek nem titkolt 
kéjvággyal nézegették őket, míg a látogatók úgy tettek, mintha számukra nem 
lenne újdonság a , felül semmi" napozás. A promenádon - a hatsávos autópályán - 
morajlott a forgalom, szennyezve a Földközi-tenger meleg levegőjét. 


Forróságot ígért ez a nap a nyaralóknak, az autósoknak, a pincéreknek; de a 
legnagyobb forróságot Pierre Bigou-nak ígérte. A hőmérő higanyszála 30 fok fölé 
fog emelkedni, de Monsieur Bigou-nak sokkal izzasztóbb lesz. 


Bigou a Société Générale központi fiókjának főellenőre volt - a bank címe: 
Avenue Jean Médecin, Nizza. Bigou számára 1976. július 19-e úgy indult, mint 
minden más normális hétfő reggel. A bank magas mennyezetű előtere hűvös és 
csöndes volt. A rövid ujjú ingben sürgölődő pénztárosok felkészültek az ügyfelek 
fogadására; az ajtókat fél kilenckor nyitják. 


Bigou 8:28-kor karóráján ellenőrizte a főbejárat fölött lévő nagy órát, majd 
irodájába ment, nyitva hagyta ajtaját és átfutotta a reggeli lapot. Sok éve 
szolgált a banknál, igen magas pozíciót ért el - őrá aztán senki sem fog 
rászólni, hogy miért olvas munkaidőben újságot. 


Van Impe nyerte a Tour de Francé kerékpárverseny hatvanharmadik fordulóját. A 
Viking I amerikai űrlaboratórium úton van a Mars felé. Meleg, napos idő várható. 
És. akkor mi van... 


St. Arséne napja volt, de a rendkívül tiszteletreméltó katolikus szentnek semmi 
köze Arséne Lupinhoz, a francia Robin Hoodhoz, az úri tolvajok védőszentjéhez. 


Két banktisztviselő pontban fél kilenckor haladt el Bigou ajtaja előtt, és ment 
le a bank pincéjében lévő páncélteremhez. A páncélterem ajtajának kinyitása 


minden nap két alacsonyabb beosztású tisztviselő feladata volt, hetenként 
váltották egymást. Mindkettő kezében hatalmas kulcs, rajta ,F. B." - a Fichet- 
Bauche volt Franciaország legnagyobb zár- és széfgyártója. 


A lépcső alján lévő két acélajtó simán kinyílt, s vastag betonfalba csúszott. 
Eddig rendben volna. 


Következik az újabb, különleges acélajtó. Ötvenéves, közel egy méter vastag, 
súlya húsz tonna, általános hiedelem szerint lézersugár sem tudja áttörni. A 
bank igazgatói tárgyaltak biztosító társaságukkal, a londoni Lloyds-szal 
korszerű riasztóberendezésről - és megállapodtak abban, hogy ez az ajtó annyira 
áthatolhatatlan, hogy fölöslegesek lennének ezek a modern ketyerék: rejtett 
kamerák, rezgésre reagáló riasztók és fotoelektrikus érzékelők. Az egyik ügyfél, 
aki széffiókot bérelt a páncélteremben, panaszolta ugyan a riasztók hiányát, de 
az a férfi nyugdíjas rendőr volt, aki túl sok krimit olvasott és így senki sem 
hallgatott rá. 


A két férfi 8:34-kor egyszerre illesztette be a két kulcsot. Az ajtó 
mechanizmusa, régimódi iparos remeklés, két egymást keresztező rúdkészletből 
állt. Amint a kulcsokat betolták, az ajtón lévő három nagy kerék segítségével 
szabadították ki a rudakat: mindegyik kerék negyed fordulattal jobbra a 
vízszintes rudakat, majd negyed fordulattal balra a függőleges rudakat 
mozdította el. A bonyolult eljárás végrehajtása során meghallották a szerkezet 
kioldásának halk hangját. 


8:35-kor nyílt a zár és az egyik férfi gyöngéden megtaszította, hogy az ajtó 
kitáruljon. 


Semmi sem történt. A húsz tonnás ajtó meg se moccant. Ez volt az a pillanat, 
amikor Pierre Bigou kálváriája elindult. 


A két férfi egymásra nézett, vállat vont és ismét nekifogott. 


Becsúsztatják a két kulcsot. 


Egyes számú kerék: negyed fordulat balra, negyed fordulat jobbra. 
Kettes számú kerék: ugyanaz. 


Hármas számú kerék: ugyanaz. 


Egyikük azt suttogja: 
- Szezám tárulj. 
Kis lökés. 


Semmi. 


Egy hang megszólal: 

- Mi történik itt? 

A két férfi megfordul és meglátják a lépcsőn álló, őket figyelő ügyfelet. 
- Semmi -válaszolja egyikük - kicsit beragadt az ajtó. 

Az ügyfél vigyorog. 


- Ha maguk sem tudnak bemenni, legalább biztosak lehetünk abban, hogy rablóknak 
sincs semmi esélyük. 


A két férfi savanyúan mosolyog és harmadszor is végigcsinálja a műveletet. Ekkor 
már kisebb tömeg gyűlik össze a lépcsőkön. Gunyoros megjegyzéseik bosszantani 
kezdik a két banktisztviselőt, de sztoikus nyugalommal fogadják az ugratást, 
mert a Société Générale patinás pénzintézet, ahol mindig az ügyfélnek van igaza. 


8:50-kor beismerték vereségüket. Az ajtó beszorult. Elnézést kértek a várakozó 
ügyfelektől és felmentek, hogy feletteseiket értesítsék. 


A hőmérő huszonöt fokot mutat és tovább emelkedik. 
A bank igazgatója önmaga jön le, hogy a várakozó ügyfelektől elnézést kérjen. 


Jacgues Guenet bizalmat keltő személyiség: hatvanéves, erőteljes alkat, a nizzai 
rögbi klub jól ismert alelnöke, acélidegzetű férfi. 


Sajnálkozva mosolygott és csöndes, nyugodt hangon szólt az ügyfelekhez. 
Elismerte, hogy a helyzet rendkívül kényelmetlen, de egy beszorult ajtó még nem 
a világ vége, nem igaz? Pillanatokon belül itt lesznek a szakértők, de nem 
tudni, munkájuk mennyi időt vesz igénybe. 


Miközben az ügyfeleket felfelé terelte a lépcsőn, azt mondta. 


- Javasolhatnám, hogy délután kettőkor jöjjenek vissza? Biztos vagyok benne, 
hogy addig minden rendben lesz. Ez csak egy apró malőr - nem kétséges, hogy a 
nagy meleg okozta... 


Amikor visszatért az ajtóhoz, helyettese, Pierre Bigou figyelte, hogyan próbálja 
a két tisztviselő ismét kinyitni. Sem Guenet, sem Bigou nem aggódott túlságosan: 
az elmúlt ötven évben egyszer már beszorult az ajtó és a kihívott lakatos 
egyetlen csepp olaj segítségével kiszabadította. 


A beosztott tisztviselők ikszedszer csinálták végig ugyanazt a műveletet - 
ugyanolyan eredménnyel. 


Pierre Bigou kilenckor visszament irodájába, felemelte a kagylót és a 60-97-61- 
et, a Fíchet-Bauche helyi irodáját tárcsázta. A szám foglalt volt. Újságjába 
pillantott. Lelőttek két német turistát, és egy stricit lányok futtatásáért 
240000 frank büntetésre ítéltek. Bigou, akire egy tiszteletlen beosztott a Szent 
Péter gúnynevet ragasztotta, megborzongott. 


A hetvenes évek Nizzája kínosan emlékeztetett a harmincas évek Chicagójára. 
Jacgues Médecin megszépítette a várost, de nem tudta megakadályozni, hogy 
Marseilletől átvegye a nemzetközi kábítószerpiac szerepét. A milieu - az alvilág 
-két, egymás ellen harcoló bandára oszlott, az olaszokra és a korzikaiakra és 
volt egy olyan kétéves időszak, amikor tizenkét éjszakai bártulajdonost 
gyilkoltak meg. A Promenade des Anglais-on kokaintól férfi prostituáltig minden 
kapható. Vélemények szerint Nizza volt Franciaország legkorruptabb városa. 


Bigou ismét megborzongott - ekkora bűnözés! Lehetséges lenne, hogy a páncélterem 
beszorult ajtaja... Nem akkor mutatkozna valamilyen külső jel: azt az ajtót 
senki nem nyithatta ki úgy, hogy jeleket ne hagyott volna. 


Azt az ajtót senki nem nyithatta ki és kész. 


Még a biztosító is így gondolta, holott az mindig ragaszkodik a fokozott 
biztonsághoz. 


Bigou felemelte a kagylót és ismét tárcsázott. Ezúttal válaszoltak. 


- Halló - Fichet-Bauche iroda? ASociété Générale bankból beszélek. Át tudnának-e 
küldeni nagyon gyorsan valakit?... Nem, a zár működik, de az ajtó beszorult... 
várom önöket. 


9:15-kor fekete-sárga Renault 4L kocsi érkezett a bank elé. Ajtaján a felirat: 
rFichet-Bauche", Bigou megkönnyebbülten sóhajtott. Gondjai csakhamar 
megoldódnak. 


Bigou és Guenet együtt ment le a lépcsőn a cég két lakatosával. A szakértők 
magabiztosan közelítették meg és vizsgálták át az ajtót. Minthogy külsérelmi 
nyomot nem láttak, teljes csendet kértek és bedugták a két kulcsot. Mérhetetlen 
óvatossággal hajtották végre a műveletet, félrehajtott fejjel figyelték a benti 
hangokat: pontosan úgy néztek ki, mint egy gilisztát leső két madár. 


Végül egyikük Guenethez fordult. 


- A zár tökéletesen működik. Biztosíthatom, hogy szerkezetével semmi baj - a 
peckek szabályosan mozognak. 


Pillanatnyi csend támadt. 
- Nos? - kérdezte Guenet. 


A lakatos vállat vont. 


Akkor miért nem nyílik ki az ajtó? -kérdezte Guenet. 


- Arra tudok csak gondolni - mondta a lakatos - hogy belülről torlaszolja el 
valami. 


A bankár hitetlenkedve meredt a lakatosra. Elképzelhetetlen. 
- Nem hiszem -morogta. 
Guenet megfordult és látta, hogy kíváncsi tisztviselők tolonganak a lépcsőn. 


-Menjenek a dolgukra - szólt rájuk mérgesen. - Senkit sem akarok a lépcsőn 
látni. 


Az alkalmazottak elsiettek. A négy férfi elképedve meredt az ajtóra. Egyszerűen 
nincs mód kinyitni: olyanra tervezték, hogy ezt a lehetőséget kizárják. 


A kézenfekvő megoldással a lakatosok rukkoltak elő. 


- Egyetlen lehetőség van. Ha nem tudunk az ajtón áthatolni, meg kell kerülnünk. 
A falba kell lyukat fúrni. 


Várakozva néztek Guenetre. Ő a költségekre gondolt, a zajra, a kényelmetlenségre 
a megakadó üzletmenetre. 


- Nincs más lehetőség? 


- Nincs. 


Törjék át a falat - sóhajtott Guenet. 


Bigou felment és a páncélterem tervrajzával tért vissza. A két lakatos néhány 
pillanatig tanulmányozta a rajzokat, majd egyikük fekete keresztet húzott az 
ajtó jobb oldalán lévő részre, oda, ahol a fal a legvékonyabb volt. 


9:30-kor bekapcsolták a villanyfúrót. A munka sokáig tartott. Először hét vagy 
nyolc kis lyukat fúrtak néhány centire egymástól. Utána vésővel és kalapáccsal 
verték le a lyukak közötti betont. A lépcsők előtere csakhamar megtelt porral, 
padlója betontörmelékkel. A két lakatos csakhamar piszkos lett, izzadt, kimerült 
és elege lett az egészből. 


Ez a fajta munka a legelszántabb bankrablót is elbátortalanította volna. 

12 órakor letették a szerszámokat. A lyuk átmérője már körülbelül húsz centi 
lett. A következő feladat: akkorára nagyítani, hogy valaki átmászhasson rajta - 
de addig is már be lehet nézni. 


Guenet lejött, hogy megvizsgálja, mire jutottak. 


Az egyik lakatos arcát a lyukhoz szorítja és bekukkant. 


- A kurva anyját - sziszegi. Elfordul a lyuktól és Guenetre néz. 
- Kirabolták - közli. 


A hőmérséklet 30 fok és tovább emelkedik. Jacgues Guenet, a bikaerős, magabiztos 
sportember a lyuknál áll és tetőtől talpig remeg. 


- Nem lehet igaz - mondja bambán. Majd újból ezt hajtogatja. - A páncélterem 
merő romhalmaz. A padlón csekkek, részvények és kötvények. Mindenfelé szétszórt 
ékszerek: karkötő, nyaklánc, cizellált kehely. A romok között két gázpalack. 


A lakatosok a döbbent igazgatóra merednek. Mintha képtelen lenne gondolkodni. 
Egyikük megérinti a vállát, gyöngéden beszél hozzá, hogy sokkos állapotából 
kihúzza. 


- Szedje össze magát. Ki kell hívni a rendőrséget. 

Guenet megfordul. 

- Senki sem tudhat erről! - mondja vadul. Vakrémületében abba a halvány 
reménysugárba kapaszkodik, hogy a behatolók csupán feltúrták a páncéltermet és 
semmit sem vittek el. 

A lakatosok higgadtabban gondolkodtak. 

- Muszáj a rendőrséget értesíteni - erősködtek. 

Guenet magához tért és némán bólintott. Felment a lépcsőn, be az irodájába; 
senkihez se szólt, az érdeklődők kérdéseire nem válaszolt. Leroskadt, maga elé 
húzta a telefont és a közel 150 méterre, az Avenue du Maréchal Fochon lévő 
rendőrőrsöt tárcsázta. 

A hívást Albertin nyomozó vette. 

- Itt a Société Générale. Kiraboltak bennünket - közölte Guenet. 

- Ne nyúljanak semmihez - mondta Albertin - azonnal ott leszünk. 

Jacgues Albertin inkább nézett ki fiatal cégvezetőnek, mint nyomozónak. 


Harmincöt éves volt, magas, karcsú, szemüveges. Elegánsan öltözött, rövid haja 
baloldalt borotvaéles választékkal elválasztva. 


Mire két, alacsonyabb beosztású nyomozóval a helyszínre ért, a lakatosok már 
körülbelül 45 centiméteres átmérőjű lyukat fúrtak a falba. 


Guenet elmagyarázta, hogy reggel nem tudták az ajtót kinyitni - sem a bank 
alkalmazottai, sem a lakatosok - ezért fúrtak lyukat a falba. 


Albertin egy pillanatig beleskelt, majd beosztottjához fordult. 

- Lecocg, te vagy a legsoványabb. Próbálj átmászni. 

Lecocg felügyelő előbb óvatosan bedugta a fejét, majd vállát, és lassan kúszott 
előre. Félúton megtorpant: nadrágja a durva betonba akadt. Habozott, majd 
beljebb kúszott. A nadrág elszakadt. 


Rezignált sóhajjal kapcsolta ki nadrágját és alsónadrágban csúszott át a lyukon. 


Felmerült benne, hogy a rablók még mindig a páncélteremben tartózkodhatnak, 
ezért előhúzta revolverét. 


Az első jelenség, amire felfigyelt a bűz volt: füst, égő gumi és emberi ürülék 
émelyítő keveréke. 


Majd meglátta a szerszámokat: fúrókat, kalapácsokat, forrasztólámpákat, 
gázpalackokat, kesztyűket és álarcokat. A padlón gyűrűk, ezüstneműk, ötvenezer 
frankra szóló beváltatlan csekk, vastag köteg ötszáz frankos bankjegy, 
magánlevelek, értékpapírok és szerződések hevertek. 


A megperzselt linóleum padlón szétszórt ,hulladék" értéke megközelítette a nyolc 
millió Írankot. 


Ennyit hagytak a rablók maguk mögött. 


Lacocg pisztollyal a kezében járt körbe. Megkerült egy felfordított széfet, 
felmászott egy acélasztalra és elérte a föld alatti terem túlsó oldalát. 


Megkönnyebbülten sóhajtott fel. Egyedül volt. 


Az egyik fal melletti széfet előbbre tolták. Benézett mögéje. Kavics- és 
törmelékhalmot látott, métermagas lyukat a falon s egy se vége se hossza 
alagutat. 


Most már tudta, hogyan jutottak be. 


Elfordult és hirtelen megvillant valami. Jobban megnézte: gyönyörűen metszett 
ezüsttál volt, tele szarral. Majdnem elhányta magát. 


Rosszulléte pillanata elmúlt és visszatért a páncélterem bejáratához. Arcát a 
lyukhoz szorította. Odakint Albertin és Guenet egyre türelmetlenebbül 
várakozott. 


- Tiszta kupleráj - közölte Lecocg - alagutat ástak a banknak a Rue Gustave 
Deloye felőli oldalán. 


- A csatorna - mondta Albertin. - Minden bizonnyal a csatornát használták. Te 
maradj itt - szólt Lecocgnak. - Küldök néhány embert, akik megpróbálnak az utca 
felől behatolni. 


A Rue de 1/Hotel des Postes és a Rue Gustave Deloye sarkán (az utca túloldalán a 
bank alkalmazottjainak kerékpártárolója) két rendőr felemelte a bebúvó nyílás 
súlyos fedelét és leereszkedett a csatornába. 


A levezető acéllétra alján vízbe léptek és elindultak északnak, a Rue Gustave 
Deloye alatt. Alig három méterre a csatornanyílás alatt elemlámpáik fényében 
megpillantották a rablók ásta alagutat. 


Itt szakszerű munkát végzett valaki. Az alagút mennyezetét acélrudakkal 
erősített bányafa tartotta. Falait gondosan kicementezték. Alját spárgaszőnyeg 
takarta. 


A rendőrök kétrét hajolva hatoltak be az alagútba. Felfigyeltek a szőnyeg 
mellett kígyózó elektromos kábelre és egyikük megbotlott az oxiacetilén 
gázpisztolyban, amely ott lógott a gázpalack végén. 


Majdnem nyolc méterrel arrébb felbukkantak a bank páncéltermében, ahol Lecocag 
felügyelő várt rájuk: kifejezetten mulatságos látvány volt, ahogy ott állt 
ingben, gatyában, zokniban és cipőben, pisztollyal a kezében. 


A bankban már nem Jacgues Guenet dirigált. Aznap délután a rendőrség átvette az 
irányítást. A telefonhívásra válaszoló Albertinhez és embereihez csatlakozott 
Tholance felügyelő és a bűnügyi csoport, valamint Duma főfelügyelő és a városi 
rendőrség néhány embere. A hadműveletet a negyvenes évei végén járó, 
jelentéktelen külsejű Claude Besson főfelügyelő vezette, aki azzal szerzett 
hírnevet, hogy leleplezett egy adócsaló bandát és ennek eredményeként kilenc 
tisztességtelen ügyvédet juttatott börtönbe. 


Első lépése az volt, hogy mindent lefényképeztetett. Jacob felügyelő, a 
rendőrség fényképésze csattogtatni kezdte Rolleiflex gépét. A nagytestű, 
bajuszos Jacobot állandóan ugratták amiatt, hogy annyira hasonlított a fÍrancia 
tv hekusára, Bourrel felügyelőre. 


Utána összeszedték a bizonyítékokat. Egy egész tonnányit. 


A páncélteremben és a csatornában a következőket találták: 

40 oxigénpalack 

3 oxiacetilén gázpisztoly 

10 csípőfogó 

1 ipari füsttelenítő több méter hajlékony csővel 

20 feszítővas Csatornamunkások által haszná lt vízhatlan kezeslábasok 
Gumicsizmák, kesztyűk, esőkabátok 

Margnat-Village fajtájú borosüvegek 

Volvic ásványvizes palackok 

Hegesztő - védőszemüveg 

Élelmiszer 

Hordozható kemping gázfőző 

Teli gázpalackok a főzőhöz 

Több doboz szivar 

A rendőrök egyik csoportja listát készített a holmikról, 

míg egy másik csoport műanyag zsákokba rámolt mindent. Utóbbi undorító 
tevékenység volt, mert a páncélteremben jó sokan töltötték a teljes hétvégét, WC 
nélkül, és ugyanolyan kellemetlen szokásaik voltak, mint bárhol másutt a 
tolvajoknak. A takarítást végző rendőrök ,Kakarészlegnek" nevezték magukat. 
Gyakran kiszöktek fÍriss levegőt szívni. 


A rablók szerszámai, valamint a szétszórt papírok és ékszerek harmincöt nagy 
műanyag zsákot töltöttek meg. 


A kifeszített széfek némelyike érdekes titkokat tárt fel. Például azt a 
pornográf fényképgyűjteményt (amatőrök keze munkája), amelyben meztelen férfiak 
és nők voltak láthatók, akik hol kettesben, hol csoportosan szeretkeztek. A 
képeken nem egy nizzai előkelőség szerepelt. Az egyik rabló néhány képet 
kiakasztott a falra. 


Még furcsább volt az élelmiszereket tartalmazó zacskó: leveskonzervek, két kiló 
cukor, néhány keksz és egy tábla csokoládé. Minek tart ilyesmit széfben valaki? 
Egy banktisztviselő megmagyarázta: 


- Nizzában sok a nyugdíjas, aki titkait a mi széfünkben tartja. Van aki idejön 
délutánonként, hogy titokban nassoljon vagy elszívjon egy cigarettát. A 
leveskonzervek? Olyan tartja itt, aki emlékezik a háborús évekre és az 
élelmiszerszűkére. Van egy férfi, aki itt írja emlékiratait. Reggel kiveszi a 
széfből, egész nap ezen dolgozik és este visszazárja a széfbe. Ha vannak, akik 
ilyesmire használják szolgáltatásainkat, hogyan tilthatnánk meg nekik? 


Egy fiatal nyomozó tisztelettudóan odahívta Besson főfelügyelőt. 

- Uram, nézze csak: üzenetet hagytak. 

Nagy, merész betűkkel ez volt a falba karcolva: 

nrSans armes, sans haine, et sans violence". (Fegyverek, gyűlölet és erőszak 


nélkül.) Az üzenet mellé kelta keresztet rajzoltak; ez volt az ,Occident" 
betiltott szélsőjobboldali szervezet szimbóluma. 


Besson felírta magának és Jacob lefényképezte. 


Gyorsan megoldódott a beszorult ajtó rejtélye: a rablók bentről behegesztették, 
feltehetőleg óvintézkedésül - hátha mégis felmerül a lehetőség, hogy valaki a 
hét végén, engedéllyel, a páncélterembe akar lépni. 


A csatornákban újabb felfedezésekre bukkantak. A csatorna egyik zsákutcájában 
halmozták fel a kiásott földet és törmeléket. Majdnem 300 méteren át futott a 
kampókra akasztott fehér villanydrót, át a városi tanács által csapadékmérésre 
szolgáló vízmennyiség-mérő termen és a Place Masséna alatti föld alatti garázsba 
torkollott - aholis közönséges konnektorba dugták. A rablók elektromos fúróinak 
és egyéb szerszámainak áramellátásáról a város tehát ingyen gondoskodott. 


Más rendőrök a gumicsizmák, hegesztőlámpák, forrasztóvasak és egyéb szerszámok 
útját követték a Rue Gustave Deloye, a Rue St. Michel, balra fordulva a Rue 
Gioffíredo, majd ismét jobbra a Rue Chauvain alatt futó csatornákban, mígnem a 
Rue Félix Faure csatlakozásához értek. Ez utóbbi alatt nem közönséges csatornát, 
hanem széles föld alatti utat leltek. 


Nizza nagy folyója, a Paillon, nyáron majdnem teljesen száraz, de télen négy 
tágas föld alatti alagúton viszi a vizet a tengerbe. Az alagutak mellett két 
föld alatti utat használnak a csatornák ellenőrzésére. A banda, amely a bankot 
kirabolta, az egyik ilyen úton jutott a csatornába. 


A rendőrség egyik tagja több mint egy mérföldön át követte az utat, mígnem a 
kiállítási csarnok mögött felszínre bukkant. Itt a kiszáradt folyómeder homokján 
megpillantotta egy Land-Rover keréknyomát. 


Egyre világosabb lett a helyzet. 


A páncélteremben Jacgues Guenet, Pierre Bigou és Claude Besson ideiglenesen 
felmérte a zsákmány értékét. 


A páncélterem három helyiségből állt. A legnagyobb szobában, a magánletétek 
őrzésére szolgáló helyiségben a négyezer fiókból háromszáztizenhetet törtek fel. 
A szomszédos szobából (amelynek acélajtaját ugyancsak feltörték) eltűnt a bank 
teljes arany és bankjegy készlete. A harmadik, legkisebb helyiségben volt az 
éjszakai széf, amelyben a helyi üzletek elhelyezhették napi bevételüket, az 
után, hogy a bank bezárt. (A különleges zsákokba helyezett pénzt az utcára nyíló 
felhajtható lemezen keresztül csúsztatták be.) A rablók innen a város legnagyobb 
áruházának és szupermarket jének hétvégi bevételét vitték el. 


A három férfi csak találgathatott, de úgy számolt, hogy a kár meghaladja a 60 
millió frankot. 


Közel 12,5 millió dollárt. 


Minden idők legnagyobb bankrablása... 


Claude Bessonnak, a jelentéktelen külsejű, de kitűnő szimatú nyomozónak nehéz 
volt imponálni. Jól ismert ügyfelek dörzsölt ügyvédei semmivel sem imponáltak 
neki jobban, mint a zsebmetszők vagy a kábszer kereskedők. Lehet, hogy a bűnözők 
dörzsöltek, de ő dörzsöltebb náluk. 


Ez az ügy azonban imponált neki. 


A rablást olyan tökéletesen megtervezték, mint egy katonai hadműveletet. A 
felszerelés, az áramellátás, a föld alatti út használata... Jézus Mária, még 
ipari füstelszívójuk is volt odalent! És étel és bor... Olyan gondosan 
előkészítették és olyan hatásosan hajtották végre, mint a legbonyolultabb 
pénzügyi bűntettet, amit ő valaha is kibogozott. 


Legalább tíz ember kellett hozzá, talán húsz is... rengeteg felszerelés... több 
havi előkészítés... több napi alagút ásás... óriási zaj... 


De senki semmit nem látott, nem hallott suttogó híre sem terjedt egy közelgő 
bankrablásnak. 


Aki kitervelte, káprázatos elme lehet: kiváló gondolkodó, nagyszerű vezető, 
pompás szervező. 


Ráadásul rendkívül óvatos: az eddigi nyomozás semmit nem árult el kilétéről. 


Ez tehát az a férfi, akit Claude Bessonnak kézre kell kerítenie. Ez az 
ellenfele. 


Jó kemény munka lesz! 


Üdvözlöm mindazon jeleket, 

hogy egy férfiasabb, harcosabb korszak 
kezdődik és hogy mindenekfelett 

ismét becsületet fogunk szerezni 

a bátorságnak". 


Friedrich Nietzsche Spaggiari kedvenc filozófusa. 

Albert Spaggiari 1932-ben született Laragne falvában, a Írancia Alpokban. Két és 
fél éves volt, amikor apja meghalt. 

Anyja, a talpraesett, független asszony a Toulon kikötője közeli Hyéresbe 
költözött, ahová a kis Albertet is magával vitte. Fehérnemű üzletet nyitott 
Caprice des Dames cégtáblával. Az üzlet jól ment, de anyagi függetlensége 
ellenére az anya ismét férjhez ment. 

Albert gyűlölte mostohaapját. 

Albert először a helyi Anatole Francé elemi iskolába járt, de rendkívül 
fegyelmezetlen volt, ezért mostohaapja a St. Joseph intézetbe, a szigorú 


magániskolába íratta. Ott is halál boldogtalan volt. 


Tizenkét éves korában szökött meg először. 


Amikor a rendőrség hazavitte, anyja azt írta az internátus igazgatójának. ,Bért 
nagyon jó gyerek; becsületes, bátor és lojális. Nem csibész, de meggondolatlan." 


Tizenöt évesen a Jean Aicard középiskolába kerül. Közepes tanuló, de 
szenvedélyesen érdeklődik az irodalom iránt, különösen a kalandos regények és a 
politikai esszék izgatják. Képzelőereje szokatlanul élénk. Légpuskája van, 
madarakra sose lő, de gyakran lövöldözik üres konzervdobozokra, amik helyébe 
embereket képzel. 


Megszállottja lesz Salvatore Giuliano-nak, a szicíliai banditának, az 1940-es 
évek romantikus, népszerű hősének. Beleveti magát a róla szóló történetekbe és 
arról fantáziál, hogy személyesen találkozik vele. 16 évesen újból megszökik 
hazulról -az irány: Itália. 


Először csónakkal kel át Tunéziába, végighajókázza az észak-afrikai partvidéket, 
majd ismét hajóra száll Szicília felé. Az olasz határőrség elkapja. Több napot 
tölt börtönben, majd tetvesen hazazsuppolják. 


A távozásakor a konyhaasztalon hagyott cédula előrevetíti politikai eszményét. 
rA cél szentesíti az eszközt". 


Sok a fegyelmezetlen, kalandokról álmodozó kamasz: érettebb korukban általában 
lehiggadnak, önfegyelmük felülkerekedik. Albert Spaggiarit más fából faragták: 
bizonyos szempontból sose nőtt fel. 


1950-ben, tizennyolc éves korában belépett a hadseregbe és önként jelentkezett 
az indokínai expedíciós haderőbe. A franciákat még nem űzték ki Vietnamból és az 
amerikaiak még nem érkeztek meg. 


Ázsia megfelelő helynek bizonyult; Spaggiari szeretett utazni, kalandszomja 
kielégült, politikai eszméi mindinkább kifejlődtek abban a gyarmati légkörben, 
amely szélsőjobboldali elméleteket táplált. A harmadik hadosztály ejtőernyős 
részlegéhez osztották be. 


Használható katona volt, háromszor is kitüntették, de rosszul tűrte mások 
parancsait és ez akadályozta az előmenetelben: tizedesnél magasabb rangra nem 
vitte. 


1954-ben lopás miatt négy évi börtönre ítélték. Katonatársaival egy saigoni 
kuplerájban mulatott és összevesztek a madammal. A többiek eltávoztak, de 
Spaggiari ott maradt és kiürítette a kasszát. Bajtársai azt állították, hogy 
becsapták őket és Spaggiari csupán visszavette a pénzt, ami jogosan járt nekik; 
de a hadbíróság ezt a védekezést nem fogadta el. 


Ez volt a Dien Bien Phu-nál lezajlott csata éve, a francia hadtörténet egyik 
legnagyobb veresége, amikor egy húszezres kitűnő francia haderő kikapott a 
parasztok hadseregétől. De Spaggiari már nem vett részt benne: megbilincselve 
szállították haza a Pasteur hajó fedélzetén. 


1957-ben amnesztiával szabadult és egy darabig csendesen éldegél anyjával 
Hyéresben, az üzlet fölötti lakásban. Ott találkozott leendő feleségével, a 
fiatal ápolónővel, Marcelle Audival. 


Audi - akit férje mindig vezetéknevén szólított - aprócska csúnya nő volt, barna 
hajjal, sötét szemekkel. Tipikus ápolónő volt, élénk járású, pontos, gyors 
mozdulatú. Egyszerű, de jól megválogatott ruhákban járt, erős jelleme volt és 
bizonyos mértékig megnyerő bája. Férjétől eltérően óvatos, befelé forduló; 
inkább volt megfigyelő, mint cselekvő fajta. 


Szenvedély nem lángolt köztük, de rendkívül jó barátok voltak, ha nem is 
hűségesek, de lojálisak egymáshoz - és ami még fontosabb, politikai és 


filozófiai eszmeviláguk azonos volt. Spaggiari viharos életében Audi volt az 
érzelmi horgony, s míg a férfi szerencséje hol jobbra, hol rosszabbra fordult, 
Audi mindig el tudott ápolónőként helyezkedni. 


Egy darabig úgy tűnt, hogy Spaggiari megállapodik. Valójában azonban a csendes 
vidéki levegő fojtogatta. Ellenállhatatlanul csábította a kalandvágy és egy 
tavaszi reggelen hajóra szálltak a francia gyarmat, Szenegál fővárosa, Dakar 
felé. 


Spaggiari ott rézművesként, Audi meg ápolónőként dolgozott. Azt remélték, hogy 
üstökön ragadják a szerencsét. De nem sikerült. 1960-ban hazatértek. 


Nizzába költöztek, ahol a munkásnegyedben, a Route de Marseillen laktak. 
Franciaországban egy ápolónő egyedül is praktizálhat, elsősegélyt és injekciót 
adhat - és Audi ezt csinálta. Spaggiari ingatlanüzletekkel próbálkozott, szemmel 
látható sikerek nélkül. 


Afrikában ekkor söpört végig a változás szele, amikor az európai országok, 
különböző nehézségek árán kivonultak gyarmataikról. Francia-Algériában véres 
harcok dúltak; az Algériában született fehérek küzdöttek kiűzetésük ellen. 
Spaggiari belépett az Organisation Armée Secrete-be, a fehéreket támogató 
illegális szervezetbe. Az IRA-hoz hasonlóan az OAS is a többé kevésbé harcias és 
különböző (noha mind jobboldali) politikai nézetű embereket támogatta. A 
szervezet egyik csoportja, a Catena, a rendőrség elől bujdosó menekülteket 
támogatta, a Delta kommandó pedig merényleteket és a tagokat támogató 
bankrablásokat hajtotta végre. Később, amikor Algéria függetlensége befejezett 
ténnyé vált, az OAS elvesztette létjogosultságát; de továbbra is védelmet 
nyújtott jobboldali szélsőségeseknek és neonáciknak. 


Spaggiari szeretett volna bejutni a speciális műveletek egységébe, a Delta 
kommandóba, de úgy tűnik, hogy annak vezetői nem tartották eléggé megbízhatónak. 
Pályafutása során nem egyszer részesül majd hasonló visszautasításban. 


Az OAS gyűlölte Charles de Gaulle tábornokot. Jobboldali lévén, egy időben maga 
is nyíltan rokonszenvezett a Francia-Algéria gondolatával, de amikor elnök lett, 
realitásérzéke felülkerekedett. Úgy ejtette Algériát, mint a forró krumplit és 
az OAS úgy érezte: elárulták. 


Spaggiari 1961-ben Spanyolországba ment és egy madridi uszodában titokban 
találkozott Pierre Lagaillarde-dal, a jobboldali algériai diákok volt 
vezetőjével. 


-Rendelkezésükre állok. Bármit megteszek, amit elrendelnek. 


1961 novemberében felcsillant a nagy lehetőség: a sokat szidott de Gaulle elnök 
ellátogat Hyéres-be, a gépkocsisor elhalad Caprice des Dames női fehérnemű üzlet 
előtt. Spaggiari azonnal írt Lagaillarde-nak; ajánlott levelet küldött, 
Vintimille-ben adta fel, álnéven. Az üzenet melódramai volt: ,Lagaillarde 
hadnagy, egyetlen parancsot várok csupán magától - a kivégzésit". 


1961. november 8-án Spaggiari Nizzából Hyéres-be utazott. Az elnöki látogatást 
minden üzlet zárva, lehúzott redőnyökkel fogadta. Titokban magához vette anyja 
üzletének a kulcsát, a hátsó udvaron leállította a motorkerékpárt, amelyen majd 
elmenekül és felment az üres emeleti lakásba. Mauser puska volt nála. A kocsisor 
négy óra körül érkezett az Avenue Charles de Gaulle-ra. A rossz idő ellenére az 
elnök állva utazott limuzinján, mosolygott és integetett az éljenző tömegnek. Az 
elnök három perccel negyed öt előtt ért Spaggiari látóterébe, alig öt méterre 
volt hozzá -könnyű célpontot nyújtott a férfinak, a Vietnamban harcolt 
ejtőernyősök kiváló lövészének. 


Spaggiari természetesen nem húzta meg a ravaszt. Lagaillarde nem utasította 
kivégzésre (a többi OAS vezetőhöz hasonlóan ő sem vette komolyan a fellegekben 
járó Albert Spaggiarit) és Spaggiari egyszer az életében elfogadta a felsőbb 
utasítást. 


1962 márciusában a rendőrség házkutatást tartott Villefranche sur Mer, a Nizza 
és Cap Ferrat közti luxus üdülőhely egyik villájában. Illegális nyomdát 
találtak, amely OAS röpcédulákat állított elő - és titkos fegyverraktárt. 
Szélsőségesek kisebb csoportját vették őrizetbe, egyikük Spaggiari volt. 


A bíróság négy évi, a Ré szigeti fegyházban letöltendő büntetésre ítélte. 
Bajtársai felfüggesztett büntetést kaptak. Nem egészen világos, hogy Spaggiari 
miért részesült különleges elbánásban, de fennáll a lehetőség, hogy a hatóságok 
tudtak a de Gaulle elleni merénylet tervéről. 


1966-ban szabadult és visszatért feleségéhez és barátaihoz. Fényképezés iránt 
kezdett érdeklődni, műtermet nyitott -Photo La Valliére néven a Route de 
Marseille 56. szám alatt. 


Estéit bisztrókban és bárokban töltötte, O0AS-barátaival vagy régi vietnami 
bajtársaival dumált. Végül újabb szélsőjobboldali szervezethez, a bizarr SS 
Waffenbrü-derschaft-hoz csatlakozott. 


Ebben az időszakban titokzatos utat tett a német neonácizmus központjába, 
Münchenbe. Audi mindenkinek azt mondja, azért utazott, mert németül akar 
tanulni, hivatásos tolmáccsá válni. Ezt a valószínűtlen történetet a későbbi 
események korántsem igazolták: soha nem próbált tolmácskodni és soha nem beszélt 
folyékonyan németül. 


Életének ez a szakasza feltűnően homályos. Úgy tűnik, bővítette kapcsolatait 
jobboldali szervezetekkel Európa szerte, s az is lehet, hogy a CIA-val is 
tárgyalt. Kapcsolatban állt olasz újfasisztákkal és gyanítják, hogy 
fegyvercsempészetben is részt vett. 1968-ban, amikor orosz tankok dübörögtek 
Prága utcáin, Spaggiari hamis iratokkal és hamisított sajtóigazolvánnyal 
Csehszlovákiában járt. Útjáról rejtélyesen beszélt: 


- Barátainkért valamit tennünk kellene. Segíteni kéne a hazafias cseheknek. 


Némi tehetséget mutatott a fényképészet iránt. Észak-Afrikába ment, egy darabig 
a Szaharában időzött, nomádok között élt, őket fényképezte. A fényképezés révén 
bebocsátást nyert a nizzai társaság magasabb köreibe s a város félhivatalos 
fotográfusa lett. (Túlzás lenne azt állítani - amit Nizzában nem kevesen 
mondogatnak -, hogy a várost az OAS tartja kézben; de nem kétséges, hogy 
Spaggiari nem az egyetlen személy, akit hivatalos körök és a szélsőjobboldaliak 
egyaránt elfogadnak.) A gazdagokkal evett és ivott, bőkezűségének híre 
erősítette pozícióját, borravalói nagyságáról legendák szálltak. 


1972-ben megvásárolt egy rombadőlt parasztházat Nizza közelében, Bézaudun 
erdejében. Nagyon olcsón jutott hozzá és egy helyi építőmester segítségével 
újjávarázsolta. Hónapokig dolgozott rajta, új ablakokat rakott fel, becserepezte 
a háztetőt, verandákat épített hozzá és korszerű fűtést vezetett be. Kővel, 
fával és helyi vöröstéglával dolgozott, és az elkészült ház tökéletesen beillett 
a környezetbe. 


Ő meg Audi nagyon szerették a helyet. A falakra fegyvereket aggattak - de 
Spaggiari soha nem használta őket. Még a veteményesben garázdálkodó nyulakra sem 
lőtt és ha Audi csirkét akart ebédre, a helyi mészárossal vágatta le. A falon 
Hitler óriási fényképe és egy SS embléma lógott. 


Ha Land-Roverében hazahajtott és leparkolt a százéves tölgyfa mellett, két 
dobermannja, Packa és Vesta odaszaladt hozzá, a kocsiba ugrott és kezét 


nyalogatta. Esténként a tűz mellett üldögélve olvasott. Terjedelmes könyvtára 
volt: Balzac, Zola, Flaubert... és persze Nietzsche. 


Később bérbe adta a fényképész műtermet és kiköltözött Bézaudun-be. Audi ismét 
praktizált és Albert baromfit tenyésztett. 


Ismét úgy tűnt, mintha megállapodna -de a látszat megint csak csalt. 


A rendőrség 1974-ben kezdte figyelni Spaggiari ismerősét, a huszonnyolc éves 
Gérard Rang-ot. A szőke zömök Rang a Haut de Cagnes-i hírhedt Chi-Chi éjszakai 
klub tulajdonosa volt - a színpadon élőben mutattak be csoportszexet. Rang, aki 
később szerepet játszik az évszázad bankrablásában, 1974-ben keveredett gyanúba 
hamisított csekkek miatt. Rang - ha ugyan ő volt az - nemcsak aláírásokat 
hamisított, hanem csekkfüzetet is nyomatott. Ilyen füzetet találtak a klub egyik 
lefolyójának rácsa alatt. A rendőrségben felmerült, hogy Spaggiari, Rang egyik 
jobboldali bajtársa, műtermében könnyedén előállíthatta a hamisított csekkeket. 
Kellő bizonyítékok hiányában azonban nem tudták bíróság elé állítani. 


1974-ben történt az is, hogy Spaggiari széfet bérelt a Société Générale bank 
Avenue Jean Médecin utcai páncéltermében. 


Mitől lesz egy ember nyugtalan, fegyelmezetlen, kalandvágyó, megszállott? 


Egyik közeli barátja szerint: 


- Más lett volna, ha gyermeke van. Az érettebbé, nyugodtabbá tette volna. De ez 
nem történt meg. 


Audi meddő volt. A házaspár adoptálással próbálkozott, de illegális szervezet 
ismert tagjaként kérelmét visszautasították. Ha nem lett volna az OAS tagja, 
sorozatos bebörtönzései akkor sem tették volna kedvessé az adoptálásról döntő 
illetékesek szemében. 


Nem kétséges, hogy gyereket szeretett volna. Mint maga mondta: 
- Mindent megpróbáltam, de az OAS tagjának nem engedélyezik az adoptálást. 
De Spaggiari jellemének kulcsát a távolabbi múltban kell keresni. 


A laikusok szívesen képzelik azt, hogy egy kisgyerek nem érzékeli a tragédiát. 

Az igazság ennek ellenkezője. Az élet első éveiben átélt trauma sokat elárul a 

felnőtt személy jelleméről. Albert Spaggiari két és fél éves volt, amikor apját 
elveszítette. 


A gyermek számára az apa jelenti a fegyelmet és a szeretetet; e látszólag 
ellentmondásos jellegzetességeken keresztül tanulja meg a gyermek a jóindulatú 
hatalom fogalmát. Az apa olyan példakép is, amellyel a fiú azonosulhat, és 
amelynek nyomdokába léphet. 


Ez a trauma természetesen nem minden apa nélkül maradt gyermekre nyomja rá 
örökre a bélyegét. A halott apa helyét betöltheti egy nagybácsi, a család 
valamelyik barátja, vagy a mostohaapa. Valamilyen okból azonban Albert nem 
fogadta el mostohaapját. Ennél fogva, az ő életében az apa a szeretet nélküli 
hatalmat jelentette. 


Ebből ered személyiségének jó néhány vonása. 


A fegyverek, az SS, a politikai harciasság iránti érdeklődése valószínűleg a 
diktatórikus (szeretetnélküli) hatalomban való neveltetésből ered. 


Rajongása a kalandregények iránt, kamaszkori azonosulása a szicíliai banditával, 
Salvatore Giulianoval és Hitler-fénykép az apafigura keresésével magyarázható. 


Életmódjának állandó, nyugtalan hullámzása - az utazások, a munkahely- 
változtatások, az, hogy nem tudott egy helyben megülni - feltehetően onnan ered, 
hogy hiányzott az utánozható apa. 


De ami a legfontosabb: lázongása és bűnözése annak a hatalomnak visszautasítása, 
amit világéletében gyűlölt. 


Egész életében arra törekedett, hogy bebizonyítsa: különb, mint a mostohaapja. 


Nizza nagyon hasonlít Bournemouth-ra, csak sokkal jobb annál. 


Görög tengerészek csoportja alakította időszámításunk előtt 350 körül, kis 
halászfalu maradt a XIX. századig, amikoris gazdag angol nyaralók felfedezték a 
francia Riviérát. A ráérős angolok növekvő kolóniája 1822-ben megépítette 
magának a két és fél mérföld hosszú sétányt, a város legkiemelkedőbb vonását, 
amit azóta a Promenade des Anglais-nak hívnak. 


Nizza egy tengeröbölben fekszik, húsz mérföldre az olasz határtól; a Cote!d Azúr 
legnagyobb nyaralóhelye. Észak felől alacsony dombok védik, átlagos évben 
összesen hatvan esős napra számíthat. Van repülőtere, egyeteme és több múzeuma. 
Lakossága körülbelül 350 ezer fő. 


A várost a Paillon folyó osztja ketté: keleti oldalán fekszik a kikötő, a 
kereskedelmi városrész és a kanyargós utcácskákkal ékes óváros, nyugati partján 
pedig az újabb épületek és a repülőtér. 


Bournemouth-hoz hasonlóan állandó lakosainak jelentős része áll idősebb és 
nyugdíjas emberekből; ez a vonása teszi annyira vonzóvá a Société Générale- 
fajtájú bank számára. A nagyobb francia bankok közé tartozó S. G. nizzai fiókja 
elsősorban az időseket volt hivatott szolgálni. Impozáns fehér kő homlokzata 
háztömbnyi, olaszos külseje a városi bíróság épületének halvány mása. Odabent, a 
tágas előtér roppant magas mennyezetét márvány borítású oszlopok tartják. A 
boltíves ablakokat kovácsoltvas rácsok védték - igencsak eltértek a modernebb 
bankok síküveg kirakataitól. 


Az évszázad rablása után következett be a bank elkerülhetetlen átalakítása; 
manapság az előtér nagy része tágas irodahelyiségekből áll, modern bútorokkal, 
narancs- és fehér színű alumínium- és üvegdekorációval. De amikor Albert 
Spaggiari először lépte át küszöbét, 1974 szeptemberében, megbízható ügyvédi 
iroda légköre lengte körül. 


Ez különösen a páncélteremben volt érezhető; a páncéltermet főként azok a gazdag 
nyugdíjasok vették igénybe, akik javaikat kézzel fogható formában, aranyban és 
ékszerekben szeretik látni. A teremben ósdi pamlag, néhány acél szék és asztal 
fogadta őket s az asztalokhoz láncolva több nagyméretű, szelvényvagdosásra 
szolgáló olló. Barna linóleum borította a padlót, és a fiókokat tartalmazó 
szekrények ugyanolyan ósdinak néztek ki, mint a bank homlokzata. 


Hét páncélszekrény volt, összesen mintegy négyezer fiókkal. Kétféle méretű fiók 
volt: harminc centi széles, húsz centi magas és másfél méter mély - vagy hatvan 
centi széles, negyven centi magas és ugyancsak másfél méter mély. Minden fiókhoz 
két kulcs tartozott és csak a kettővel együtt lehetett kinyitni; az egyik az 
ügyfélé, a másik a banké volt. 


A páncéltermet minden reggel kinyitották. Ha az ügyfél saját fiókjához akart 
menni, először a páncélterem nyilvántartó könyvét kellett aláírnia. Ezután az őr 
a fiókhoz kísérte. Az ügyfél betette saját kulcsát, az őr a bankét és ekkor 
kinyílt a fiók. Utána az őr magára hagyta az ügyfelet, aki addig maradhatott 


lent, amíg akart. Mikor tennivalóját befejezte, betolta a fiókot, ami 
automatikusan becsukódott. A munkanap végén minden fiókot bezártak és az őr 
behúzta a páncélterem húsztonnás ajtaját. 


Két évvel később Spaggiari így vallott a vizsgálóbírónak: 

- Már azon a napon, amikor fiókot béreltem, felmerült bennem a betörés gondolat. 
1974 szeptemberétől kezdve lépésről lépésre alakult ki bennem az ötlet, amíg 
eljött a perc, amikor rájöttem: meg lehet tenni. 

A vallatás során mindenféle hazugságot is összehordott. 

- Valahányszor lementem a fiókhoz, igyekeztem a terepet felderíteni. Kimértem a 


páncélterem nagyságát. Kisebb vázlatokat készítettem. Még fényképeztem is - 
senki sem törődött velem. 


De honnan tudta, tették fel a kérdést, hogy nincs riasztó berendezés? 


- Vásároltam egy hangosan csengő ébresztőórát. Déli egy órára állítottam be s 
egy késő délután betettem a bankfiókba. Másnap déli egykor a Taverne Alsacienne 
borozó teraszán ültem az utca túloldalán, szemben a bankkal. Kettőig maradtam 
ott. Nem történt semmi. Másnap kinyitottam a fiókot. Az óra még mindig járt, de 
a csengő rugója már lejárt. 


Lehetséges, hogy egy ébresztőóra csengője beindíthatott volna egy korszerű, 
érzékeny riasztóberendezést; de felettébb valószínűtlen, hogy Spaggiari, a 
gondos tervező, ilyen kétes ellenőrzési módszerrel élt volna. Mindenesetre, a 
rendőrség nem vette be sem az ébresztőóra meséjét, sem azt, hogy lépésekkel 
mérte ki a páncélterem területét és hogy fényképezett. Mert a jelenléti íven - 
amelyet az ügyfél minden belépés alkalmával köteles aláírni -Spaggiari neve 
mindössze kétszer szerepelt: először, amikor fiókot bérelt, és másodszor 1975 
januárjában. 


Amikor erre rámutattak, újabb mesével állt elő. 


- A Société Générale-nak fiókja van eggyel arrébb az én műtermemtől, a Route de 
Marseille 52-es szám alatt. Folyószámlám volt náluk és a pénztáros állandó vevőm 
volt. Szomszédok voltunk, mindketten háztulajdonosok ugyanabban az utcában és ő 
sokat fecsegett. Dolgozott az Avenue Jean Médecin-en lévő bankközpontban is és 
pénztárosként bejárása volt a páncélterembe. Apránként kiszedtem belőle a 
helyszínrajzot, anélkül, hogy fogalma lett volna, hogy mire készülök. Ő árulta 
el azt is, hogy a bankba nincs riasztó készülék. 


Spaggiari megnevezte a pénztárost, aki nem sokkal korábban hunyt el. 


Lehet, hogy ezúttal igazat mondott, de szószátyár bankárt nemigen találni és 
különös szerencse kell ahhoz, hogy egy gonosztevő éppen ilyennel fusson össze. 
Ennélfogva nyitott kérdés marad, honnan szerezte Spaggiari a felkészüléshez 
szükséges értesüléseket - nagyon valószínű, hogy belső informátortól, akinek 
kilétét feltehetően soha nem fogják megállapítani. 


Tudnia kellett az acélszekrény súlyát is. Spaggiari azt állította, hogy 
egyszerűen megkérdezte az őrt. 


A válasz harminc tonna volt és Spaggiari ennek kétszeresét vette számításba. A 
történetnek ez a része valószínűleg igaz, ezzel magyarázható 1975 januári 
második látogatása a páncélteremben. 


Semmiféle titok nem övezi azonban azt, hogyan jutott a bank körüli 
csatornarendszer alaprajzához. A város teljes csatornarendszerének tervrajzait 
bármely polgár megtekintheti a városházán. Spaggiari diszkótulajdonosként 


mutatkozott be és közölte, hogy föld alatti klubot szeretne nyitni. A közművek 
hivatalának dolgozói rendkívül készségesek voltak, másolatot csináltattak a 16. 
számú tervrajzról és kezébe nyomták az 1:1000 léptékű, nagy, tiszta, térképet. 


Spaggiari erről okumlálta ki a banktól a Paillon alagút melletti föld alatti 
közúthoz vezető legrövidebb utat. Majd gyalogosan ellenőrizte. Saját beszámolója 
alapjában véve hihető, még akkor is, ha egy kicsit kiszínezte. 


- Egymás utáni hat éjszakát töltöttem a csatornában, átgázolva a mocskon, 
küszködve a patkányokkal és bűzzel. Lépésről lépésre kitanulmányoztam, minden 
sarkát, minden zsákutcáját. Ha utat tévesztettem, egyszerűen felmásztam az 
aknán, felemeltem a csatornanyílás fedelét és körülnéztem. 


Lehet, hogy nem tartott hat éjszakán át, de aligha volt olyan ostoba, hogy fejét 
kidugja az utcára; de magyarázata tisztázott néhány lényeges pontot: 


1. Az Avenue Maréchal Lyautey-ról le lehetett hajtani egy e célból épített 
rámpán a Paillon folyó kiszáradt medrébe és onnan - egy rozsdás, alig fél méter 
magas vaskorlát eltávolításával - egyenesen a föld alatti közútra; 


2. Az a pont, ahol az út a bankhoz legközelebb volt: a Rue Félix Faure és a Rue 
Chauvain kereszteződése; 


3. A föld alatti úthoz vezető másik bejárat - ahová kocsik nem fértek be csak 
emberek - a Place Masséna-tól a Rue Félix Faure végétől volt megközelíthető. Itt 
található egy föld alatti parkoló, ebből nyílik a vízmennyiségmérő terem, ahol a 
városi tanács alkalmazottai a csapadék mennyiségét mérték. A parkolót zártláncú 
televíziós kamerákkal figyeltették, és az egyik kamera egyenesen a terem 
ajtajára irányult; de könnyedén el lehetett takarni azzal, ha egy kocsi 
egyenesen az ajtó elé állt. 


Ennek a bejáratnak a használatával két mérföldnyi autókázást takarítanak meg. 
Spaggiari itt eltávolíthatott egy villanykörtét és a konnektorba dughatta az ő 
lámpáihoz és szerszámaihoz áramot szolgáltató drótot; 


4. Harmadik bejárat is volt, sokkal közelebb a bankhoz, de sokkal veszélyesebb 
is; a Rue de 1"Hotel des Postes és a Rue Gustave Deloye sarkán lévő 
bebúvónyílás. A felszerelés nehezebb darabjait, amiket csak kínlódva lehet a 
föld alatti útról a csatornán keresztül elvonszolni, ezen a nyíláson lehet majd 
leereszteni. Vigyázni kell azonban arra, hogy minél kevesebbet használják; 


5. A Rue de 1"!Hotel des Postes alatt, a bankkal szemben a csatornának volt egy 
zsákutcája - ide lehet berakni a kiásott földet és törmeléket; 


6. A páncélterem aljához vezető, a csatornából induló alagút a Rue Gustave 
Deloye alatt kezdik ásni, közel a bebúvó nyíláshoz. 


A részleteken még finomítani kell, de az alapvető terv megszületett és 
kivitelezhetőnek látszott. Most már csak olyan emberekre volt szükség, akik 
végrehajtják. 


1976 elején Spaggiari felvette a kapcsolatot a Le Gang des Marseillais (a 
Marseillesi Banda) tagjaival. Marseille régóta a francia bűnözők fővárosa és 
noha a kábítószer-kereskedelem átvándorolt Keletre, Nizzába, szakértő 
gonosztevőket változatlanul itt lehetett találni. 


A bandát érdekelte Spaggiari terve és átküldött egy ,szakértői" csapatot. Egy 
kis bibi azonban volt: alagútfúró szakemberük, a Kőműves néven ismert olasz, 
börtönben csücsült. Ki tudják szabadítani, Spaggiari költségére. Spaggiari 
lenyelte ezt a némileg kétes mesét, leperkált 28000 frankot és a Kőművest 
megszöktették Bourges börtönéből. 


xx A szerzők - és a rendőrség is - ismeri a Kőműves igazi nevét; de sose kapták 
el és a francia törvények értelmében személyazonosságát addig nem fedhetik fel, 
amíg el nem ítélik, vagy bűnét önként be nem vallja. Ugyanilyen okból a könyvben 
jónéhány bűnözőnek csak a gúnynevét vagy vezetéknevének kezdőbetűjét tüntetjük 
fel. 


A csapat a föld alatti parkolóból hatolt be a csatornába. Megnézték a föld 
alatti utat, végigmentek a csatornarendszeren és megvizsgálták a helyet, ahová 
Spaggiari az alagutat tervezte. A Kőműves a talajt vizsgálgatta. 


- Ragacsos mint a puding -mondta. - Az alagutat meg kell erősíteni. 


A csapat megnézte a bankot kívülről és a folyosómederből a föld alatti útra 
vezető bejáratot. 


A terv tetszett nekik. Spaggiari viszont nem. 

Ajánlatát visszautasították. 

A hadsereghez, az 0AS-hoz, és Pierre Lagaillarde-hez hasonlóan a Marseillei 
Banda is meglátott valamit Spaggiari-ban, ami nem tetszett nekik: csipetnyi 


irrealitást, a megalománia árnyát, a megszállott, labilis személyiséget. 


Visszaadták a gumicsizmákat és leléptek. A Kőműves maradt csupán, talán mert 
lekötelezve érezte magát; így Spaggiari 28000 frankja némiképp megtérült. 


Spaggiarinak azonban most újabb csapatot kellett toboroznia. Ez igen súlyos 
problémának bizonyult és a végén a közreműködők kiválasztása volt a terv 
leggyengébb pontja. 


Jellemző volt a mód, ahogy Francis Pellegrint beszervezte. 


A Rue Félix Fauren van egy kávéház, amit ugyancsak Félix Faúrénak hívnak; 1976- 
ban Nizza legfelkapottabb helye volt. Remek pezsgő-koktélokat és többféle 
amerikai whiskyt lehetett inni, jó ételeket szolgáltak fel a vendégkör fiatal, 
jól öltözött és vonzó volt. Odakint két sorban parkoltak az autók, a járdát 
motorkerékpárok állták el. (A Riviérán nemcsak a Pokol Angyalai járnak motoron s 
a meleg éghajlaton a téli ,szerelés" is fölösleges.) Spaggiari ezen a menő 
helyen találkozott Pellegrinnel. 


Pellegrin piti kis bűnöző volt; rövidlátó, esetlen, pattanásos, taszító 
jelenség. Okosnak sem lehetett mondani - őszintén szólva: kimondottan buta volt. 


Nemrég érkezett teljesen üres zsebbel egy közeli kisvárosból. Spaggiari 
lenyűgözte. Elegánsnak tűnt, hűvösnek, előkelő származású őrült lángésznek. Alig 
bírta elhinni, hogy Albert baromfitenyésztő. 


-Tudod, Goebbels is nevelt csirkét - mondta neki Spaggiari. Pellegrin nem tudta 
eldönteni, ugratja-e vagy sem. 


Pellegrin feszengett Spaggiari társaságában, alacsonyabb rendűnek érezte magát 
és igencsak meglepődött, amikor egyik este Albert félrevonta és azt mondta: 


- Tudom, hogy bízhatok benned. Nagyon gyorsan szükségem lenne néhány jó 
kapcsolatra. Ha segítesz, gondoskodom róla, hogy ne bánd meg. 


Nagyrészt így toborozta segítőtársait. Négy kivétel volt: G. és P. algériai 
fehérek és OAS bajtársak voltak; V. kapitány vietnami veterán; és a Kőműves, a 
Marseillei Banda tagja. További tizenkilenc tagot szereztek a nizzai alvilágból; 
Pellegrin találkozott valakivel aki ismert egy sofőrt: Spaggiarinak volt egy 


barátja, aki ismert olyanokat, akik szerettek volna gyorsan pénzhez jutni - és 
így tovább. 


És itt bukkan fel az első rejtély, ami a rendőrség ténykedését illeti. Minden 
valamirevaló nyomozótestületnek vannak besúgói a helyi alvilágban: olyanok, akik 
alapjában véve bűnözők és társaságuk is annak veszi őket, de akik nem riadnak 
vissza attól, hogy a rendőrségi besúgóként némi mellékkeresetre tegyenek szert. 
Na már most, az intelligens és sikeres hivatásos bűnözők titokban tartják 
terveiket, mert nagyon jól tudják, hogy csak legközelebb álló társaikban 
bízhatnak meg. De Spaggiari a város minden kétes mulatóhelyén valósággal 
hangosan hirdette, hogy emberekre van szüksége. Nagyon nehéz elhinni, hogy Nizza 
egyetlen besúgója sem hallott róla. A rendőrségnek azonban fogalma sem volt 
Spaggiari terveiről. Ez a szembeszökő tehetetlenség nem egyszer felmerül az 
évszázad bankrablása történetében - erre még majd visszatérünk. 


Spaggiari következő feladata a szükséges felszerelés beszerzése volt, s ezt is a 
tőle megszokott kínos óvatossággal hajtotta végre. 


A szerszámok szállítására több vastag vászonzsákot vásároltak, abból a fajtából, 
amit jachtokon használnak. Ezeket a milánói Rinascente áruházban szerezte be. 


Tíz, Stockholmban gyártott svédacél ollót készpénzért vásárolt Belgiumban. 


Húsz kisebb és tizenkét nagyobb kalapácsot, többféle kőműveskanalat, harminc 
különböző nagyságú vésőt, egy göngyöleg műanyag zsákot, hat dinamittöltetű, 
három oxiacetilén vágópisztolyt vett. 


Harminc, Super-Limijet márkájú zseblámpát szerzett be a nizzai óváros különböző 
üzleteiben és Villeneuve Loubet áruházában. Ezeket mind egyenként vásárolták, és 
Spaggiari nagyon dühös volt, amikor rájött, hogy egyik társa egy üzletben hármat 
vett. 


Vásárolt továbbá talicskát és több vödröt az alagútból kiásandó föld 
eltávolítására; többrendbéli deszkát és gerendát az alagút mennyezetének 
megtámasztására, számtalan ötvenkilós zsák cementet az alagút falához. 


A háromszáz méter hosszú elektromos kábelt olyan negyven és ötven méteres 
darabokból ragasztották össze, amiket Nizzá-ban, Mentonban és Antibes-ben 
vásároltak. 


Két AEG-villanyfúrót, hidraulikus emelőt és - ötvenezer frankért - egy kisebb 
lézert, amely percenként több mint tíz centi vasbetonon képes áthaladni. 
Beszerzései közé tartozott egy jól felszerelt elsősegély láda, egy hordozható 
kályha, az oxiace-tilén pisztoly táplálásához szükséges tartályok, a 
csatornákban használatos gumicsizmák és vízhatlan kezeslábasok, valamint 
rengeteg gumikesztyű, a legvastagabbtól a sebészkesztyűig. 


A levegő tisztaságáról ipari füstelszívóval gondoskodott. 


Az egyetlen tétel, amit lopás útján kerítettek, néhány tucat erős U-szög volt, 
ami a csatorna mennyezetébe erősítve, magasan a vízszint fölött tartja az 
elektromos kábelt. Ezeket egy Grasse-i építkezésről lopták el. Nem kétséges, 
hogy a vásárlásra kapott pénzt valamelyik bűntárs zsebrevágta. 


A teljes felszerelés néhány száz méteren való szállításához Spaggiari két 
felfújható gumicsónakot és több teherautó-kerék belsőt szerzett. 


Ásók, lapátok, csavarhúzók, védőszemüvegek, bontóvasak... a lista végtelennek 
tűnik. A legkülönbözőbb helyeken, egész Nyugat-Európában vásárolták: sose 
feltűnően, egyszerre mindig csak keveset, gyakorta a nagy áruházakban. Spaggiari 
szándéka az volt, hogy a rablás végrehajtása után hátrahagyott felszerelés 


rengeteg, eredménytelen fejtörést okozzon a rendőrségnek - és pontosan ez 
történt. 


Spaggiarinak most még biztos helyre volt szüksége, ahol az összes felszerelést 
tárolhatja, ezért kibérelt egy villát Castagniers-ben, a Nizzától néhány 
mérföldre fekvő faluban. Saját farmján is raktározhatta volna, de úgy döntött, 
hogy a villa biztonságosabb lesz. 


Nagy hibát követett el. 
A féltékeny fül mindent meghall 
Salamon király mondása 


A csatornapatkányok felfedezése -Spaggiari bandájára ragasztották ezt a nevet - 
valójában tíz nappal a rablás előtt kezdődött, méghozzá a Féltékeny Feleség 
esetével. 


Az asszony egy kicsapongó, középkorú, szállítási vállalkozó felesége volt. A 
férfit őszes-fekete haja, jóformájú teste kora ellenére igen vonzóvá tette - s 
ezzel nagyon is tisztában volt. Szívesen ugratott másokat és szívesen mutogatta 
alakját a tengerparton. Vállalkozása sikeres volt. A házaspárnak volt egy 
húszéves fia. 


1976 elején az asszony - nevezzük Madame V-nek - rájött, hogy férje villát 
bérelt szeretőjének Cagnes sur Mer-ben. Dühöngött és válásról tárgyalt 
ügyvédjével, de végül úgy döntött, hogy nem lép, nem is szól, kivárja amíg a 
viszonynak vége lesz. 


1976. július 8-án Monsieur V. üzleti ügyben Lyonba utazott. Felesége aznap este 
rájött, hogy a kulcstartóról hiányzik egy kulcs: a Castagniers-i villa kulcsa, 
amely villa nem Monsieur V., hanem egy barátja tulajdona volt. A barát távolabb 
lakott és V.-ék megígérték, hogy vigyáznak a villára, időnként kiszellőztetnek, 
azt a látszatot keltik, mintha lakott hely lenne, hogy elriasszák a betörőket. 
Madame V. most azt gyanította, hogy férje nem Lyonba ment üzleti útra, hanem 
valami kis nőcit vitt a Castagniers-i villába. 


Másnap, július 9-én, Madame V. krémszínű Peugeot kocsijába ült és Castagniers 
felé hajtott. Fejében még nem alakult ki pontos terv, még nem tudta, mit akar, 
miközben óránként nyolcvan kilométeres egyenletes sebességgel hajtott el a Nice- 
Matin épülő új felhőkarcolója mellett. Egyik cigiről a másikra gyújtott, 
negyvenéves arcán megfeszültek a ráncok. 


A villa a főúttól kissé távolabb, csendes környéken fekszik. Provencei 
parasztház stílusban épült, olajfák veszik körül, vörös csempés teteje van és 
durván vakolt, tojáshéj színű falafe. Magasan fekszik a domboldalon, a kilátás 
innen lélegzetelállító. 


Madame V. valamivel arrébb állt meg. Látta, hogy nyitva vannak a zsalugáterek, a 
villában tehát van valaki. 


Egy pillanatig tétovázott, majd éles kanyarral megfordult és teljes sebességgel 
elhajtott. Eleget látott: szilárd meggyőződése volt, hogy férje ismét hűtlen 
hozzá, de nem volt bátorsága ahhoz, hogy bekopogjon és rajtakapja. 


Hazament és megpróbált nem sírni. Ami ezután történt, arra nemigen tudott 
ésszerű magyarázatot adni. Meg akart bizonyosodni arról, hogy férje ott van a 
villában, azt akarta, hogy férje tudja, hogy ő tud hollétéről és kínos helyzetbe 
akarta hozni. Felemelte a kagylót és a villa tulajdonosát tárcsázta. 


- Bérbe adta a villát? - kérdezte. 


- Nem. Miért kérdi? 


- Nemrég arra jártam és észrevettem, hogy nyitva vannak a zsalugáterek. 
Gondoltam, utánanézek. 


Nem adtam oda senkinek. A kulcs ugye maguknál van? 


- Igen - hazudta. 


Akkor a férje nem tudna odamenni és ellenőrizni? 
- Nincs itthon. Lyonba ment üzleti ügyben. - Madame V. elhallgatott, majd kis 
idő múltán így folytatta: - Izgat a dolog. Annyi betörés van a Cote d"Azuron, ez 


a rengeteg hippi... 


Az utolsó mondatra a tulajdonos felkapta a fejét. 


- Rendben - mondta - végül is az én villám. Értesítem a rendőrséget. 


Franciaországban kétfajta rendőrség létezik. A nagyvárosokban működik a Police 
Judiciaire, amely nagyjából úgy működik, mint az angol városi rendőrség, és 
ahhoz hasonlóan a belügyminisztérium fennhatósága alá tartozik. Vidéken és a 
kisvárosokban a Gendarmerie (csendőrség) működik - katonai testület, amely a 
hadügyminisztériumhoz tartozik. A csendőrök mindig egyenruhában járnak, 
nyomozóik nincsenek: bűnügyeket a legközelebbi rendőrőrsnek kötelesek jelenteni, 
és amazok folytatják le a nyomozást. 


A Castagniers-i villa tulajdonosa a Plán du Var-i csendőrséget riasztotta. A 
hívásra Claude Destreil válaszolt, aki - mint minden csendőr - jólápolt fiatal 
férfi volt rövid hajjal, kékvászon ingben és nadrágban. Mint minden falusi 
csendőr, őt is érdekelték a területén felbukkanó rendkívüli ügyek. És minthogy 
épp akkor nem volt más teendője, mint egy unalmas jelentés készítése, fogta 
kollégáját, Patrick Gruau-t és a villához hajtott. 


Destreil kis kék kocsijával egy olajfa alatt parkolt és a két férfi körülnézett. 
Gruau felment a bejárati ajtóhoz vezető tizenhét lépcsőn és többször kopogott, 
de senki sem válaszolt. Mindketten megcsodálták a Var folyó völgyével ékes 
tájat. 


A villa zsalugáterei, valamint egy ablak, valóban nyitva álltak. A garázs zárva 
volt, de be tudtak lesni és feljegyezni a bent parkoló metálszürke Peugeot 504 
rendszámát. 


Betörésnek semmi jele. 


A csendőrök visszatértek az őrsre. Aznap délután megtudták, hogy a kocsi az 
innen mintegy háromszáz kilométerre lakó, Béziers-i hangszerkereskedő nevén van. 


Este fél hétkor ismét ellenőrizték a villát - ezúttal több szerencsével. 


A felhajtón két drága autót (egy Mercedest és egy Renault 17-est) láttak, a 
lépcsőkön pedig négy férfi üldögélt. 


A csendőrök kérdezősködni kezdtek. A legidősebb férfi megmagyarázta: 
- Kibéreltük a villát és a barátunkat várjuk, aki a kulcsot hozza. 


A tulajdonos határozottan állította, hogy senkinek nem adta bérbe a villát. A 
csendőrök elkérik a papírokat és a következőket jegyzik fel: 


Dominigue Poggi, lakhelye Rue For-millére 26, Antibes; született 1926. február 
16-án a korzikai Farinoleban; Dániel Michelucci, lakhelye Rue Sama-tan 20, 
Marseille; született 1947. október 6.-án Marseilleben; Christian Duche, lakhelye 
Esplanade de la Tourette, Marseille; született 1947. március 8-án Marseilleben; 
Alain Pons - nincsenek papírjai. 


- Tudjuk, hogy a tulajdonos nem adta bérbe a villát - mondta nekik Destreil. 


Foggi mosolygott. 


- Hát, ami az illeti, nem vettük bérbe. Egy barátunk, Raymond szerezte nekünk, ő 
hozza a kulcsot. Ellenőrizhetik - étterme van a parton St. Laurent de Var-ban. 


A csendőröket nem győzte meg. 


Poggi kacsintott és így szólt: 


- Egy kis bulit tartunk itt ma éjjel... Így magunk között... értik mire 
gondolok? 


Nőket sehol sem látni és ez a négy férfi nem tűnik homokosnak. 
- Rendben, akkor megkeressük ezt a Raymondot - mondta Destreil. 
Poggi zavarba jött. 

- Ami azt illeti, nem nála van a kulcs, hanem egy barátjánál. 


- És az a barát hol lakik? 


- A stadion mellett. 
- Akkor odamegyünk. 


A férfiak vállat vontak és felálltak. A csendőrök motorzajt hallottak. 
Megfordultak és a fák koronája fölött megpillantották egy autó tetejét. Az autó 
hirtelen megállt, rükvercbe kapcsolt és elhajtott. A csendőrök azonban 
felismerték, hogy egy Renault 5-ös. 


A hat férfi elindult: Destreil és Gruau a rendőrségi kombiban, Duche a Mercedes- 
ben és a másik három a Renaultban. 


A megadott cím Madame V. lakása volt - ő indította el az egész ügyet, mert 
hűtlenséggel gyanúsította férjét. A nő otthon volt. Vele volt fia is és a nőn 


meglátszott, hogy sírt. 


A nappaliban most nyolcan tolongtak. 


- Magánál van a Castagniers-i villa kulcsa? - kérdezte Gruau. 
- Nincs nálam - hangzott a válasz. - Elvitte a férjem. Egy kurvával hentereg a 
villában. 


- Nem igaz - szakította félbe Poggi -Raymondnak adta a kulcsot, ő továbbítja 
nekünk. 


Madame V. meglepődött. 
- De miért? 


Poggi rejtélyesen mosolygott. 


- Egy kis bulit terveztünk... tudja, olyat. 


Ezt a szöveget Destreil már hallotta. Elhatározta, hogy erélyesen intézkedik. 
Madame V. fiához fordult. 


- Kérem hívja fel ezt a Monsieur Raymondot és szóljon neki, hogy azonnal jöjjön 
ide. Csak annyit mondjon, hogy a barátai látni akarják. 


A fiú szót fogadott és negyed órával később megérkezett Raymond. Amikor a csengő 
megszólalt, a csendőrök mindenkit felszólítottak, hogy hagyják el a szobát, 
négyszemközt akarták kihallgatni és meggyőzni, hogy mondandója egybevág-e a 
többiekével. Azonban nem voltak nagyon járatosak az ilyesmiben s Poggi nyitott 
ajtót, miközben pár szót odasúgott Raymondnak. 


Az egész nagyon gyanús volt, de emiatt aligha lehet valakit letartóztatni. 


Destreil ránézett Gruau-ra és vállat vont. 


- Ezt elszúrtuk - mondta. 


A csendőrök kihallgatták Raymondot, akinek meséje magától értetődően egybevágott 
Poggiéval. A két csendőr jelentette az esetet Pierre Dufournak, a Plán du Var-i 
őrs nagybajuszú parancsnokának, aki vállat vont és azt mondta, hogy az ügyet ne 
zárják le. A nap végén az egyetlen elégedett személy Madame V. volt, aki 
megtudta, hogy a férje nem volt hűtlen hozzá. 


A csendőrök a következő napokban próbáltak tovább kutakodni. Felderítették, hogy 
a két kocsi nem annak a négy férfinak a tulajdonai: a Mercedes forgalmi 
engedélye Alain Benisson nevére szólt (lakik: Rue Massenole 28, Marseille; 
született 1942. szeptember 3-án); a Renault 17-é pedig Louis Belayle nevére 
(lakik: Avenue Camipelletan 88, Marseille; született 1951. február 18-án 
Marseilleben). Azonosítani tudták a Renault 5 kocsit is, amelynek tetejét 
meglátták, amikor sebesen távozott a villától. A közelben lakó nő elpanaszolta, 
hogy a ,hátraarcot" az ő pázsitján hajtotta végre, ezért felírta a rendszámát. 
Sofőrjéről nem tudott személyleírást adni, de a rendszám alapján a csendőrség 
megállapította, hogy a forgalmi engedély André Fénouil nevére szól (lakhelye: 
Rue de Chaipitre 5, Nimes; született 1931. december 13-án az algériai Oranben). 
Büntetett előéletű: tizenkét évet ült gyilkosságért. 


A Plán du Var-i őrsön mindössze hat csendőr szolgált: a parancsnok, Dufour, és 
beosztottjai: Destreil, Gruau, André Diminato, Edmond Sanchez és Patrice Sloma. 
A villa titka valamennyiüket izgatta. Nem volt értelme felvenni a kapcsolatot a 
nizzai nyomozókkal, mert nem történt bűncselekmény és nem volt kézzelfogható 
értesülésük sem - csak homályos gyanújuk. Emellett, igen izgalmasnak tartották 
az ügyet. Ritkán fordult elő, hogy a kék vászonba járó csendőrök 
bebizonyíthatnák: jobban értesültek, mint a kikent-kifent városi nyomozók. 


A csendőröknek is megvoltak a saját vamzereik. Egyikük, egy jól értesült bisztró 
tulajdonos - mellékesen illegális büki - egy pohár ásványvíz fölött közölte 
velük: 


- A maguk négy látogatója tegnap itt járt. Azt mondták egy melón dolgoznak. Nagy 
melón. 


A bankrablás előtt a csendőrök ennél tovább nem is jutottak. Ezzel együtt, 
valóban elképesztő, hogy kezükben volt négy autó rendszáma, tíz ember neve és 
egy besúgótól kapott információ, míg a nizzai rendőrségnek - az állítólagos 
nyomozóknak - semmijük sem volt. Olyan ez, mintha London egyik külvárosának 
közlekedési rendőre értesülne a város szívében tervezett bankrablásról, miközben 
a Scotland Yard nem tud semmiről. 


A villában történt incidens megijesztette Spaggiarit. Merthogy természetesen a 
villa volt a főhadiszállás, ahol a rabláshoz előkészített felszerelést tárolta. 
És a törvényes rend képviselőivel történt súrlódás zavart okozhatott az 
előkészületekben. Ami azt illeti, eredendően épp aznap este akartak nekifogni s 
csak azért halasztották el, mert Spaggiari megtudta: Nizza a hét végén igen 
fontos látogatót vár. 


1976. július 10-én szombaton délután fél hatkor az elnöki lökhajtásos gép, a 
Mystére 20 leszállt Nizza repülőterén; Giscard d"Estaing érkezett meg. Dél- 
Franciaországnak ez volt az egyetlen megyéje, amely rá szavazott; a többi déli 
megye Mitterandra, a vesztesre. A gépből szürke öltönyben kilépő napbarnított 
elnök jókedvűen integetett a várakozó tömegnek. 


Végighajtott a Promenade des Anglais sugárúton - a zászlókat lengető várakozók 
sorfala között - majd St. Jean Cap Ferrat-nál megtekintette a flottagyakorlatot. 
Ezután visszatért a nizzai városházára, a Masséna palotába, ahol tiszteletére 
fogadást rendeztek. 


Két, nemzeti viseletbe öltözött kislány virágcsokrot nyújtott át az elnöknek, 
aki beírta nevét a város aranykönyvébe és átvette a város ajándékát (egy korál 
szobrot) Jacgues Médecin polgármestertől (a kormány turizmusért felelős 
miniszterétől) majd kezet rázott jó néhány személlyel a hatszáz meghívott közül. 


A vendégek egyike jólöltözött férfi, méretre szabott alpakka öltönyben, vállán 
lazán lógó pelerinnel. Izmos testű macskaléptű. Sötét arca erős jellemről 
tanúskodik: sötét szemében ironikus mosoly bujkál, barna hajában néhány szürke 
fürt, orra hosszú, álla kiugró; mindig mosolyra kész. Lezsernek látszik, 
miközben élénken figyel. A polgármester félhivatalos fényképésze: Albert 
Spaggiari, aki ezúttal nem fényképész. Az elnöki testőrséget figyeli szakmai 
érdeklődéssel. 


Egyes testőrök aprófejű piros gombostűt hordanak zakójuk hajtókáján; másokat a 
felületes szemlélő nem egykönnyen ismeri fel - Spaggiari kétszer is megnézi a 
púderdoboz tükrébe nézegető nőt; szerinte ő is ,gorilla". Odakint, a háztetőkön, 
további testőröket fedez fel. 


Rendőrségi erősítést hoztak Cannesból, Toulonból és még a távol eső Marseilleből 
is. Nizza tele van hekusokkal. A városban teljes a biztonság. Valószínűleg még a 
csatornákban is bombákat keresnek. 


Spaggiarit a csatornák izgatják. Terve olyan közel van a megvalósuláshoz. De ott 
az a tegnapi incidens Castagniers-ben, ma meg ellenőrizhetik a csatornákat. 
Úristen, mennyi munkát fektetett azokba a csatornákba... 


A csatornától a páncélterem aljáig húzódó alagút kiásása majdnem két hónapig 
tartott; május és június nagy része ráment. 


A metálszürke Peugeot 504 minden második napon behajt a Place Masséna alatti 
föld alatti garázsba és megáll a vízmennyiségmérő terem ajtaja előtt, szemben a 
zártláncú tévé kamerával. Szorosan mögéje beállt a Citroen 2CV teherautó, 
amelyet így sem a kamera, sem a bódéjában üldögélő garázsmester nem láthatott. 


A Kőműves és segítőtársai kiszálltak a teherautóból, levették a felszerelést és 
a vízmennyiséggyűjtő termen keresztül a föld alatti úthoz mentek. Innen, kétrét 
görnyedve gázoltak át az alig valamivel több mint egy méter magas csatornán a 
bankhoz. 


Az alagút elején ketten dolgoztak, egyikük csákánnyal lazította a földet, 
másikuk ellapátolta. Egy harmadik néhány méterrel arrébb vitte, be a zsákutcába. 


Az alagút nyílása alig volt magasabb hatvan centinél. Spaggiari erősködött, hogy 
a nyílásnak úgy kell kinéznie, mintha a csatornázok, vagy a telefontársaság 
dolgozói csinálták volna: a kicementezett falakat ugyanolyan színre kell 
festeni. Abból indultak ki, hogyha történetesen erre jár a csatornázási művek 
valamelyik dolgozója, semmit se vegyen észre. Az elnöki látogatás idejére 
deszkával befedték és le is festették az alagút nyílását. 


Ahogy a munkálatok haladtak, a Kőműves követte a földmunkásokat, gerendákkal 
erősítette az alagút tetejét és betonnal a falakat. A Kőműves hivatásos 
szakember volt, építőmester fia, aki rájött, hogy szolgálataiért a bűnözők 
busásabban fizetnek, mint az építőipar. A műveleteknek ezt a részét ő 
irányította. 


Spaggiari időről időre felbukkant, ellenőrizte a munkát és mindig volt nála 
néhány üveg bor a munkások poros torkának leöblítésére. Egyszer megkérte az 
embereket; kapcsolják be a villanyfúrót s ő felment az utcára, hogy ellenőrizze: 
odafentről mennyire hallhatók. 


A legelöl ásó két ember munkája rettenetesen nehéz volt. Egyik éjjel egyikük 
elájult. Pillanatnyi pánik tört ki; G. a banda legifjabb tagja, először egész 
testében remegett, majd hányni kezdett. A vízmennyiségmérő terembe vitték majd 
hazaszállították. 


Ezek után Spaggiari igen szigorú rendszabályokat vezetett be. Az alagútásó 
csoportok harmadnaponként váltották egymást. A leszállás előtt tartózkodniok 
kellett az alkohol és kávé fogyasztásától és kötelező volt a tíz órás alvás. 
Spaggiari nyugtatókat adott nekik és szíverősítő injekciókat készített elő. A 
párban dolgozók tíz percig dolgoztak és tíz percig pihentek. Végül ipari 
füstszűrő berendezést vásárolt, hogy biztosítsa a friss levegőt. 


Ugyanebben az időszakban állított fel és próbált ki egy bonyolult megfigyelő 
rendszert. 


Az egyes számú megfigyelőpont utcaszinten volt, az őrszem a föld alatti parkoló 
bejáratának közelében üldögélt egy Renault 5 kocsiban. Veszély esetén a 
parkolóba kellett sietnie, majd át a vízmennyiségmérő termen és riasztani 
Marcelt. Ezután Marcel végigszalad a föld alatti úton, be a csatornába és 
megfújja a sípot. 


A kettes számú megfigyelő a föld alatti út folyóparti bejáratánál - mintegy 
másfél kilométerrel arrébb - motorkerékpáron ült. Az volt az utasítása, hogy 
veszély esetén hajtson le a föld alatti úton, pattanjon le a motorról, hatoljon 
be a csatornába és fújja meg a sípot. 


Így tehát, ha bármelyik nyílás felől veszély fenyegetne, egyiken vagy másikon el 
tudnak menekülni. 


A kettős biztonság érdekében a Renault 5 és a motorbicikli között 


rádióösszeköttetés volt. (Spaggiari szeretett volna rádióösszeköttetést 
teremteni - később - a páncélteremből is, de a vastag betonfal ezt lehetetlenné 
tette.) 


A sípszót is kipróbálták és kiderült, hogy az alagútban dolgozók a csatornán 
keresztül mintegy kétszáz méterről is meghallják, még akkor is, ha a forrasztó 
lámpák teljes erővel működnek. 


Lemérték azt is, hogy mennyi időbe telik a motoros útja a bejárattól a 
csatornáig. Megállapították, hogy egy perc és tizenöt másodpercig tart. 


Július első hetének egyik éjszakáján az ásók a páncélterem betonfalába ütköztek. 
Megtisztítottak több mint egy méter széles területet és lerakták szerszámaikat. 


A Kőműves végzett a fal megerősítésével és újból ellenőrizte munkáját. Minden 
készen állt. 


Az államelnök látogatása miatt halasztást szenvedtek ugyan, de Spaggiari 
alagútját senki sem fedezte fel. A Castagniers-i incidens okozott néhány kínos 
percet, de úgy tűnt, hogy a csendőrség ejtette az ügyet. 


Július 16-a, péntek volt a kiszemelt nap. 

Felkészültek az évszázad bankrablására. 

Péntek, 10 óra 30. 

A Kínai erősen fékezett. Sivító kerekekkel állt meg a Land-Rover. A hátsó ülésen 
négy férfi kapott a gázpalackok után, nehogy felboruljanak. A városi busz 
sofőrje, aki majdnem összeütközött a Land-Roverrel, vadul káromkodott és 
továbbhajtott a Rue de 1"Hotel des Postes-on. A Kínai kockás zsebkendővel 


törölgette izzadt homlokát. 


- Hülye fasz - szólt az egyik férfi. 


- Nem az én hibám - mentegetőzött a Kínai - az a marha buszsofőr. 
- Gyerünk tovább - mondta a Kínai mellett ülő Albert Spaggiari. - Senki nem 
hibáztat. Kanyarodj balra. - Tettetett könnyedséggel rakta fel lábát a 


műszerfalra és szivarra gyújtott. 


A Kínai nem szerette a Land-Rovert, de Spaggiari ragaszkodott hozzá; az 
indokínai háborúra emlékeztette. Spaggiarit sem, aki az idegeire ment azzal, 
hogy a nagymenőt játszotta. 


Befordult az Avenue Paulianira és azon haladt a Place du Ouinzieme Corps-ig. A 
Notre Dame Auxiliatrice templomnál ráfordult az Avenue Dom Boscora. Magas fal 
szegélyezte az utcát. Mögötte a városi börtön. 


Spaggiari leharapta a szivar végét és a hátul ülőkhöz fordult: 
- A börtöntől indulunk. Hát nem jó ómen? 


Senki nem nevet. Henri, a Hegesztő, két ujját keresztbe tette, hogy minden 
sikerüljön. Utána a Tour de Francé kerékpárversenyről kezdett el beszélni. A 
többiek mohón kapnak a témán. Idegesek voltak. Csak a bolond nem lett volna 
ideges. 


A kocsi elérte a folyómedret és megállt. Már kialudt a csendőrkaszárnya 
pirosfehér-kék lámpája és sötétbe borult a távolabbi kiállítási csarnok is. A 
Kínai jelt adott a kocsilámpával: két hosszú, egy rövid villanás. A folyó 
medréből érkezett a válasz: két hosszú, egy rövid. Tiszta a levegő. 


A Kínai lehajt a rámpán és a folyómeder homokján megáll. Az elemlámpás őrszem a 
Land-Roverhez sétál. Egy másik félretolja az alacsony korlátot, a kocsi az 
alagút szájáig araszolt. 


Spaggiari kiugrott. 
- Minden rendben? 


- Igen. - A másik férfi walkie-talkiet szed elő, szájához emelte és megnyomta a 
gombot. - Itt Roseau - mondta halkan. -Itt vagyunk. Vétel. 


Recsegve jött a válasz: 


- Itt Masséna. Küldjétek a bútort. 
Spaggiari odaszólt az elemlámpás férfinak: 
- Hol a motorkerékpár? 

A férfi fejével hátrafelé intett. 


- Ott arrébb. Ne izgulj. 


Spaggiari felvonta szemöldökét. Elemlámpája fényében a férfi észrevette, hogy 
Spaggiari arca elkomorul. 


- Bocsánat -vágta rá gyorsan. 


- Ha valami történik - mondta Spaggiari. 


- Egy perc és tizenöt másodperc alatt figyelmeztetlek. 
- Akkor otthagyod a motort és eltűnsz a föld alatti parkolón át. 
- Így lesz. 


Spaggiari visszamászott a Land-Rover-be. A Kínai bekapcsolta az oldallámpákat és 
a kocsit a folyómederbe irányította. A motorkerékpáros és az elemlámpás férfi 
helyretette az alacsony korlátot. 


A Land-Rover felgyorsult és a Kínai felgyújtotta a reflektorokat. Fénye 
megvilágította egy felvonulási terület hordalékait: cementzsákokat, téglát, régi 
újságokat, habarcstartó deszkákat. Valaha tervezték, hogy főutat építenek itt, 
amely a külvárosok forgalmát egyenesen a Promenade des Anglaishoz vezeti, de az 
elképzelés sose jutott túl a tervezőasztalon. Az utat csupán a csatornázási 
művek munkásai használták. 


Az autó áthaladt egy bal oldali árkád alatt, ahol hallani lehetett a Paillon 
folyó csordogálását. Patkányok serege pislogott a fényben, majd eltűnt egy 
korhadó deszkahalom mögött. Dohos volt a levegő. Kicsit előbb, a kocsi lámpái 
fényében várakozó emberek csoportját pillantották meg. A Land-Rover lassított és 
megállt előttük. 


A második csapat a Place Masséna felől érkezett, a föld alatti parkolón és a 
vízmennyiségmérő termen keresztül. Ők hozták a vízhatlan öltönyöket, a derékig 
érő gumicsizmákat, további szerszámokat, két felfújható gumicsónakot és 
teherautók belső gumijait. A föld alatti úton állva, a csatornanyílás közelében 
pumpáltak levegőt a csónakokba és tömlőkbe. 


Egy közeli szállodában az orvos karosszékébe süppedt. Hatvanórás készenlétbe 
kell lennie. Nem volt igazi orvos - azaz, hogy az volt, amíg a hatóságok rá nem 
jöttek, hogy tiltott abortuszokat hajt végre. 


Minthogy praktizálása engedélyét elvették, néha az alvilágnak segédkezett - 
foglalkozott lőtt sebekkel, ha az áldozat nem akart kórházba, a hatóság szeme 
elé kerülni - meg egyéb ilyesmikkel. Nem mondhatni, hogy túl sok elfoglaltsága 
lett volna, de lakbérét ki tudta fizetni. 


Spaggiari nem mondta el pontosan, hogy mi történik a hét végén, de nem nehéz 
kitalálni. A felvetődő orvosi problémák között fuldoklás, klausztrofóbia és 
üzemi baleset szerepel. Valószínűleg alagutat ásnak valahol. Az orvos a 
részletekre nem volt kíváncsi. Hétfő reggel megkapja a pénzt, hazamegy és 


szelektív emlékezetkiesést produkál. Az embernek meg kell élni. Manapság már a 
fél világ engedélyezi az abortuszt - ez a sors iróniája. 


Az Avenue Verdunon, közel, de nem túl közel a bankhoz, Renault 4 kocsi parkolt, 
pontosan olyan, mint az elektromos műveké. Benne öt gázpalackot és egy 
hidraulikus emelőt tároltak. Az emelő a felszerelés elengedhetetlen része volt, 
de nagyon súlyos darab. Majd minden mást, amire szükség van, el lehet szállítani 
a felfújható gumicsónakokon és tömlőkön; de az emelő a csatorna vízébe 
süllyesztené a csónakot, tehát a bank melletti bebúvó nyíláson kell leereszteni. 
Ez lesz az egész művelet legkényesebb pontja. A Renaultban ülő férfiak idegesen 
dohányozva várták a jelszót. 


A föld alatti úton váró férfiak kinyitották hátul a Land-Rovert és hátsó falát 
leeresztették. A légkör feszült volt; senki nem beszélt. Spaggiari viszont 
mindegyikükkel kezet rázott, mosolygott, tréfálkozott, szántszándékkal 
igyekezett felrázni őket. Sikerült. 


Lepakoltak az autóról és a felfújható eszközök karavánjára kezdték átszállítani 
a felszerelést. A Kőműves néhány felfújható gumimatracot is hozott. A 
csónakokat, matracokat és a belsőket egymáshoz kötözték. Amikor a rakodással 
végeztek, a férfiak behatoltak a csatornába és megindultak a bank irányába. A 
Kőműves ment elől. Kétrét hajolva gázoltak át a bűzös csatornán. Majdnem száz 
métert tettek meg a Rue Chauvain alatt, majd balra fordultak a Rue Gioffredo 
alatt és egyenesen tovább a Rue St. Michel alatt, majd további kétszáz méteren 
át vonszolták magukat a bank irányába. A Kínai káromkodott: csizmája beragadt a 
csatorna sarába. 


A konvoj megállt az általuk ásott alagút bejáratánál. A Kőműves belépett az 
alagútba és kitekerte a spárgaszőnyeget, amely megkönnyíti a nehéz felszerelés 
továbbítását a páncélterem faláig érő nyolc méternyi alagúton. A többiek 
megkezdték a rakodást. 


Az alagútban csatornabűz és acetonszag terjengett. Henri, a Hegesztő, két 
gázpalackot a falhoz támasztott, ráerősítette a hegesztőpisztolyt és felvette 
kék védőszemüvegét. A Korzikainak tartott még egy utolsó leckét. 


Öngyújtójával lángra lobbantotta a hegesztőpisztolyt. A fellobbanó magas 
narancsszínű láng óriás árnyékokat vetett az alagút falára. 


- Ha kisebbre veszed a lángot, forróbb lesz - mutatta és a láng kékre váltva 
sziszegett. 


Vízhatlan táskájából forrasztó fémet vett elő és a lángot ráirányította. 


- Mindig az aljára célozz és rövid szünetekkel dolgozzál, mert különben a 
forrasztóanyag nem ragad oda és lecsúszik a fémről. 


Kiáltás szállt a csatornából: 
- Ó, szar. -A Kínai kiáltott. 
Valaki nevetett. 

- Mi történt? 


- A Kínai megcsúszott és a csizmája megtelt szarral. 


A nevetés enyhített a feszültségen. 


A felszerelést az alagútba rakták és a csónakok visszamentek az újabb adagért. A 
következő másfél órában egy tonnányi anyagot hordtak a föld alatti útról az 
alagútba. 


A Kőműves megvizsgálta a mennyezetet és meglátta, hogy az alagút második felében 
a tartógerendák a sárba süppedtek. Nekilátott, hogy megerősítse őket. Odafent, a 
Place Masséna föld alatti parkolóban egyikük konnektorba dugta az elektromos 
kábelt és hirtelen két reflektor világította meg az alagutat. 


Rendőrjárőr kocsija haladt át a Place Massénán. A Renault 5-ben az őrszem 
szájához emelte a walkie-talkiet. 


- Itt Masséna. A sirály alacsonyan repül. 
A föld alatti út bejáratánál álló őrszem válasza: 


- Vettem. - Odaszólt a motorkerékpárosnak: - Zsaruk a föld alatti parkoló 
közelében. 


A motoros gépére ült és beindította. 


A járőrkocsi elhaladt a parkoló bejárata előtt és folytatta az útját az Avenue 
Jean Médecin-en. A Renaultban ülő őrszem megkönnyebbülten felnevetett. 


- Tiszta a levegő - szólt bele a rádió adóvevőbe. 


A motoros leállította gépét. 


Szombat, 1 óra 30 perc. 


A Kőműves és a Korzikai egymás mellett fekve fúrja a páncélterem falát. A 
kétszáz watt erős lámpák és a működő masinák rettenetes hőséget okoznak, a két 
férfi izmos hátán izzadság patakok csordogálnak. A füstelszívó teljes erővel 
működik. 


A páncélterem megerősített vasbeton fala harminc centi vastag, de az elmúlt hét 
során a csapat félig már átfúrta. Az első éjszakán Spaggiari odakint, a bank 
előtt álldogált, mialatt az alagútban tevékenykedő csapat négy légkalapácsot 
működtetett egyidejűleg: nem hallott semmit. 


A Kőműves és a Korzikai tizennégy, egymástól másfél centi távolságra lévő lyukat 
fúrt. Ekkor hátrafelé másztak és előre engedték a Kínait. A két férfinak 
Spaggiari törülközőt és ásványvízzel teli üvegeket nyújtott át, amit mohón 
felhajtottak. 


A Kínai vésővel és kalapáccsal esett neki a betonfalnak. Védőszemüveget hordott, 
de egy szilánk máris felhasította arcát. Ötvenet ütött a nagykalapáccsal és 
harmincat a kisebbel; ezután hátramászott és átadta helyét P.-nek. Egy menetben 
senki sem bírt többet nyolcvan ütésnél. 


Mögöttük az ötödik férfi zsákba lapátolta a törmeléket, a hatodik meg 
talicskával elhordta. 


A Kőműves felhajtott egy egész üveggel és karját Spaggiari vállára tette. 


- Mit passzolunk el a ma esti tévé műsorból? 


- Az Érinthetetleneket - hangzott a válasz. 


Mindenki nevetett. 


P. végzett a nyolcvan ütéssel és Spaggiari szünetet rendelt el. Eloltotta a 
reflektorokat, csupán egy kis, 25 wattos körtét hagyott égve, hogy a levegő 
lehűljön. Termoszt vett elő, mindenkinek kávét töltött. 


Az emberek leeresztettek, noha valamivel korábban volt egy feszült pillanat. 
Arra számítottak, hogy lézerrel hatolnak át a falon, de Spaggiari közölte, hogy 
lehetetlen: a gép túl sok hőt, gázt és füstöt termel ahhoz, hogy egy ilyen szűk 
helyen használják, különösen speciális védőöltözék nélkül. Csak azért vásárolta, 
hogy a bandát fellelkesítse. Amikor rájöttek, hogy újabb nehéz éjszaka vár 
rájuk, majdhogynem fellázadtak; de most már (és ezt Spaggiari előre 
kiszámította) túl közel voltak a célhoz és abbahagyták a morgolódást. A lázadás 
pillanata elmúlt. 


Marcel, a vízmennyiségmérő teremben tartózkodó őrszem lejött az alagútba. 

-Hogy haladtok? 

- Te meg mit keresel itt? - kérdezte Spaggiari. 

- Roger vette át az őrhelyet. - Roger hároméves börtönbüntetését szolgálta s a 
hét végére kiengedték, hogy anyját meglátogassa. Azonban ahelyett, hogy hazament 
volna, úgy döntött: keres egy milliócskát, mielőtt visszatérne cellájába. 

- Hogy haladtok? - kérdezte ismét Marcell. 

- A fal itt mintha üregesebb lenne -mondta P. - azt hiszem már majdnem ott 


vagyunk. Még néhány óra és áttörjük. 


Szombat, 10 óra 30 perc. 


A vésők kicsorbultak, a férfiak félholtak voltak, de a fal nem engedett. Négy 
férfi feküdt háton a spárgaszőnyegen, moccanni sem volt erejük: a Kőműves, Henri 
a Hegesztő, Marcel és Roger. A csatornában nyolc másik lazított begörcsölt 
izmain: karját lengette, térdrugózást végzett. Csak kiegyenesedni nem tudott. 


- Holnap is itt fogunk rohadni - káromkodott Roger. 
- Mégis csak használni kell a lézert. 


- Nem - jelentette ki határozottan Spaggiari. - Hát nem érted, hogy egy ilyen 
szűk helyen mit okozna az ötezer fokos hőmérséklet? Elevenen megsülnénk. 


- Beindíthatnánk a gépet és a csatornában várakoznánk. 


- Megfulladnánk a füsttől. Arról nem is szólva, hogy a füst felszállna a 
csatorna bebúvó nyílásain. Ezért a pénzért akár már most feladhatnánk magunkat a 
rendőrségen. 


Vészterhes csend állt be. Spaggiari szivarra gyújtott. 
- Jelentkezzen, aki abba akarja hagyni. 


A Kőműves fáradtan bólintott, felkelt és a fal felé indult. A Kínai csatlakozott 
hozzá. 


Spaggiari elfojtotta megkönnyebbült sóhaját. Ujabb válság múlt el. 


Szombat, délután 4 óra. 


- Szűzanyám! 


A Kőműves a teljes összeesés szélén állt. A véső mintha a tenyeréhez nőtt volna. 
Szemei égtek, rettenetes melege volt, alig bírta álmosságát leküzdeni. Darabról 
darabra tört le a beton az acélvázról. 


A Kőműves már nem bírt uralkodni magán. A betonba vágta a vésőt és teljes 
erejével rávágott a kalapáccsal. Porladt a beton; a véső átcsúszott; és az ütés 
erejétől a véső fogója és a Kőműves hüvelykujja a lyukba szorult; teli torokból 
üvöltött és elájult. 

Áttörte a falat! 

Spaggiari egy szempillantás alatt a Kőműves mellett termett. Gyöngéden húzta ki 
a férfi kezét a lyukból. Megborzongott: a hüvelykujj merő nyers hús volt. 
Azonnal novokain injekciót adott a Kőművesnek. 

Csak ezután nézett a falra. 


- Mi történt? - kérdezte a Kínai. 


- Sikerült! - válaszolt Spaggiari. - Áttörtük ezt a kurva falat! 


Mindenki nevetett és éljenzett. 


Újabb öt órába tellett, amíg a lyuk elég nagy lett ahhoz, hogy egy férfi 
kényelmesen átmászhasson rajta. A Kőműves munkaképtelen volt, 
fájdalomcsillapítókat kapott, de most már senki sem bánta, hogy tovább kell 
dolgozni. Amikor az utolsó betondarabkát is eltávolították és elszállították, a 
Kínai nekiesett az acélhálónak, átvágta az oxiacetilén pisztollyal és félretolta 
a kiálló részeket. 


Amikor végzett, odaintette Spaggiarit. 


Albert a spárgaszőnyegre térdelt és bekukucskált a lyukon. A mások oldalon, 
ahogy az várható volt, egy páncélszekrény háta látszott. Az őr szerint a 
szekrény súlya harminc tonna. Spaggiari megfordult és odaszólt Renének: 


- Menj, értesítsd Marcelt. 


Szombat este 9 óra. 


René, aki hosszú haja és ábrándos tekintete miatt a Költő nevet kapta, 
végigsietett a csatornán, két keze a csatorna falát súrolta. A föld alatti útra 
ért és a vízmennyiségmérő terembe rohant, ahol Marcel várakozott. 


- A hidraulikus emelőt - lihegte. 


Marcel az ajtón át a föld alatti parkolóba sietett, felszaladt a lépcsőn és ki a 
Félix Faure utcára. Felemelte zseblámpáját, az utca túloldalára irányította és 
két rövidet villantott. 


A várakozó Renault 5 reflektorának két rövid villanásával válaszolt, majd 
elindult és az Avenue Verdunra fordult. A Renault 4, amely úgy nézett ki, mintha 
az elektromosművek gépkocsija lenne, eloltott lámpákkal várakozott. Amikor 
elhajtott mellette, a Renault 5 egy éleset dudált. 


Vv. százados, a vietnami veterán és G. az Algériai, nem a kocsiban ült, hanem a 
közelben, az a Albert I. parkot övező alacsony falon. Majdnem 24 órája, a 


vártnál sokkal hosszabb ideje várakoztak. Amint a Renault 5 eltűnt a Rue 
Paradison, beültek a kocsiba. 


Az első ülésen bekínlódták magukat az elektromos művek dolgozóinak kék 
kezeslábasába, a hozzá illő sapkával. Az Algériai beindította a motort. 


Megálltak a piros lámpánál a Promenade des Anglais-en, a Meridián szálló előtt. 
A járdánál két rendőr igazoltatott három motorost. A lámpa zöldre váltott. 


Az Algériai megkerülte a háztömböt. Avenue des Phocéens, Place Masséna, Rue 
Gioffíredo, Rue St. Michel... a teherautó megállt a Rue Gustave Deloye és a Rue 
de 1"Hotel des Postes sarkán; az Algériai kikapcsolta a motort és mindketten 
kiszálltak. 


Élénken mozogtak, de megkíséreltek olyan természetesen viselkedni, mintha 
jogosan tartózkodnának itt. Az utca túloldalán, a Taverne Alsacienne teraszán 
borozgatók közömbösen nézegették őket. 


Az Algériai kék fényt és veszélyjelző táblát tett le az akna mellé. V. százados 
csákányt vett elő a kocsi hátuljából, azzal emelte fel az öntöttvas 
aknafedlapot. Becsúszott a lyukba. 


Az Algériai leemelte a kocsiról a hidraulikus emelőt. Nem volt könnyű feladat - 
majdnem egy mázsát nyomott. Óvatosan beeresztette az aknába. 


V. százados átvette, majd az alant várakozó csapatnak továbbította. 
Kimászott az aknából és visszatette a fedlapot. 


A kezeslábasba öltözött két férfi felszedte a kék lámpát és a veszélyjelző 
táblát és visszaült a kocsiba. Az Algériai beindította a motort és elhúzott. 


Az egész akció 26 másodpercig tartott. 


Valaki ismét lámpát gyújtott a csatornában. A Kínai és a Korzikai vállon vitte 
az emelőt. Óvatosan, nehézkesen cipelték végig a csatornán az alagút szájáig. A 
Kőműves irányította őket, szétroncsolt hüvelykujja bekötözve, karja felkötve. 


Az emelőt a spárgaszőnyegre helyezték, azon hurcolták végig az alagúton. 


Roger, a 48 órás eltávozáson lévő fogoly támaszt készített az emelőnek. Súlyos 
deszkákból rótta össze és beszuszakolta az alagút alja és teteje közé. 


Spaggiari és P. rátette az emelőt, fejét átdugta a falon ütött lyukon. A Kínai 
teljes erővel működtette. Az emelő karja elérte a harminc tonnás acélszekrény 
hátát és nekiszorult. 


A Kínai folytatta a munkát. A páncélszekrényt fél méterrel arrébb kell tolni 
ahhoz, hogy az emberek beférjenek. Spaggiari ezt pontosan kiszámította. Elegendő 
ahhoz, hogy beférjenek, ugyanakkor nem fenyeget a felborulás veszélyével. 


A Kínairól csorog az izzadság. P. kiméri, mennyire tolódott el a faltól a 
szekrény. René mérőlécet tart oda, hossza 50 centi. 


- Oké, ez az - mondja P. A szekrényt sikerült 52 centire eltolni. 
René az emelő karja mellé csúsztatja a mérőlécet és a Kínai lazít a fogáson. 
Kínos lassúsággal dől vissza a páncélszekrény és állapodik meg René mérőlécén. 


A Kínai behúzza az emelő karját és a szerkezetet leteszi a földre. 


Elsőnek Spaggiari mászik be a lyukon. 


Vasárnap hajnali 2 óra. 


Spaggiari zseblámpájának halvány fénye végigsuhan a páncélterem berendezésén: 
acél asztalok, ócska székek, acél szekrények. Halott világ. 


Másodiknak Henri a Hegesztő mászik be a lyukon, maga után vonszolva 
forrasztópákáját és a gázpalackokat. Tudta, hogy mi a teendője. Sebesen, hang 
nélkül oson az ajtóhoz. Meggyújtja a hegesztő lámpát és gondosan a kerethez 
forrasztja a páncélterem ajtaját. Ha előfordul - ami nem valószínű -, hogy egy 
banktisztviselő vasárnap akarna belépni, az ajtót nem tudja kinyitni és a 
bandának bőségesen marad ideje a menekülésre. 


A Korzikai friss vakolatot mázol az ajtókeret köré, a repedéseket elrejtendő. 
Ugyanezt teszi a páncélterem falába süllyesztett szellőztető rácsokkal. Ezentúl 
se fény, se füst, se zaj nem árulhatja el őket. 


Spaggiari csak most gyújtja fel az összes villanyt. 


A csapat többi tagja sietve mászik be, magával hozza szerszámait és nekiesik a 
munkának. 


A Bokszoló fémfűrésszel vágja át a széf szobát a trezor teremtől elválasztó 
vasrácsot, majd ugyanezt teszi az éjszakai széfhez nyíló ráccsal. 


A Kínai és a Korzikai nekilát a széfeknek. Leolvasztja a szekrény sarokpontjait, 
öt centis lyukat éget az ajtóba. Végül csákánnyal feszíti fel az ajtót. Ezután 
már könnyebb a dolga: lángvágóval lazítja meg a fiókok vékony falát, kalapáccsal 
ráver és bontóvassal kihúzza. 


Megrohanja őket a tébolyult öröm. 


Az egyik pillanatban némán, hatékonyan, szakszerűen dolgoznak; feszülten a 
veszély tudatától összpontosítanak arra, hogy a hátralévő 24 órában a lehető 
legtöbb kincset összeszedjék. A következő percben majd összeesnek a nevetéstől. 


Valamennyien, még a legpitibb, kezdő bűnöző is, hetek óta erre a pillanatra 
várt. Az alagútban töltött utolsó 24 óra, a fal áttörésére tett erőfeszítések 
nyomán majd szétpattantak az idegességtől. Most meg hirtelen rádöbbentek: 
sikerült! Ali Baba kincsesbarlangjában voltak, behegesztett acélajtó védi őket a 
külvilágtól, olyan kincsek birtokában, amiről álmodni se mertek volna - egymásra 
rakott aranyrudak, bankjegyekkel teli zsákok, felbecsülhetetlenül drága 
ékszerek. 


Ugráltak örömükben. 


Hahotáztak, egymás hátát veregették, ölelkeztek. A Költőt remegés fogta el. A 
Kínai felmarkolt egy köteg állampapírt, a levegőbe dobta, és azt kiabálta: 
Konfetti! A többiek követték példáját. Részvények, kötelezvények, szerződések, 
végrendeletek, bankjegyek és kötvények röpködtek a levegőben - olyan volt, mint 
egy bohózat. 


Az általános viháncolásban csak Spaggiari és a Kőműves nem vett részt. A 
Kőműves, akinek szétzúzott ujja változatlanul sajgott, azt morogta: 


- Ezek a papírok pénzt érnek. Vannak köztük látra szóló kötvények - bárki 
beválthatja őket. Mit sem kockáztat. 


- Hagyd a fenébe, jó? - mondta Spag-giari. - Annyi készpénz, arany és drágakő 
van itt, hogy elvinni se bírjuk. 


- Nem látom be, miért kellene pazarolni. 


- Korábban már eldöntöttük - jelentette ki határozottan Spaggiari. - Csak 
aranyat, bankjegyeket, drágaköveket és ékszereket viszünk el. A többivel ne 
törődj. 


Spaggiari úgy vélte, elég volt az örömkitörésből. Körbejárt, halk hangon beszélt 
minden egyes emberrel, lecsendesítette őket. Amikor mind felocsúdtak, azt 
mondta: 


- Na jól van, tartsunk hosszú szünetet és együnk. 


Az ötletet általában helyeslés fogadta. Majdnem 36 órája nem vettek magukhoz 
mást, mint egy-egy harapás csokoládét és néhány korty ásványvizet. Most 
Spaggiari, mint cilinderéből nyuszit varázsoló bűvész, úgy szedett elő zsákjából 
libamájat, szalámit, fokhagymás kolbászt, ropogtatni valót, levesport, sajtot, 
datolyát, szőlőt és narancsot. 


A Kőműves fazekat tett a hordozható kályhára, ásványvizet öntött bele és 
megkérdezte: 


- Ki kér sonkás zöldborsó levest? 


Legközelebb hozzál valódi kályhát és süssél nekünk tortát - szólt valaki. 


A Kínai celofánba csomagolt pizzára bukkant. 


- Fúj de vacak - mondta megvetően. Ekkor fedezte fel a libamájpástétomot és 
boldogan nekiesett. 


Henri a Hegesztő pikniket rendezett az acélasztalon. Abrosznak a fiókból kivett 
értékpapírok szolgáltak. A menü: hal, nyershagyma, pástétom, joghurt és 


kétszersült. 


Spaggiari nemesi címerrel ékesített színarany tányért nyújtott a Kőművesnek. 


- Egy kis levest kérek. 


A Költő kinyitotta a Margnat Village borosüveget, ezüst kehelybe töltötte és 
megkínálta Henrit a Hegesztőt. 


- Jobb borunk nincs? - kérdezte Henri. 


- Uraságod talán Mouton Rothschild 47 vagy Gevrey Chambertin 59 bort inna? - 
kérdezte a Költő. - Nem gondolja uraságod, hogy épp elég vackot kellett azon a 
rohadt csatornán végighurcolni? 


A Korzikai egy gázpalackon ülve, pohár bort szopogatva nézegette az egyik 
fiókban talált fényképeket. 


- Szebbet is láttam már - mondta és körbemutogatta. Amatőr pornográfia volt, 
meztelen, főként középkorú személyeket ábrázolt kifacsart helyzetekben. Egyes 
arcokat fel lehetett ismerni. Valamennyien meglehetősen nevetségesnek néztek ki. 


- Hűha, ezek menő fejek - mondta elképedve valaki. - Rakjuk ki őket. - Néhány 
fényképet a falra ragasztott. 


Spaggiari odaszólt a Kőművesnek, aki sebesülése miatt szakácsként 
tevékenykedett. 


- Hé, pincér, mi lesz a kávéval? 

- Máris hozom, uram. 

Spaggiari szivarokat és cigarettákat osztogatott. 
Hirtelen megszólalt valaki: 

- Csendet! Az isten szerelmére, figyeljetek! 

Síri csend támadt. 

Tisztán hallották az éjszakai megőrző felől jövő zajt. 


Spaggiari lábujjhegyen szelte át a páncéltermet és belépett a kis háromszögletű 
szobába, ahonnan a zaj jött. 


A fehér Rolls-Royce megállt a Rue de 1"Hotel des Postes-en. Három férfi szállt 
ki belőle. Egyikük a zsákot hozta, a másik kettő a testőre volt. Mindhárom 
fiatal jól megtermett, sportos alkatú és fegyvert viselt. Idegesen néztek körül 
a holdfényben fürdő utcán, mint ahogy bárki ideges lenne, amikor több százezer 
frank van rábízva, függetlenül attól, hogy mennyire fiatal, jól megtermett, 
sportos alkat és fegyvert hord magánál. 


A zsákban a kaszinó szombat éjszakai bevétele volt. A kaszinóban hajnalig 
tartott a szerencsejáték, amelyben a helyieken kívül részt vettek a turisták: 
angolok, németek, amerikaiak és arabok. Főleg arabok. 


A Rolls három utasa nem tudta pontosan, mennyi pénz van a zsákban, mert 
másvalaki számolta meg, töltötte ki a jegyzéket és pecsételte le a zsákot. De 
tudták, hogy rengeteg pénz, akkora összeg, amennyiért már érdemes gyilkolni. 


Az úttesten át a bankig mentek. A két testőr az utcát kémlelte, míg a harmadik 
felhajtotta az acéllemezt, kulccsal kinyitotta a mögötte lévő rácsot és a zsákot 


a széfbe dobta. 


A három férfi megkönnyebbült. A pénz biztonságban van. 


Beültek a kocsiba és elhajtottak. 

A zsák a csúszdáról egyenesen Spaggiari karjába esett. 
Spaggiari tisztelgett. 

- Nagyon köszönöm, uram. Nyugodalmas jó éjszakát kívánok. 
A többiek jót mulattak. 

Spaggiari kinyitotta a zsákot és megsaccolta a tartalmát. 


- Olyan egymillió frank lehet - mondta pókerarccal - feltehetőleg a kaszinó 
bevétele. 


Eloltotta szivarját és ismét nekilát a fiókok feltörésének. A többiek követik 
példáját. Kezdenek kifutni az időből. 


Spaggiari megint elrendeli, hogy felváltva dolgozzanak és felváltva pihenjenek. 
A Kínai szeretne megszakítás nélkül dolgozni, de Albert hallani sem akar róla. 


- Így is egymás tyúkszemét tapodjuk. 


A füstelszívó ellenére egyre büdösebb a levegő; Spaggiarinak keményen kell 
igyekeznie, hogy a munkafegyelmet betartassa. 


Roger jön az alagútból. 
- Odakint emelkedik a vízszint. Valószínűleg vihar van. 


- Biztonságban vagyunk - nyugtatja meg a Kőműves. - A csatornák elvezetik a 
fölös vizet. Azonkívül: az őrszemek veszély esetén figyelmeztetnek minket. 


Roger szeretne valamit enni. 


- Libamáj pástétom? Más nincs? - tréfálkozik. - Illik ezzel etetni egy rabot? 


Vasárnap 10 óra. 


Az ékszerész a föld alatti parkolón keresztül érkezik. Marcel a csatornán át 
vezette a páncélterembe. Undorodva rázta le csizmájáról a szennyes vizet. 
Finnyás férfi volt, nőies mozdulatokkal. 


Marcel megmutatta neki az ékszereket. Arckifejezése azonnyomban megváltozott: 
mohóság, majdhogynem kéj váltotta fel. Szemébe csípteti a lupét, gyémánt, rubin, 
zafír, smaragd, arany és ezüst - soha életében nem látott ilyen temérdek 
vagyont. Egyes darabokat félredob; nem érik meg, hogy bajlódjon velük. A 
legszebb köveket fekete bársony zsákocskákba teszi és a kis zsákok egymás után 
tűnnek el a nagyobb, kék zsákban. Időnként felhörpöl egy korty ásványvizet. 
Menetközben értékeli a zsákmányt: ötszázezer frank... és ötvenezer az 
ötszázötvenezer... meg nyolcvanezer az hatszázharmincezer... meg húszezer... 


Közben rájöttek, hogy gyorsabban is ki lehet a fiókokat nyitni. Egyes 
szekrényeknek mindkét oldalán voltak fiókok: egy ajtó elől, egy ajtó hátul. 
Ahelyett, hogy külön-külön törnék fel az ajtókat, végigmentek az elől lévő ajtók 
során, majd könnyedén áthatolva a vékony választófalon, hátulról vették ki a 
hátsó fiókok tartalmát. 


Spaggiari négy férfit: a Költőt, V. századost, Rogert és a Bokszolót bízta meg a 
zsákmány többi részének szortírozásával. Az aranyrudakat gondosan becsomagolták 

azokba a papírokba, amelyek korábban a szerszámokat rejtették. A készpénz és az 

ékszerek a Spaggiari vásárolta fekete műanyag zsákokba kerültek. 


-— Itt kell hagyni az összes szerszámot? -kérdezte Roger. 


- Mi mást tehetnénk? - válaszolt a Kínai. - Eladni a bolhapiacon? 


Hétfő 5 óra. 


- Ennyi - mondta Spaggiari - ideje lelépni. 


A Kőműves elzárta a gázpisztolyt. Henri a Hegesztő, homlokára tolta a 
védőszemüveget. Arca kormos, poros, izzadt volt, szeme körül vörös karikák. 


- Már? - kérdezte Henri. Órájára nézett. - Jesszusom, reggel van! 


A négyezer fiók közül kevesebb, mint négyszázat tudtak kinyitni. Bizonyos 
szempontból elkeserítő volt, hogy ekkora vagyont érintetlenül kell hagyni. De ha 


arra gondoltak, hogy mennyi mindent sikerült szerezni, aligha számított, hogy 
mennyi mindent hagynak hátra. 


Spaggiari megszervezte a lelépést. A zsákmányt az alagúton keresztül a 
csatornában várakozó felfújható gumicsónakokra, tömlőkre és matracokra rakták. A 
Költő javasolta, hogy húzzák vissza a helyére az eltolt páncélszekrényt. 


- Akkor még tovább tartana, amíg felfedezik, hogyan jutottunk be. - Spaggiarit 
az ötlet hidegen hagyta: minél hamarabb, minél gyorsabban el akart tűnni. 


Utolsónak a Kőműves távozott. Eloltotta a lámpákat. 


Az arannyal, készpénzzel és ékszerrel dugig tömött konvojt a csatornán át 
visszavonszolták a föld alatti útra. A zsákmányt ott rakták át a Land-Roverre. 
Útközben eldobálták a kesztyűket, védőszemüvegeket és különböző szerszámokat. 


Levetették a vízhatlan kezeslábasokat és egyenként vagy párosával felszívódtak a 
föld alatti parkolón át. 


A Kőműves, a Korzikai és Spaggiari beszállt a Land-Roverbe. A Kínai beindította 
a motort és hátranézett. A Kőműves, átöltözéssel bajlódva, jelt adott bekötözött 
hüvelykujjával. A kocsi elindult. 


A Kínai látta, hogy a föld alatti út végén már dereng; eloltotta a reflektort. 
Az út végén várakozó motorkerékpáros őrszem jelezte, hogy tiszta a levegő. Henri 
és a Korzikai kiugrott a kocsiból és eltolta a korlátot. 


Új náp virradt rájuk; 


A motorkerékpáros gépére ült és elhajtott. Henri és a Korzikai visszarakta a 
föld alatti út korlátját és beült a kocsiba. 


A Kínai továbbhajtott a kiszáradt folyómeder homokján és a rámpán át fel az 
utcára. Elhaladtak a kiállítási épület mellett és eltűntek Laudiméres irányába. 


A város ekkor ébredezett. Utcaseprő tisztogatta a járdát a Rue Gustave De-loyen, 
a bank mentén. Kinyitottak a kávéházak. Az öböl fölött lassan felkelt a nap. 


Forró napnak ígérkezett. 


A bankár lidércnyomása: egyedül áll az elhagyott bankban, csukott és lelakatolt 
ajtók mögött; eközben odakint a járdán, széfbérlők tömege dühödten ordítozik és 
visszaköveteli a letétjét. 


A rablás híre hétfő délután kiszivárgott, amikor egy nyomozó beszélt a Nice- 
Matin riporterével. 5.30-kor Guy Salignon, az Europe I rádiótudósítója külön 
híradásban számolt be róla. 5.45-kor mondta be a monte-carlói rádió és 
pillanatokon belül a világ minden nagyobb hírügynöksége jelenti; csakúgy izzanak 
a nizzai telefondrótok. 


A tömeg este 9-kor kezd a bank előtt gyülekezni. Egyesek egész éjszaka ott 
állnak. Reggel 8.30-kor már nehezen lehet fékentartani őket. 


Egy asszony elájul. Egy másik csendesen sírdogálva ül a járda szélén. Terjed a 
lincshangulat. Jólöltözött fiatalember kapaszkodik a kovácsoltvas rácsba és mint 
az őrült ordítozik. A tudósítóknak már nyugodtabb hangon magyarázza: 


- Odabent van apám egy életen át megtakarított pénze. Nyolcvanéves. Belehal, ha 
megtudja, hogy pénze odavan. 


Izgatott ügyfél kiált a rendfenntartó rendőrökre: 


- Úgy bánnak velünk, mintha mi lennénk a tolvajok! 


Az érkező bankalkalmazottakat a tömeg leköpdösi. A rendőrség lagymatagon 
próbálja a tömeget szétoszlatni, de az emberek ülősztrájkot rendeznek a járdán. 
A jólöltözött fiatalember a ,parkolni tilos" jelzés alá rakja le kocsiját és nem 
hajlandó elmozdítani. 


Egy ügyfél törvényszéki végrehajtót hoz magával. Követeli, hogy széfjét 
megnézhesse és majdnem ölre megy egy bankalkalmazottal. Végül a hivatalos 
közeghez fordul: 


- Ön a tanúm, hogy szándékomban megakadályoztak és visszautasították az 
együttműködést. 


A bankhivatalnokok hiába magyarázzák, hogy a páncéltermet ki kell takarítani és 
hogy a rendőrség szigorúan meghagyta: senkit ne engedjenek be. 


- Mondják ezt a takarítónőknek! - kiáltja valaki. 


Guenet végül közleményt ad ki. A fiókoknak csak egy kis részét törték fel, 
mondja. A fiókok számát azonban nem hajlandó megadni. Ehelyett közli a kirabolt 
terület határát. Kéri, hogy az érdekelt ügyfelek nyújtsanak be leltárt fiókjaik 
tartalmáról és biztosítja őket, hogy minden jogos panaszt orvosolni fognak. 


A leltárokat a rendőrség fogja ellenőrizni. 


Ez a közlés még jobban feldühítette a tömeget, de a bank szempontjából ez volt 
az egyetlen járható út. Ilymódon senki sem lehet biztos benne, hogy az ő fiókját 
rabolták-e ki és senki nem esik kísértésbe, hogy hamis leltárt készítsen és 
jóval többet követeljen, mint amekkora veszteség érte. Ennek ellenére az 
ügyfelek úgy vélték: a bank úgy bánik velük, mintha ők lennének a tolvajok. 


Közülük sokan egyszerűen nem voltak hajlandók leltárt készíteni. 


- Biztonságot és titoktartást ígértek, amikor a fiókot béreltem - mondta 
egyikük. - Nemcsak, hogy a biztonságról nem gondoskodtak, most azt akarják, hogy 
Nizza bármelyik kíváncsiskodó rendőre beleüsse orrát a magánügyeimbe. 


Más ügyfelek elégedettek voltak. 
- Tudom, hogy mi volt a fiókomban és be is tudom bizonyítani. Nincs rejtegetni 


valóm. A bank biztosítva van s én kártérítést kapok. Mindenki megkapja. 
Aggodalomra semmi ok. 


- A páncélterem olyan, mint a Maginot vonal: hátulról törtek át - fejtette ki 
valaki. - Le a kalappal a tolvajok előtt - bárcsak az útépítés is ilyen nettül 
menne. 


Egy ügyfélnek sikerült bejutni Guenethez, aki közölte vele: 


- Nem mondok semmit. Én megtettem a kötelességem. - A tapintatlan megjegyzést az 
ügyfél a tudósítók előtt megismételte. 


A bank jóhírnevén nem nagyon segített ez az ügyetlen megjegyzés, no meg az az 
ötezer prospektus, amit röviddel a bankrablás előtt osztogattak: Kirabolt lakás 
fényképe alatt a következő szöveg állt: ,nyugodtan nyaral, ha értékeit a Société 
Générale széfjére bízza". 


A nyomozás nyúlik, mint a rétestészta. A rendőrség július 28-ától kezdve fogadja 
a panaszosokat. Utasítja az ügyfeleket, hogy személyazonossági igazolványukkal 
és leltárukkal jelenjenek meg. 


A 317 károsult közül heten nem hajlandók panaszt emelni. Egy férfi hamis 
követelést nyújtott be és az elveszett ékszerekért kétszázezer Írankot kapott; 
de visszaszolgáltatta amikor kiderült, hogy felesége - aki másik férfival lépett 
le - már korábban kivette az ékszereket. 


Sértéssel tetézte az igazságtalanságot, hogy a bank minden egyes leltár értékét 
összehasonlította az ügyfél bankszámlájával és kétségbe vonta, hogy az ügyfélnek 
valóban akkora vagyona lett volna a széfben. 


Végül megkezdték a kártérítést: naponta Öt ügyfélnek. Mielőtt a neki járó 
összeget megkapta volna, ígéretet kellett aláírnia, hogy az esetben, ha 
értéktárgyait megtalálják és azokat visszakapja, visszafizeti a pénzt. 


A bank igazgatósága újabb közleményben kért elnézést a rablásért. Az ügyfelek 
megvetéssel vagy gúnyos hahotával fogadták. 


ASociété Générale rengeteg ügyfelet veszített. 


Felszólították a károsultakat a páncélterem padlóján szétszórt értékek 
azonosítására. 


Július 23-án a bank párizsi központja közbelépett, megpróbálta menteni a 
menthetőt. Monsieur Laure, vezérigazgató, egy millió frank jutalmat ígért a 
nyomravezetőnek. Remélte, hogy ezzel előbbre viheti a rendőrségi nyomozást. 


Alaposan rájuk is fért. 


Nagyon kevés volt a nyomravezető jel -vagy inkább azt lehet mondani, százával 
voltak a jelek, de egyikük sem vezetett nyomra. 


A hátrahagyott felszerelés nagy része olyan közönséges szerszám volt, amit 
Franciaország ezernyi üzletének bármelyikében be lehetett szerezni. A 
csavarhúzók márkaneve ,Kilt" volt - ezeket a Nouvelles Galeries áruházláncban 
forgalmazták, évente több ezer darabot. Az oxiacetilén lángvágók gázpalackjai 
számozottak voltak, így a rendőrség eljuthatott a gyártóhoz - azonban kiderült, 
hogy a palackokat egy építkezésről lopták. A csákányok némelyike volfrámacél 
fejjel volt ellátva - ami eltér a megszokottól. A nyomozók körbejárták a 
szerszámüzleteket. - Remek darab - mondta a tulajdonos - a lehető legjobb. Több 
tucatnyit adtunk el belőlük. Hogyan emlékezhetnék minden vevőre? - A vízhatlan 
vászonzacskókat egy milánói áruházban vásárolták -százszámra adnak el ilyet. És 
így tovább. 


Az ujjlenyomatosok porral hintették be a páncélterem egészét és minden egyes 
megtalált szerszámot. A szekrényeken és a fiókokon rengeteg ujjlenyomatot 
találtak -valamennyi az ügyfelektől származott. De a szerszámokon a 
gázpisztolyokon, a palackokon, a felfújható csónakokon, tömlőkön, 
gumimatracokon, sőt a borosüvegeken sem találtak egyetlen használható 
lenyomatot. 


Minden rabló, egész idő alatt kesztyűt hordott. 
Vegyelemzésre küldték az ásványvizes palackokat, amelyekbe a rablók vizeltek. De 
a banda erre is gondolt. A laboratórium közölte, hogy a vizeletből semmit sem 


lehet kideríteni, mert minden egyes palackot több személy használt. 


Felcsillant a remény, amikor valaki besétált a rendőrségre és közölte, hogy 
látta a bandát. 


- A Taverna Alsacienne utcai teraszán iddogáltam szombat este. A bank előtt 
parkolt egy Renault 4 és két férfi felemelte a csatorna fedlapját. Nem nagyon 
figyeltem rájuk - feltételeztem, hogy valami sürgős javítást végeznek. 


- Le tudná őket írni? 


- Kék kezeslábast viseltek. Nem láttam mást. 


A nyomozóknak a háromszázméteres kábellel sem volt több szerencséjük. Először 
abban reménykedtek, hogy megtalálják az eladót, aki minden bizonnyal emlékszik 
ekkora mennyiségre; majd kiderült, hogy a kábelt több, negyven és ötven méteres 
darabból állították össze. 


Arra kényszerültek, hogy striciktől, prostituáltaktól, kábszer közvetítőktől és 
kisstílű bűnözőktől próbáljanak értesüléseket szerezni az óváros kávézóiban és 
bárjaiban. Ennek az volt a hátulütője, hogy túl sok információ futott be: 
mindenki felvágott azzal, hogy résztvett az évszázad bankrablásában és ezek a 
dicsekvések mind eljutottak a nyomozókhoz. Egyetlen megbízható információhoz sem 
jutottak, viszont túl sok név forgott közszájon ahhoz, hogy mindegyiknek utána 
tudjanak járni. Végül ez az út is járhatatlannak bizonyult. 


A közvélemény kéjelgett a rablók sikerében, kifundálója mintegy nemzeti hőssé 
vált. (Valami hasonló történt a Nagy Angol Vonatrablásnál, jóllehet ott rontott 
a bűnözők imázsán, hogy egy durván bántalmazott vasutas belehalt sérüléseibe. A 
Csatornapatkányok azonban senkit sem bántottak.) 


A rendőrség kiszivárogtatott egy mesét, amely szerint lehet, hogy az ötlet 
kiagyalója egy olasz férfi. Találomra lövöldöztek és ezt mindenki tudta... 


Végül számítógéphez fordultak. Betáplálták a bűneset legfőbb jellemzőit és a 
számítógép kiadta azon legdörzsöltebb bűnözők nevét, akik képesek lettek volna a 
rablást megszervezni. Mindegyiknek utána jártak. Egyesek börtönben voltak, mások 
külföldön - és mindnek kitűnő, hihető alibije volt. 


Hét nappal a rablás után névtelen telefonáló hívta fel a Société Generált. 
Közölte, hogyha a jutalmat megkétszerezik, eljuttatja a rendőrséghez a 
bankrablásban részt vevők teljes listáját. 


A bank vezetősége habozott: egymilliót ajánlott a lista kézhezvételéért és 
egymilliót, ha az elrablott pénz megkerül. 


A tárgyalások egy darabig folytak, majd megszakadtak. Ezenközben, ígérete 
betartásának zálogául a hívó fél kezdőbetűket tartalmazó jegyzéket küldött. 


A jegyzék élén az ,A. S." kezdőbetűk álltak. 
Július 20-án reggel, szokása szerint, Patrick Gruau a csendőrséggel szembeni 


üzletben megvásárolta a Nice-Matin aznapi számát. Az első oldalon óriás betűkkel 
ez állt: RENDKÍVÜLI RABLÁS EGY NIZZAI BANKBAN! 


Berohan az őrségre és felmutatja a lapot: 

- Kirabolták a nizzai Société Généralet! 
Pierre Dufour, a főnök, felnéz írógépe mellől: 
- Hogyan? Fegyveres rablótámadással? 


- Nem, betöréssel. Itt van, olvassátok. -Gruau kiteríti a parancsnok asztalára 
az újságot. A többi csendőr Dufour válla fölött néz bele. Ugyanaz a gondolat 


támad valamennyiük fejében: ez lenne a ,nagy meló" amibe a villában tartózkodó 
négy idegen bekapcsolódott? 


Dufour többször végigolvasta a cikket, megemészti a legapróbb részletekig. Végül 
azt mondja: 


- Nem, ez lehetetlen. 

- Lehetetlen - visszhangozza Gruau. 

- Viszont nagyon izgatottak voltak -szól közbe Claude Destreil. 
Dufour eltolta írógépét, felállt, kinyújtózott és sapkájáért nyúlt. 


- Indulok a villához - közölte. - Destreil, nézzél még egyszer utána, hogy kinek 
van büntetett előélete az általatok felírt nevek közül. Gruau, te velem jössz. 
Sloma és Sanchez, ha nem jönnénk meg délig, ti ellenőrizzétek a Vesubie 
keresztútnál a forgalmat. Gyerünk. 


A kék autó a 202-es főúton haladt a Var folyó partja mentén, Gruau vezetett. 
Mindketten előre örültek annak a kilátásnak, hogy ők kaphatják el a 
bankrablókat, akik kicsúsztak a rendőrség kezei közül. A csendőrök mindig úgy 
érzik, hogy alantas szerepet játszanak - ők szedik össze apránként, gondosan az 
információkat, a dicsőség viszont a rendőrségi nyomozóké. A nyomozókat tüntetik 
ki, ők adnak tévé interjúkat, ők ismerkednek az előkelőségekkel. Rájuk sóznak 
viszont minden feladatot, nekik kell állandóan a városi rendőrség rendelkezésére 
állniok, és érzésük szerint a több munkáért kevesebb pénzt kapnak. Erősségük, 
hogy úgy ismerik a körzetet, mint a tenyerüket, és hogy olyan jelentéktelen 
apróságokkal is foglalkoznak, mint egy lakatlan villa megmagyarázhatatlanul 
nyitott zsalugátereivel. 


A villa-beli incidens óta Dufour gyanúja nőttön-nőtt. Személyesen ismerte a 
tulajdonost és minél többet töprengett, annál kevésbé tűnt valószínűnek, hogy az 
illető kölcsönadná villáját egy kanmurira. És még valami: az igazolványok 
nélküli férfi azt mondta, hogy neve Alain Pons, de a francia népesség 
nyilvántartásában ilyen név nem szerepel. 


A csendőrök néhány nap óta o0da-oda pislognak a villára, de semmi szokatlant nem 
láttak. A kis kék kocsi a villa elé hajtott. A garázs előtt nagy teherautó 
kerekeinek nyomát fedezték fel, de a nyom több napos volt. A két férfi 
körülnézett, bekukkantott az ablakon. 


— Allo! 


Hátrafordultak és egy idősebb férfit láttak, aki kapával a kezében közeledett 
feléjük. Sapkáját szemébe húzta, védekezésül a napsütés ellen. Neve Félix 
Maurel, a szomszédban lakott. Jó szomszéd, noha kicsit kíváncsi, de reméli, 
nincs semmi baj... 


- Semmi különös - mondta Dufour, olyan szűkszavúan, mint a világ bármely 
hivatalos közege. - De mondja csak, tud-e valamit azokról, akik nyolc nappal 
ezelőtt itt laktak? 


- Nem sokat - vont vállat az idős férfi. -Feltételezem, hogy a tulajdonos 
barátai. Öten vagy hatan voltak, azt hiszem, de ebben sem vagyok biztos. Egy 
ideig éjjelnappal állandóan jöttek és mentek, de néhány napja már egyiküket sem 
láttam. 


Monsieur Maurel visszatért a paradicsom palántákhoz és a csendőrök odébbálltak. 


Betértek a kávéházba, ahol barátjuk, az illegális büki szokott tartózkodni. Ott 
találták; a bárpult fölé hajolva böngészte az újság lovi-tippjeit. Amikor a 
csendőrök beléptek, a kijárat felé indult. 


Dufour és Gruau bólintott néhány törzsvendégnek. Sörösládát cipelő kifutófiú 
kiáltott feléjük: 


- Hé főnök, nyomon vannak? 
- Szakmai titok - válaszolt mosolyogva Dufour. 


Kicsit elcsevegtek a tulajdonossal, meghallgatták panaszát az alacsony 
nyereségről és jelenlétük indoklására lopott kocsiról szóló mesét találtak ki. 


Kifelé menet elballagtak informátoruk asztala mellett. Kifakult napernyő alatt 
ült, úgy tett, mintha a világon semmi más nem érdekelné, mint az aznapi 
lóverseny. A két csendőr megállt az asztalánál, hogy sapkáját feltegye. 


- A nizzai balhé az, amelyre figyelmeztettem magukat - mondta anélkül, hogy az 
újságból felnézett volna. 


A csendőrök visszaültek a kocsiba. 


Kedd délben a nizzai nyomozók a Párizsból érkező Honoré Gevaudan főfelügyelőt 
várták - ő vezeti majd a nyomozást. 


Skóciában a negyvenöt éves Albert Mouray, Nizza rendőrfőnöke, félbeszakította 
szabadságát, elcsomagolta a horgászfelszerelést és indult, hogy elérje a Nizzába 
tartó legközelebbi gépet. 


Londonból a Daily Express riportere a Nice-Matin szerkesztőségét nyaggatta; azt 
próbálta kiszedni belőlük, hogy a zsákmány nagyobb-e, mint a nagy angliai 
vonatrablásnál. 


Nagyobb. 


Marseille-ben Mathieu tábornok, a súlyos bűnesetekkel foglalkozó részleg 
vezetője Nizzába indult. 


Ugyanabban a városban az alvilág kemény magja azon töprengett, vajon nem 
becsülte-e alá Albert Spaggiari képességeit. 


Maga Spaggiari és csapata győzedelmesen pezsgőzött, miközben aranyrudakat 
számlált. 


És Dufour meg Gruau, a két falusi csendőr, aki végül Spaggiari bukását okozza, 
kis kék kombiban ülve fuldoklott egy forgalmi dugóban. 


Hosszas nyomozásnak ígérkezett. Albert Mouray nem bánta. Nizza rendőrfőnökét nem 
riasztotta a hetekig tartó nyomozás, az információtömeg, az apró nyomok gondos 
követésének a kilátása. Mouray inkább adminisztratív tehetség volt, mint 
brilliáns nyomozó. Ragaszkodik az előírásokhoz és gonosz nyelvek máris azt 
mondták: jellemző rá, hogy szabadságon van, amikor városában az évszázad rablása 
zajlik. 


Helyettese, Claude Besson valóban briliáns detektív volt. Adócsalás-szakértőként 
hozzászokott a hosszadalmas eljárásokhoz. Rengeteg eredményes nyomozást vezetett 
már és járatos volt az információk összeszedésében, átvizsgálásában, 
összehasonlításában. 


Segítségben sem volt hiány. 


A fárasztóan aprólékos előkészítésben részt vett két fiatalabb férfi is, 
mindkettő kitűnően képzett nyomozó, igencsak eltérő jellemmel. 


Eduárd Taligault okos volt, de hiú. Előszeretettel heverészik a tengerpart 
legelőkelőbb helyén, a Ruhl plázson, napbarnított testét szeretné még jobban 
lesüttetni. A felső középosztályból származik, modora meglehetősen fölényes. 
Gyors felfogású sportember. 


Jacgues Tholance nyomozó tökéletes ellentéte. Amikor a francia televízió 
vetíteni kezdte az amerikai Colombo-sorozatot, Tholance kollégái nevetve 
mondták: -Voilá, Jacgues! Tholance alacsony, sovány és ápolatlan volt, kopott 
trencskót hordott. Estéit az óváros lepusztult bárjaiban töltötte, információ- 
morzsákat szedegetett fel. Közkedvelt volt - különösen a nők körében és igen 
népszerű sajtóberkekben, akiknek készségesen állt rendelkezésére. Az alvilág 
erősen tisztelte. 


A nyomozók első célpontja Monsieur V. volt, a szállítási vállalkozó a féltékeny 
feleséggel. A csendőröktől kapott soványka információ szolgált alapul. Úgy tűnt, 
Monsieur V. kezében van a Castagniers-i villa titka. 


Kézenfekvőnek látszott, hogy a villa volt a banda főhadiszállása. Kívül a 
városon, mégis közel Nizzához, a repülőtérhez és a Lyonba vezető főúthoz. 
Többfelől meg lehetett közelíteni, úgy, hogy a banda jövése-menése viszonylag 
észrevétlen maradhatott. 


Jacgues Tholance alvilági kapcsolatai is sokat súgtak-búgtak Monsieur V.-ről. 
Azt mondták, nemcsak házát ajánlotta fel a bandának - nyakig benne volt a 
rablásban is. Nem a pénzért tette, hanem csak heccből. Kalandor természet. Ott 


volt az alagútban, ő is ásott... felsértette a kezét... 
Azonban rengeteg hasonló sugdosás járta másokról is. Baloldali aktivisták... a 
terrorista Carlos... A Vörös Brigádok... jobboldali aktivisták... 


Ráadásul tömegesen érkeztek lakossági bejelentések a lakosság más tagjainak 
gyanús viselkedéséről. A bejelentők általában idősebb népek voltak, a gyanúsan 
viselkedők pedig hosszú hajú fiatalok. Nizza nyugdíjas lakói mindent a hippikre 
kennek, a mindenkivel összefekvő farmernadrágosokra; holott a hippik egyetlen 
komoly bűne, hogy marihuánát adnak el a középosztálybeli fiataloknak. 


Július 27-én délelőtt 10 órakor, nyolc nappal a rablás után, Richárd Bouazis 
kiadta a villa házkutatási parancsát. 


A parancsot Eduárd Taligault vette át és fekete Peugeot 204-esében egyenesen a 
villához hajtott. Ott már vártak rá a Plán du Var őrs csendőrei, törvényszéki 
emberek, a nizzai ujjlenyomat szakértők és Monsieur V., kezében a kulccsal. 


A villa koszos volt. A kárpit foltos, az olasz kőpadló tele fekete 
cipőnyomokkal. A hamutartók kiömlésig telve cigaretta- és szivarcsíkokkal és 
hamuval. A levegő bűzlött. 


Taligault észrevette, hogy egyetlen csikken sincs rúzsfolt, majd elrendelte, 
hogy a nyombiztosítók elemezzék a hamutartók tartalmát. 


A konyhában egy félig üres Margnat Village borosüveget talált. A garázsban 
ugyanebből a borfajtából teljes ládányit. 


A garázsban bukkantak olyan súlyos fűtőberendezésre is, amilyennel nedves vagy 
elárasztott helyiséget szokás kiszárítani. A fűtő gumitalpán száraz sár volt. 


Monsieur V. körbejárt, az ajtók és ablakok zárját ellenőrizte. - Attól fél, 
kirabolták? - tréfálkozott egy nyomozó. A viccen senki sem mosolygott. 


Visszaúton megszólalt valaki: 


- Nos, ha volt is ott nő, azt már biztosan tudjuk, hogy vagy nem dohányzott, 
vagy nem használ rúzst. Ez is forró nyom. 


Az illető kétségtelenül pesszimista volt. A bor ugyanaz a fajta volt, mint 
amilyet a kirabolt páncélteremben ittak. 


A szivarcsutkák havannai dohányról árulkodtak; valószínűleg a Don Miguel 
fajtáról - megint csak ugyanaz a fajta volt, mint amilyet a páncélteremben 
találtak. 


csatornából származik. 

Taligault tehát rábukkant a banda főhadiszállására. 
Monsieur V. kihallgatása rövid és eredménytelen volt. 
- Ki kérte kölcsön magától a kulcsot? 

- Dominigue Poggi. 

- Minek? 

- Partit akart rendezni. 

- Maga elhitte? 

- Miért ne hittem volna? 


- Miért nem mondta el a tulajdonosnak, hogy mit szándékozik tenni? 


- Mert nem volt okom rá. Én vigyázok a villára és cserébe engedi, hogy néha 
használjam. Nem kérek rá minden alkalommal külön engedélyt. 


- De nem maga használta - másnak adta oda a kulcsot. 
Vállvonogatás. 


- Mi ez a sérülés a kezén? 


- Lovasbaleset. 
- Hol kötözték be? 


- Egy marseille-i klinikán. 


- Miért olyan messze? Mit kellett titkolnia? 

- Camargue környékén lovagoltam. Visszafelé jövet kötöztettem be. 

- Nem volt gyanús magának, hogy férfiak nők nélkül rendeznek partit? 
Vállvonogatás. 


- Rendjénvalónak tartja, hogy olyanoknak adja kölcsön a villát, akiket alig 
ismer? 


hogy 


És ami a legfontosabb: az ipari fűtőberendezés talpán maradt sár a Nizza alatti 


- Tisztességes embereknek néztek ki. 
- Naiv embernek tartja magát? 


- Azt hiszem, igen. 


Albert Mouray rendőrfőnök szerint egyetlen módon lehet az ügyet felgöngyölíteni: 
minél szélesebbre vetik ki a hálót. Először minden gyanúsítottat azonosítani 
kell, olyanokat is, akik ellen semmilyen bizonyíték nincs; majd egyidejűleg 
mindenkit őrizetbe venni és utána szétszortírozni őket. 


Kiinduló pontnak a csendőröktől kapott információ szolgált. Tizenkét név volt a 
birtokában: Dominigue Poggi, Dániel Michelucci, Christian Duche, ,Alain Pons" 
(álnév), Monsieur és Madame V. meg a fiúk, Raymond; a kávéház tulajdonosa, a 
metálszürke Peugeot gazdája - a hangszerkereskedő, továbbá a szomszéd pázsitján 
áthajtó Mercedes, Renault 17 és Renault 5 sofőrjei. 


Mindenkit azonosítottak és mindegyiküket éjjel-nappal követték. Feljegyezték, 
hogy kikkel találkoznak és közülük azokat - különösen, akikkel sűrűbben 
találkoztak, vagy akik büntetett előéletűek voltak - ugyancsak követték. A nevek 
listája egyre hosszabb lett... 


Lea magas sarkú csizmát viselt, rendkívül szűk forrónadrágot és a felsőtestén 
viselt darab alig fedte nagy melleit. Keményen festette magát, lehelete whisky- 
szagú volt. A Promenade des Anglais szűk szakaszán sétált fel-alá, kézitáskáját 
lóbálva. 


Lea strichelő kurva volt. 
Tizenegy óra volt, meleg nyári este, a sétány tele emberekkel, de Lea ma este 


nem a munkájára gondolt. Tele volt jó hírekkel és keresnie kellett valakit, 
akivel megoszthassa. 


Elhatározta, hogy egy kis szünetet tart és a Rue Maccarani egyik bárjába tért, 
újabb whiskyre. A bár közönsége vegyes: diákok, zenészek, ügyvédek, kurvák, 
zsebmetszők. Ott ült köztük Odile - neki kiöntheti szívét. Lea rendelt neki egy 
italt. 


- Nem fogod elhinni: a pasasom lakosztályt bérel a Marine des Anges telepen. 
Előkelő, méregdrága és csudálatos! 


Odile nem nagyon hitte. Nagyon drága környezetben van. Ott arabok és más 
dúsgazdag külföldiek élnek. Nehéz elképzelni, hogy Lea és fiúja ott forgolódik a 
Cadillacok, nercbundák és Picasso-kőnyomatosok között. 


- De mondom, hogy igaz - erősködött Lea. - Légkondicionált és olyan faramuci 
bútorokkal és olyan gyönyörű szőnyegekkel van berendezve... - Elmondta Odile-nek 
az ügynökség nevét, amellyel a pasas tárgyal, a lakosztály címét, árát, mindent. 
Majd azt mondta: - Ugye bízhatok benned? Ugye nem mondod el senkinek? Az én fiúm 
valami nagy buliban vett részt. Azt mondta, hogy abbahagyhatom a strichelést. 
Csak esküdj meg, hogy nem mondod el senkinek. 


Hajnalhasadáskor a sétány kurváinak fele tudott már Lea szerencséjéről. 


Két nappal később a rendőrség már megfigyelés alá vonta Lea fiúját, Francis 
Pellegrint. 


Mireille, a titkárnő, Olivetti gépébe csúsztatta a szerződési nyomtatványt és 
rágépelte az ügyfél nevét: Pellegrin, Francis. Gyönyörű lakosztályt bérelt Jüan 


les Pinsben: márványpadló, csupa üveg és fa, kilátás a tengerre. Bére havi 1800 
frank; minden más szolgáltatás külön fizetendő. 


Nem néz ki gazdag embernek, futólag nézte csak meg a lakosztályt és úgy írta alá 
a szerződést, hogy a szolgáltatások iránt nem is érdeklődött. 


Három havi bért előre kifizetett - ötven és száz frankos bankjegyekben - majd 
sietve távozott. 


Mireille nem lepődött meg, amikor röviddel azután nyomozók léptek be; látni 
akarták a szerződést. 


Pellegrin sietős útja a cannesi fogorvoshoz vezetett. Dohányfoltos fogait akarta 
megkoronáztatni, hogy úgy nézzen ki, mint egy hollywoodi filmsztár. Röviddel 
később a rendőrség kikérdezte a fogorvost; Pellegrin majdnem ötezer frankot 
fizetett, kiscímletű bankjegyekben. 


Kevéssel éjfél után, Michele Seaglie megágyazott. Egy kis szálló első emeletén, 
a touloni Rue de Pourhet-en. Felrázta a párnát és lesimította a színes takarót. 
Puha antilop csizmában és bugyiban ült a tükör elé, hogy arcát kisminkelje. 


Szépséges volt, elegáns és diszkrét. Telefonszámát üzleti ebéden, a sajt és a 
gyümölcs tálalása között adták egymásnak a férfiak. Tudta, hogyan kell jobb 
társaságban viselkedni, tudta, mikor beszéljen és mikor fogja be a száját és 
senki nem érezte cikisnek, hogy mások előtt vele mutatkozzék. Szakmájában elérte 
a csúcsot. 


Michele callgiri volt. 
Átlátszó fehér blúzt öltött, hozzá színes, cigányos szoknyát, Haját 
hátrakötötte. Majd kiment, bezárta az ajtót és a lépcsőkön lement az utcára, 


ahol annak idején pályafutását kezdte. 


Isisre és Marlene-re, a két kezdő utcalányra mosolygott, Isis, az ázsiai lány 
megkérdezte: 


- Velünk tartasz ma este? 
- Nem én - mosolygott Michele és arrébb sétált. 
Nem vette észre az ócska Renault 12-öt, amely elkanyarodott a járdától és 


követte. A kocsiban Thomasset és Spyron főfelügyelő ült. Spyron (becenevén: 
Görög) rágyújtott és kijelentette: 


- Ami a nőket illeti, átkozottul jó ízlése van ennek a Dániel Micheluccinak. Nem 
először mondta. Hét nap meg hét éjszaka óta követték Michele-t. 


Figyelték, amint egy Renault 5 kocsiba szállt és bekapcsolta a biztonsági Övet. 
Olyan szorosan követték, hogy még a koesi magnójából szálló zenét is 
meghallották. De a sztrádára érve Michele a gázra taposott és a nyomozók ősöreg 
Renaultja messze lemaradt. 


Thomasset elkeseredve hajtott vissza Toulon központjába. 


- Ma megkapjuk az új Simca 1501-et. Meglátjuk, akkor is olyan könnyen leráz-e 
minket. 


Albert Spaggiari jóval a rablás végrehajtása előtt elrendezte az aranyrudak 
értékesítését. Úgy állapodott meg, hogy a vevő a piaci árnál 30 százalékkal 
olcsóbban kapja - lopott holminál ez igencsak ésszerű. Alain Bournat azonban nem 


értett egyet a megállapodással. Ez abból eredt, hogy Alain Bournat egy seggfej 
volt. 


Ragaszkodott ahhoz, hogy részesedését külön megkapja. Azt hallotta ugyanis, hogy 
az arany a legjobb befektetés. Spaggiari nagyot hibázott: engedte, hogy a saját 
feje után menjen. 


Bournat először egy Tschoa nevű férfival próbálkozott. Tschoa bártulajdonos volt 
a nizzai kikötőben. Napközben szendvicset és kávét fogyasztottak itt a környéken 
dolgozó kishivatalnokok, de este behúzták a függönyöket, pezsgőt és konyakot 
szolgáltak fel és néhány jólismert vendég pókert és barbuttét játszott, 
szokatlanul magas tétekkel. 


Tschoa nem játszott velük; jobban szerette a szabadtéri golyógurítóst. 1976. 
augusztus 9-én este tizenegyig nézegette a játékosokat, akkor ballagott vissza 
bárjába. 


Ötvenes éveiben járt, hullámos fekete haja és napbarnított arca volt. Fehér 
vászoninget, tengerészkék nadrágot és fehér mokaszint hordott, kocsija: Mercedes 
350. Büntetett előéletű volt, de sok éve már, hogy nem ütközött a törvénnyel: a 
rendőrség nem volt biztos benne, hogy jó útra tért-e, vagy csak dörzsöltebb 
lett. 


Bement a bárba, üdvözölt néhány vendéget és a szemközti ajtó felé ment, az 
irodájába, amelynek ajtaján piros betűs felirat hirdette, hogy , Idegeneknek 
tilos a bemenet". 


Az irodában Bournat várt rá. 


A találkozót Tschoa egyik golyógurító társa hozta össze, de a bártulajdonos 
gyanakvó volt. Leült, Dunhill cigarettát tett arany szipkájába. 


- Mit akarsz tőlem? 
-— Aranyat szeretnék eladni. 


- Érmét vagy ékszert? 


- Egyiket sem. Ezt nézze meg. - Arany-rudat szedett elő és átnyújtotta az 
asztalon. Tschoa hozzá sem nyúlt. 


- Hányat? -kérdezte. 
- Jó sokat. 


- Mennyit kérsz érte? 


Rudanként 17000 frankot. 


- Idióta - mondta Tschoa gúnyosan. - A hivatalos ár 18.256 fÍírank. Minek nézel 
engem? 

- Ne haragudjon... én csak közvetítő vagyok... értesítem az eladót az ön 
reagálásáról... 

- Közöld a megbízóddal, hogy menjen a francba - szólt mérgesen Tschoa. Felállt, 
székét hátratolta. - Nagyon jól tudom, honnan származik - és Nizzában mindenki 


más is tudja. Nincs az a pénz, amiért hozzányúlnék. Amilyen könnyen eljár a szád 
- ezért a pénzért akár hirdetést is feladhatnál a Nice-Matinban. Most meg tűnj 
el és ne is gyere vissza. 


Bournat régi barátja volt Alfréd Aimar, közismert nevén Fred az Ékszerész. A 
hatvanas évei elején járó Fred vagy tizenöt évvel ezelőtt jó útra tért, de még 
mindig volt néhány kapcsolata. Bemutatta Bournat-t egy férfinak, akinek szüksége 
volt készpénzre. 


Adrién Zeppi nem volt bűnöző. Kis bőrdíszműkereskedése volt, az üzlet rosszul 
ment. Nemrég újból nősült, fiatalabb nőt vett el és gyerekük született. Az 
ötvennégy éves Zeppi köztiszteletben álló polgára volt a Plateau Flori 
térségnek, de szemmel láthatóan nem volt ellenére, hogy olyanokkal barátkozzék, 
mint Fred az Ékszerész. Fred balfácánnak tartotta. 


Fred és Bournat egy bárban találkozott vele, Mouginsben, és előadták 
javaslatukat. 


- Van némi aranyunk - egy élet megtakarítása - és szeretnénk készpénzre váltani. 
De nincs bankszámlánk, és egyébként is, ha mi adunk el aranyat, a mi múltunkkal 
gyanúsakká válnánk... tudja, hogy van ez. Úgyhogy nagy szívességet tenne nekünk, 
ha maga adná el. Maga tiszteletreméltó férfiú, a bank nem kérdezősködne. És 
tőlünk ezer frankot kapna rudanként. 


Zeppi egy pillanatig sem habozott. A pénz égből pottyant ajándék lenne. Másnap 
bement saját bankjába, a Credit Agricolba a Nizza és Grasse közötti N85-ös úton. 
Letett néhány csekket, majd közömbösen odavetette a pénztárosnak: 


-Szeretnék egy kis aranyat eladni - azt hiszem, jobban tudnám másba fektetni. Le 
tudná bonyolítani? 


- Természetesen, Monsieur Zeppi. A pénzt tegyük a bankszámlájára? 
Zeppi habozott. 

- Hát, tulajdonképpen, készpénzt szeretnék kapni... ugye megérti? 
- Természetesen, uram, Hány rudat akarna eladni? 


- Kilencet. 


- Semmi akadálya. Bármikor behozhatja. 


Két nappal később Zeppi kilenc aranyrúddal sétált be a bankba - és több mint 
160.000 frankkal sétált ki. 


Megállapodásuk szerint találkozott társaival, átadta nekik a pénzt és bezsebelte 
a közvetítésért járó kilencezer frankot. 


Bournat el volt ragadtatva. A teljes piaci árat kapta az aranyért, míg a többiek 
30 százalékkal kevesebbet nyertek rajta. És a kockázatot Adrién Zeppi vállalta. 
Bournat azt hitte, hogy nagyon okosan járt el. 


Az aranyrudak azonban számozva vannak és minden tranzakciójukat feljegyzik. A 
nizzai bankrablás óta minden fÍrancia pénzintézetben feltüntették a Société 
Générale-tól ellopott rudak számát. A Credit Agricol pénztárosa megnézte a 
jegyzéket és azonnal hívta a nizzai rendőrséget. Ráálltak Zeppire és ő vezette a 
nyomozókat Fred az Ékszerész és Alain Bournat nyomára. 


Marié Francoise Astolfi sokkal tiszteletreméltóbb volt, mint e történet többi 
női szereplője. - de ő sem volt diszkrétebb, mint Lea vagy Odile. 


Marié iskolai élelmezési felügyelő volt Marseille-ben. 1976. október 9-én 
szombaton Rue Charasse-i lakásában hétvégére készülődött: pizsamát, fogkefét, 
nadrágkosztümöt csomagolt bőröndjébe. Huszonhat éves, jó nevelést kapott, 


bentlakásos iskolát végzett nő volt. Tanítónőként kezdte. Az utóbbi időben 
vágyai és álmai másfelé terelődtek... 


Nyár óta szerelmes volt egy magas szőke férfiba, akit Henri Micheluccinak 
hívtak. Két nappal ezelőtt a férfi megkérte, segítsen a fivérének, Dánielnek. 
Dánielnek sürgősen Brüsszelbe kellett utaznia kocsival és másodpilótára van 
szüksége. Az oda-vissza út több, mint másfélezer kilométer és a hét végén akarja 
lebonyolítani. Marié tudta, hogy Henri és fivére nem tartoznak az aggályosan 
törvénytisztelő emberek közé. Megkérdezte: 


- Dánielnek ez az útja... forró? 


- Igen, forró - válaszolt Henri. De Marié kedvelte Dánielt, aki majdnem olyan 
jóképű volt, mint a fivére; és imádta a gyors kocsikat. Így tehát beleegyezett. 


Szombat délután egykor találkozott Dániellel. A kapott utasítások értelmében 
Renault 20-ast bérelt az Eurocarnál. A városból kifelé menet Dániel újságot 
olvasott, Marié vezetett. Kis idő múltán rászólt, hogy álljon meg: kikapcsolta a 
kilométerórát (a kocsiért a megtett távolság után kellett fizetni). Amikor 
tovább hajtottak, Dániel azt mondta: 


- Ügyelj a sebességre. Nem akarom, hogy a rendőrség lemeszeljen. 
Röviddel öt óra előtt pihenőt tartottak Villefranche sur Saone közelében. 
- Találkoznom kell valakikkel Valenciennesben. Az lenne a legjobb, ha holnap ott 


letennél és egyedül folytatnád az utat Brüsszelbe. A Presidentben rendeltem 
szobát. Ott találkozunk később - mondta Dániel. 


- Nekem mindegy - vont vállat Marié. 


Az éjszakát egy párizsi szállodában töltötték, külön szobákban. Másnap indultak 
a határ felé. 


- Még mindig azt akarod, hogy Valenciennesben kitegyelek? - kérdezte Marié. 
Dániel jó néhány kilométeren át töprengett. 


- Nem - válaszolt -, majd a visszaúton elintézem. - Majd odaszólt, hogy álljon 
meg, amíg táskájából előhalássza az útitérképet. 


Dániel navigált: letértek a főútról, falusi utakon bolyongtak. Két ízben is 
eltévedtek. Végül egy kis állomásnál, Ermitage-nál lépték át a határt és 45 
perccel később Brüsszelbe értek. 


Marié nem kérdezte, hogy miért fél Dániel egy nagyobb határátkelőhelytől. 


Másnap reggel Dániel első dolga volt, hogy a központi vasútállomáshoz közeli 
Bangue Lambert-hez vitesse magát. Dániel, aktatáskával a kezében, bement a 
bankba. Pár perccel később, amikor kijött, még mindig szorongatta a táskát, ami 
azonban láthatóan sokkal könnyebb volt. Igencsak jókedvűen fogyasztotta ebédjét. 
Az édességhez pezsgőt rendelt. Áthajolt az asztalon és halkan mondta: 


- Tudod-e mi volt a táskámban? A Société Générale-tól lopott arany. Persze nem 
az összes rúd - egyetlen fiókba se fért volna annyi. 


Marié aznap éjjel le nem hunyta a szemét. Nem gyanította, hogy a Michelucci- 
fivérek ilyen menő gengszterek. Hotelszobája magányában naplójának vallotta meg 
félelmeit. 


Másnap kora reggel kijelentkezett a szállóból. Dánielnek cédulát hagyott, 
mindössze ennyi szöveggel: - Csaó. - Nagyon sebesen hajtott. Útját mindössze 
kétszer szakította meg: először Lyonban, pihenésre, másodszorra Marseille 
határában, hogy visszakösse a kilométerórát. 


Az Eurocar mindössze 250 kilométer után kasszírozhatott a megtett 1500 kilométer 
helyett. 


És Marié Francoise Astolfi a kocsiban felejtette a naplóját. 


A rendőrségen Marié nevével gyarapodott a gyanúsítottak jegyzéke. Albert Mouray 
már nagyon készült, hogy lecsapjon. Augusztus 13-án, pénteken, úgy határozott, 
hogy a háló már eléggé ki van terítve, minélfogva augusztus 16-án, hétfőn, 
indulhat az akció. De azon a hétvégén történt valami, ami elgondolkodtatta: 
vajon nem haladt-e végig hamis nyomon a felderítés? 


Az augusztus 14-15-i hétvégén kirabolták a Société Générale párizsi fiókját, az 
Ile St. Louis-on. A betörés a nizzai rablás hajszálpontos mása volt. 


A banda a csatornahálózaton keresztül hatolt be; három méter hosszú alagutat 
ástak a páncélterem faláig, majd áttörték a betonacél falat. A levegő frissen 
tartása érdekében ugyanolyan légtisztítót használtak, mint Nizzában. A széfek 
feltörését lézerrel végezték; a 191 fiók közül 130-at törtek fel. 


Ebben a páncélteremben volt riasztó és meg is szólalt. Két biztonsági őr azonnal 
odasietett. Minthogy nem észleltek semmi rendkívülit, úgy vélték, hogy a 
riasztóberendezés romlott el - és semmit se tettek. 


A sors iróniája, hogy a nizzai rablás óta a Société Generálé új szerződésről 
tárgyalt a biztosítókkal - de az új szerződés csak augusztus 28-án lépett volna 
életbe. 


Nizzából két detektívet menesztettek Párizsba, hogy segítsenek a főváros 
rendőrségének. Párizs meggyőződése volt, hogy mindkét bulit ugyanaz a banda 
hajtotta végre és ragaszkodtak ahhoz, hogy Albert Mouray ne siessen a 
rbegyűjtéssel" addig, amíg ők nyomoznak. 


Azonban ahogy a nyomozás haladt, egyre tarthatatlanabbá vált az elmélet, hogy 
ugyanaz a banda hajtotta végre mindkét rablást. 


A párizsi banda gondatlan volt. Több tagjukat látták, és a szemtanúk felismerték 
őket a rendőrségi nyilvántartásban. A nizzai rablók szemernyi használható 
bizonyítékot nem szolgáltattak - ellentétben a párizsiakkal. Nizzában általában 
mindennapi eszközökkel dolgoztak, kalapácsokkal és fúrókkal, Párizsban viszont 
lézerrel. (Ebben az időszakban a rendőrség még nem tudta, hogy Spaggiari is 
vásárolt lézert, de nem engedte használni.) 


És akkor még ott volt az ügy lélektani része. A nizzai banda - minimális becslés 
szerint - 100 millió frank értékű zsákmánnyal távozott: csak nem kockáztatják a 
nyakukat, mielőtt még idejük lenne ennyit elkölteni? 


Folyt a vita. Párizs azt állította, már csak azért sem lehet ugyanaz a társaság, 
mert négy héttel a nizzai buli után történt és ez kevés ahhoz, hogy ilyen 
jellegű rablást ilyen rövid idő alatt kiterveljenek. 


Ugyanakkor az sem hihető, hogy ugyanaz a briliáns ötlet merült volna fel két 
teljesen különálló bűnöző agyában, megközelítőleg ugyanabban az időben. 


De Albert Mouray egyre idegesebb lett. Minden egyes nap haladékkal nőtt a 
veszély, hogy azok közül, akiket követnek (most már több mint negyvenen voltak) 
valaki szagot kap és riadót fúj. Akkor meg á madárkák elrepülnek. 


Párizs végre elkapott valakit. Raimond Brisacier garázstulajdonos a párizsi 
bankból rabolt aranyrudat próbált eladni. Nizzában figyelték, hogyan reagálnak 
az ottani gyanúsítottak. Láthatóan közömbösen. Ennélfogva: két különböző 
bandáról van szó. 


Párizsból végre megjött az engedély és Mouray október 26-ára tűzte ki az akció 


ri 


napját. E kéthónapos késedelem alatt Spaggiari utazgatott. 


Először Guatemalába ment. Majd az Egyesült Államokba. Megvásárolható szállodát, 
vagy vendéglőt keresett. Mialatt ott volt, kapcsolatba lépett a CIA-val. 
(Európai fülnek ez furcsán hangzik, mert a kontinensen nem lehet egyszerűen 
kapcsolatot keresni a központi hírszerzéssel. Nagyon kevesen tudják, hogy hol 
van a francia vagy az angol hírszerzés központja. Az USA-ban azonban olyan 
egyszerű felhívni a CIA-t, mint az elektromos műveket; ha valaki a 
titkosszolgálat számát tárcsázza, felemelik a kagylót és beleszólnak: - 
Titkosszolgálat.) 


Spaggiari felajánlotta szolgálatait a CIA-nak. 


- Szervezetemmel bármire vállalkozom - hencegett - akárhol, akármire. Minden 
zárat ki tudok nyitni, bármelyik nagykövetségre behatolok... 


Az amerikai hírszerzés ebben az időszakban igencsak ideges társaság volt. A 
Watergate botrány miatt súlyos szemrehányásokkal illette őket a sajtó. 
Kérdezgették Albertet, honnan tudhatnák, hogy nem szélhámos. 


- És ha elárulom, hogy én hajtottam végre az évszázad legnagyobb 
zsákmányszerzését: a nizzai Société Générale bank kirablását? Megelégednének 
ennyivel? 


Mint minden más kémszervezet, a CIA sem túlságosan válogatós informátorai 
beszervezése terén. De Albert Spaggiariban - csakúgy mint a marseille-i alvilág, 
mint az OAS Delta kommandója, mint Pierre Lagaillarde - ők sem bíztak. Ez 
történt vele egész életében. 


A CIA azonban eljátszotta a francia-amerikai együttműködési játékot s a 
beszélgetés rövid kivonatát megküldték az Interpolnak. Az Interpol, valamikor 
szeptemberben, automatikusan továbbította a jelentést a nizzai rendőrségnek. 


Azok meg nem tettek semmit. 


És ez volt a második érthetetlen jelenség a nizzai rendőrség működésében. 


Egy rendőrségi szóvivő később közölte: 


- Nem volt ellene bizonyíték. Egyébként is, abban az időben elárasztottak 
bennünket információkkal s majd mind hamisnak bizonyult. 


Ez a kifogás nevetséges. Spaggiari mögött már két hosszú börtönbüntetés volt és 
több más ügyben gyanúsították bűnsegédi bűnrészességgel. Kezükben volt egy 
tanúvallomás. De Spaggiarit nem kísérték be; nem faggatták, van-e alibije; nem 
vették fel a megfigyelés alatt álló gyanúsítottak listájára; és nem tartóztatták 
le október 26-án este, amikor mindenki mást begyűjtöttek. Ha Albert Spaggiariról 
volt szó, a rendőrség vak, süket és néma volt. 


zt 


E kéthónapos időszak alatt Spaggiari és felesége, Nizza polgármesterével Japánba 
utazott. Jacgues Médecin polgármester Giscard d"Estaing kormányának a 
turizmusért felelős miniszt ere volt. Az ő védnöksége alatt rendezett utazó- 
kiállítást Japánban Nizza és Cannes városa, valamint Monaco; a kiállítás célja 
az volt, hogy mind több japán turistát csábítson a Cote d"Azúrra. Műkincseket 


vittek magukkal a helyi múzeumokból: Chagall, Matisse, Leger és Fragonard 
festményeket, Giacometti szobrokat, Biot üvegtárgyakat. Bemutatták a 
mezőgazdaság helyi termékeit is, a provanszi borokat és olíva olajat; velük 
tartott egy manöken csoport, amely a francia divat legszebb darabjait volt 
hívatva felvonultatni. Béreltek egy Boeing 707 gépet, de a gép nagyobb volt, 
mint amekkorára szükség lett volna. A fennmaradt helyeket potom olcsón, 
darabonként 7.000 frankért árulták. Spaggiari két jegyet vásárolt. 


Médecin néhány héttel később, nagyon nehezen tudja csak beadni a 
nagyközönségnek, hogy a Spaggiari házaspár magánemberként utazott - a 
vándorkiállításban semmilyen szerepet nem játszott. E könyv szerzőinek azt 
mondta, hogy a gépen nem is látta Spaggiari-ékat és a házaspár nem lakott 
ugyanabban a szállodában, mint a hivatalos küldöttség. Ez alkalommal Spaggiari 
nem hivatalos fényképészként vett részt az utazásban. - Az intelligens bűnözőnek 
a vérében van, hogy valódi jellemét a becsületesség homlokzata mögé rejtse - 
fejtegette Médecin. 


A gép október 6-án indult és Párizson meg Anchorage-on keresztül repült Tokióba. 
A hivatalos küldöttség az Imperial Hotelben szállt meg, a Spaggiari házaspár a 
Hiltonban. Az egyik velük utazó újságíró elmondta: 


- A házaspár lelkes turista volt, úgy viselkedtek, mint a nászutasok. Albert 
nagyon vigyázott Audira, soha nem hagyta magára, elárasztotta apró ajándékokkal. 
Úgy tűnt, hogy nagyon szerelmesek egymásba. 


Október 16-án Hongkongba utaztak, a Mandarin Hotelben szálltak meg. Albert három 
öltönyt vett magának és fekete igazgyöngysort Audinak. Három nappal később 
tovább mentek Bangkokba, útközben átrepültek a Mekong folyó deltája fölött. 
Spaggiari nosztalgiát érzett, vietnami ejtőernyős napjaira emlékezett. - 
Megrohantak az Indokínában töltött négy év emlékei - mondta később - torkom 
összeszorult, szemembe könnyek szöktek. 


Napfürdőztek a Siam Intercontinental úszómedencéje mellett és száz meg száz 
pagodát, Buddhák ezreit látták. Felkeresték a régiségkereskedőket, 
ékszerüzleteket és selyemárusokat. 


Október 24-én - Új Delhi, Teherán és Tel Aviv érintésével - tértek vissza 
Nizzában. 


Volt-e valamilyen hátsó gondolata, amikor útra kelt? A Mainichi japán lap arra 
célzott, hogy Spaggiari aranyat és ékszereket adott el Tokióban és az értük 
kapott pénzen műtárgyakat vásárolt. Nem kétséges, hogy ha lopott ékszert akart 
Franciaországból kicsempészni, a vámvizsgálat elkerülésének legbiztosabb módja 
volt, hogy Nizza polgármesterével utazott. 


Két nappal Spaggiari hazatérte után Albert Mouray és emberei lecsaptak. 


Albert Mouray rendőrfőnök jól értett az ilyen akciókhoz. 


Az akcióban nyolc város ötszáz rendőre és csendőre vett részt. Negyven 
gyanúsítottat kellett ugyanabban a pillanatban, 1976. október 26-án kedden 
reggel fél hétkor őrizetbe venni. 


Pontos, határozott utasítást kapott nyolc város: Marseille, Antibes, Mougins, 
Toulon, Nimes, Párizs, Nizza és a korzikai Ajaccio rendőrsége. A letartóztatást 
végrehajtóknál ott volt a gyanúsítottak neve, címe és személyleírása - a legtöbb 
esetben már hosszabb ideje követték az illetőt. Mindenegyes esetben házkutatási 
paranccsal is rendelkeztek. Valaki azt mondta: olyan összehangolt akció volt, 
mint egy űrhajó felbocsátása Cape Kennedyről. 


Déltájt már minden jelentés Albert Mouray asztalán volt és ő azon töprengett, 
hogy mit szúrt el. 


Először is negyven gyanúsítottból öt kicsúszott a hálón: egyszerűen nem voltak 
ott, ahol reggel fél hétkor lenniök kellett volna. Az öt között volt a 
legnagyobb hal: Dominigue Poggi. 


Poggi 1926. február 16-án született Korzikán. Sok éven át a francia maffiafőnök, 
Barthelemy Guerini jobb keze volt és ezalatt mindössze egyszer kapott kisebb 
büntetést: lányokat futtatott Strasbourg-ban, 1950-ben. Amikor Guerini birodalma 
összeomlott, Poggi Antibes-be tette át székhelyét és fivérével megnyitotta a 
Club 62 mulatót. De nem tudott az alvilágtól elszakadni: 1972-ben bárjában 
tartóztatják le a bérgyilkos Gavin Coppolanit. Coppolani a legveszélyesebbek 
közül való volt. Három évvel később megszökött a börtönből és bosszút akart 
állni azokon, akik besúgták: a lövöldözésben maga is megsebesült és azt a 
férfit, aki megsebesítette, 1976-ban Nizzában meggyilkolták, holttestét Poggi 
bárjának ajtaja elé fektették. 


A jóltáplált, jólöltözött Pogginak elegendő kapcsolata és tapasztalata volt a 
szervezett bűnözés terén, hogy belevágjon az évszázad bankrablásának kikiáltott 
vállalkozásba. Ő volt a legesélyesebb jelöltje a Le Cerveau (az Agy) titulusnak. 
De amikor a rendőrség kereste - nem volt otthon. 


Ami ezután következett, még rosszabb volt. A harmincöt őrizetbevett közül 27-nek 
volt megdönthetetlen alibije és estére már haza is mehettek. 


Elkerülhetetlen következménye volt ez a gyenge felderítésnek: a begyűjtöttek 
némelyike teljesen ártatlan volt. Csak azért terelődött rá a figyelem, mert 
egyszer-másszor találkozott a megfigyelés alatt álló gyanúsítottal. De 35-ből 27 
- igencsak kiábrándító eredmény. 


Jellemző eset volt a Béziers-i hangszerkereskedő ügye. Amikor a Plán du Var-i 
csendőrök először jártak a gyanús villa tájékán, feljegyezték a garázsban 
parkoló metálszürke Peugeot 504 rendszámát. Estére, mikor másodszor mentek oda, 
a kocsi eltűnt és négy férfi várakozott a lépcsőkön. A csendőrök ellenőrizték a 
kocsi rendszámát és kiderült, hogy az a hangszerkereskedő tulajdona. A férfit 
október 26-án fél hétkor tartóztatták le Capestang-ben. Valóban volt egy Peugeot 
504 kocsija, de nem szürke, hanem fehér, továbbá bebizonyította, hogy július 9- 
én többszáz kilométerrel arrébb tartózkodott. A villánál lévő Peugeot-ra hamis 
rendszámtáblát raktak és a halálra rémült kereskedő csak ártatlan, szerencsétlen 
áldozat volt. 


Végül: a visszatartott nyolc gyanúsított nem bizonyult valami nagy fogásnak. 


Emilé Buisson-nak arra a hétvégére szilárd alibije volt, de izgalmában elárulta, 
hogy tízezer frankot sikkasztott a főnökétől. 


Homer Filippi (a bokszmeccseket szervező és a néhai bokszvilágbajnok, Marcel 
Cerdan menedzsere, Philippe Filippi kisfia) kisstílű kábszer ügynök, akinek 
voltak kapcsolatai a villában tartózkodó négy férfihez - de a rablásban való 
részvételt nem lehetett rábizonyítani. Mindössze tiltott fegyverviselésért 
kasztlizták be. 


Huguette Cruchendeau marseille-i prostituáltnak nem volt más bűne, minthogy 
kapcsolatban állt olyanokkal, akik kapcsolatba álltak a Castaghíers-i négyekkel; 
de a kapcsolat elég erős volt ahhoz, hogy benntartsák. 


A villánál látott Renault 17-et Henri Michelucci kölcsönözte ki; de azt 
állította, hogy abban az időben fivére, Dániel használta - és Dániel a hálóból 
kicsúszott öt ember között szerepelt. 


Alfréd Aimar (Fred, az Ékszerész) és Adrián Zeppi a csaló, aki a lopott aranyat 
eladta, ugyancsak lakat alá került - orgazdaságért. 


Tehát a nyolc fogvatartott közül hat ellen lehetett vádat emelni. 


A nap végére kiderült, hogy csak két gyanúsított maradt, aki határozottan 
rCsatornapatkánynak" volt minősíthető: Francis Pellegrin és Alain Bournat. 


Mindent összevetve: pocsék egy nap volt. 


Aznap éjjel a nyomozók Pellegrinre és Bournatra összpontosítottak. Mint már 
említettük, a rendőrség szerencséjére, mindketten fölöttébb ostobák voltak. A 
főkapitányság nyomozói, a régi, ismerős trükköt vették elő: 


- Úgyis tudunk már mindent, miért nem könnyítitek meg saját dolgotokat azzal, 
hogy kimerítő vallomást tesztek? - Majd: -Minden haverotok őszintén vallott, 
titeket is bemártott - mi értelme lenne tovább tagadni? 


Bármily hihetetlen, bementek a csőbe. 


Korábban említettük volt, hogy azok a piti kis bűnözők, akiket Spaggiari terve 
végrehajtásába bevont, okozzák végül bukását; és pontosan ezt történt. 


Mind Pellegrin, mind Bournat beismerő vallomást tett és megnevezte a rablást 
szervező Agyat: Albert Spaggiarit. 


A név ismerősen csengett Mouray helyettese, Claude Besson főfelügyelő fülében. 
1974. július 31-én délelőtt 10 óra 50-kor jólöltözött férfi lépett be a nizzai 
Bangue de Paris et des Pays Bas pénzintézetbe azzal, hogy szeretné széfjét 
kinyittatni. Egy banktisztviselő lekísérte a páncélterembe, ahol egy másik 
ügyfél várakozott pisztollyal a kezében. Megkötözték a tisztviselőt - aki abban 
az időpontban egyedül tartózkodott a bankban - és feltörték az egyik fiókot. 
Pontosan tudták, hogy mit akarnak: a 199-es számút, amelyben a bank teljes 
aranytartaléka hevert. A két férfi két fémkofferbe rakta a hetvenöt kiló 
aranyat, melynek akkori értéke több mint egymillió frank volt - és pillanatokon 
belül felszívódtak. Az eseményt követő nyomozásban Claude Besson első számú 
gyanúsítottja Albert Spaggiari volt, de semmit nem tudott rábizonyítani. Most 
már viszont egyre valószínűbbnek tűnt, hogy ő áll az évszázad bankrablása 
mögött. Besson felemelte a kagylót. 


1976. október 27-én szerda délelőtt 11-kor negyven körüli szőke nő lép be a 
nizzai La Valliére fotóüzletbe és Monsieur Spaggiarit keresi. 


André Devésa üzletvezető így szólt: 


- Nincs itt. Miben állhatok szolgálatára? 


- Ez ugye az ő üzlete? 

- Az ő tulajdona, de már fél éve én bérlem. 

- És már nem is lakik az üzlet fölötti lakásban? 
- Nem, elköltözött. 

- Nem tudja, hol találnám meg? 


E pillanatban? Nem. De rendszeresen belátogat. Ma is biztosan benéz. Uzen neki 
valamit? 


- Nem, személyesen szeretném látni. A felesége még mindig ápolónő? 


- Igen. Ő sincs itt. Egy barátnőjét helyettesíti. 
- Köszönöm a segítségét. 
- Szívesen. Nincs mit. 


Devésanak fogalma sincs, ki ez a nő. Nem látta, hogy az odakint várakozó kék 
Renaultba, három rendőrtársa mellé ül. 


Albert és Audi déltájt betér az üzletbe. Devésa beszélt nekik a látogatóról és 
Albert közölte: 


- Halvány fogalmam sincs, hogy ki lehet. 

Az üzletből telefonált, csirketápot rendelt a farmjára, majd feleségét átkísérte 
az utca túlsó oldalára, hogy a Roi du Yan spagetti királynál ebédeljenek. 
Kávénál melléjük ül Jean Yves Goutron, a régi bajtárs Vietnamból, akivel együtt 
szolgált az ejtőernyősöknél és aki azóta is kissé sántít. Spaggiariék távol- 


keleti útjukról mesélnek. 


Spaggiari éppen a hongkongi piac látványosságait ecsetelte, amikor egy pincér 
félbeszakította. 


- Monsieur Spaggiari, egy hölgy várja odakint. 


Albert összevonta szemöldökét, vállat vont és szivarját a hamutartóba tette. 


- Talán az a titokzatos mai látogató - mondta. - Elnézést. 


Kiment és a nőhöz lépett. Abban a pillanatban nyomozók vették körül és egy 
kocsiba tuszkolták. Mindez nagyon gyorsan zajlott le. 


Egy barátja látta az incidenst és odakiáltott: 


- Audi, valaki elrabolta Bertet! 


A megrémült Audi a rendőrséget hívta, hogy jelentse az emberrablást. Közölték 
vele, hogy a férjét nem rabolták el, hanem őrizetbe vették; mellesleg, a 
rendőrség hálás lenne, ha néhány kérdést neki is feltehetne. 


Albert Spaggiari kihallgatása október 27-én délután fél háromkor kezdődött. 


Az évszázad rablása történetének ez volt a legelképesztőbb része, a harmadik és 
leginkább zavarbaejtő az esetet beburkoló titkok körül. 


Egy ilyen akció, amelyben 500 rendőr vett részt és nyolc városban harmincöt 
letartóztatást hajtott végre, nem maradhatott sokáig titokban. Kedd este ez volt 
a legfőbb beszédtéma Nizza óvárosának mulatóiban és vendéglőiben. Szerda reggel 
a hír megjelent a Nice-Matinban. 


Nem kötötték az olvasók orrára, hogy az akció igencsak sovány eredménnyel 
zárult. Nizza úgy tudta, hogy a rendőrség elkapta a Csatornapatkányokat. 


Spaggiarinak tudnia kellett az akcióról. Ha a sajtó nem is, az őrizetbevettek 
barátai, barátnői és feleségei már terjesztették a hírt. Nagyon valószínű, hogy 
Spaggiari kedd reggel hétkor már tudott róla. De nem tett semmit. 


Megpróbálhatta volna elhagyni az országot - és ez sikerült volna. Ha meg ezt túl 
veszélyesnek tartja, egy ideig meghúzódhatott volna egy szállodában vagy 
valamelyik barátja lakásán. 


Ehelyett Nizzába autózott, felkereste üzletét, s a feleségét elvitte kedvenc 
vendéglőjébe. Akkor se tehette volna könnyebbé a rendőrség dolgát, ha egyenesen 
besétál a főkapitányságra. 


Lehet, hogy nem tudta pontosan, kiket vettek őrizetbe; ez esetben 
óvintézkedéseket kellett volna tennie az ellen, hogy beköpik. Az is lehet, hogy 
tudta: begyűjtötték a fafejű Pellegrint és Bournat-t; ez esetben még több oka 
lett volna az aggodalomra. De még alibiről sem gondoskodott. 


Lehet, hogy azt akarta: tartóztassák le. 

Vagy talán valamilyen okból azt hitte: sebezhetetlen. 

Harminchét órán át vallatták szünet és megszakítás nélkül. 

Minden kérdésre egyetlen válasza volt: 

—- Nem. 

Vallatói felváltva tartottak szünetet, pihentek, kávéztak és aludtak, de Albert 
egyikben sem részesült. Türelmesen, flegmatikusan válaszolt kérdéseikre, kutyába 


se vette ígéreteiket, hogy töredelmes vallomás esetén enyhébb büntetésben 
részesül; fenyegetéseiket megmosolyogta. 


- Hideg, mint a jég - jegyezte meg Claude Besson, akinek senki sem imponált, 
akinek Spaggiari kezdett egyre jobban imponálni. 


Megmutatták neki a CIA-tól kapott jelentést. 


- Hazudtam - mondta nyugodtan. Húsz rendőr kísérte Audit a Bézaudun-i farmra. A 
házban nem találtak mást, mint egy doboz Don Miguel szivart és egy láda Margnat 
Village bort. Odakint, egy tyúkketrec alatt, kisebb fegyverraktárra leltek: 
fegyvereket, töltények ezreit és nem kevés dinamitot találtak. Fémdetektorral 
jártak végig minden egyes négyzetcentimétert, de csak régi szerszámokra, rozsdás 
vasrudakra és pléh konzervdobozokra leltek. Aranyra nem. 


A sovány zsákmány csupán arra volt elegendő, hogy Albertet tiltott 
fegyverviselés miatt helyezzék vád alá. És ekkor, péntek hajnali négykor, 
ragyogó ötlet merült fel: bűnrészességgel kell vádolni Audit. Albert ettől 
megtört. Annak érdekében, hogy drága feleségét ne juttassa rács mögé, Spaggiari 
egyezséget köt a nyomozókkal: mindent bevall, ha Audit békén hagyják. 


Az egyezségben sem a bűntársak megnevezése, sem a zsákmány visszaszolgáltatása 
nem szerepelt. Albert Mouray és Claude Besson ennek ellenére elégedett volt, a 
keddi vereségből pénteken győzelem lett. Foglyul ejtették az Agyat. 


Spaggiari október 30-án, szombaton este került Richárd Bouazis vizsgálóbíró elé. 
A nizzai bíróság épülete előtt hatalmas tömeg gyűlt össze: tudósítók, 
fényképészek, filmes- és televíziós riporterek és közönséges kíváncsiskodók. 


Spaggiarinak ez nagyon tetszett. Kéjelgett benne. Jól öltözötten, magabiztosan, 
bűnbánat nélkül mosolygott, integetett és szólt oda a riportereknek. 


- Nem, semmit se bánok - mondta egy mikrofonba. 


Egy barátja megragadta a kabátja ujját és sebesen suttogta: 


- Audi miatt ne aggódj - mi gondoskodunk róla. 


A bíró előtt Spaggiari szünet nélkül beszélt. Okosságával hencegett, elmondta, 
hogy milyen kemény munka volt az alagút fúrása, eltúlozta a zsákmány értékét. De 
semmi olyat nem mondott, aminek a rendőrség hasznát vette volna. 


- Nem nyereségvágyból tettem és nem magamnak - mondta. - Katonai akciót 
hajtottam végre. Büszkén vallom magam a Catena tagjának. - Catena az O0AS-nak az 
a része volt, amely a rendőrség elől menekülő szökevényeknek segített, de 
mindenki úgy tudta, hogy az 1958-60-as időszak után beszüntette működését. 


- A zsákmányból egyetlen fillért sem tartottam meg magamnak. A pénzen 
Jugoszlávia, Portugália és Olaszország elnyomott népét segítettük. - El nem 
tudják képzelni, mi mindent találtunk a páncélteremben. Az ékszerek értéke jóval 
nagyobb volt, mint az aranyé meg a készpénzé. 


- Állandó kapcsolatot tartottunk a külvilággal. Két helyen voltak őrszemeink: az 
egyik csoport a rendőröket figyelte - pontosan tudtuk, mikor haladnak arra 
járőreik - a másik a csatornák vízszintjét. 


A rendőrség azt hitte, hogy a banda azért tört fel viszonylag kevés széfet, mert 
félt, hogy a vasárnap délután kitört vihar elmossa visszaútjukat. 


- Nem így volt -közölte Spaggiari - pontosan tudtuk, milyen magas a vízszint és 
azt is, hogy nem forgunk veszélyben. Azért nem törtünk fel több fiókot, mert a 
tervezettnél hosszabb ideig tartott a páncélterem falának áttörése. 


A rablás befejezése után a banda tagjai így köszöntek el: 
- Köszönjük, főnök. 


- Az alagút ásása időtlen időkig tartott. Minden éjjel dolgoztunk rajta. 
Hajnalig, amíg az utcaseprők meg nem jelentek. 


Hamarosan nyilvánvalóvá válik, hogy Spaggiari a végtelenségig tudja ilyen 
mesékkel traktálni a bíróságot. Így is tett. 1976-77 telén hónapokon át, egyszer 
egy héten, csütörtök délután megjelent Bouazis bíró színe előtt. A bíró gyakran 
figyelmeztette, hogy a kikérdezés célja a rendőrség számára hasznos információk 
szerzése. Megmondta Spaggiarinak: nem veszi be meséjét arról, hogy a pénzt 
nemesebb célokra fordították. Figyelmeztette: hosszabb börtön vár rá, ha nem 
hajlandó társait megnevezni. Spaggiari válasza dicsekvés, ködösítés, kibúvó- 
keresés és hazudozás egyvelege volt. 


A bíróságnak elfogyott a pénze. (A francia igazságszolgáltatás finanszírozása, 
hogy úgy mondjuk, szokatlan.) A Société Générale-tól kaptak tizenkétezer Íírank 
hitelt az ügy folytatásához. 


Újabb letartóztatásokat hajtottak végre. Marié Francoise Astolfit az autójában 
felejtett naplója alapján vették őrizetbe. Begyűjtötték Dániel Micheluccit és 
Michele Seagliet is. Azt állították, hogy a rablás idején az Aix-en-Provence-i 
kaszinóban játszottak és Dániel azt állította, hogy az aranyrudakat 
Olaszországban vásárolta egy idegentől. Közben egy razzia során, egy marseille-i 
házban néhány rudat és titkos pénzverdét találtak. 


Dominigue Poggi, akit az egész francia rendőrség keresett, november 1-én feladja 
magát; volt olyan merész, hogy két nappal korábban telefonon jelezte érkezését. 

Leopárdbőr bundába öltözött szőke nő vitte fehér Simca-Matra kocsin a Boulevard 

Albert 1.-en lévő rendőrőrsre. A nő, jólnevelt svájci úrihölgy, egyedül hajtott 

vissza lakásukra, Jüan les Pinsbe. 


Poggi, sötét, göndör hajú, ötvenes, szépen kiöltözött: krémszínű bársony öltönyt 
viselt. 


Mindent tagadott. 


- A bankrablás idején otthon voltam a korzikai Farinolében. Egész csomó ember 
tanúsíthatja. A Castagniers-i villában partin vettem részt. Most hallom először, 
hogy az volt a Csatornapatkányok főhadiszállása. Spaggiari? Nem ismerem. 


De Francis Pellegrin azt állította, hogy ő mutatta be Spaggiarinak Poggit, ezért 
rablással vádolva ugyanabba a nizzai börtönbe csukták, mint a banda többi 
tagját. Később azonban Pellegrin visszavonta vallomását. 


- Rámszálltak a nyomozók. Poggi, Poggi, mindig csak Poggi - mindig ezt 
hajtogatták. Valld be, mondták, valld be, hogy Poggi volt az. Végül csakhogy 
békén hagyjanak, azt mondtam, amit hallani akartak. De valójában másvalakit 
mutattam be Spaggiarinak - egy pasast, akivel egy bárban találkoztam. - A pasas 
nevét azonban nem volt hajlandó elárulni. 


Az ügy húzódott, mint a rétestészta. Spaggiari szerződést írt alá a francia 
Albin Michel kiadóval: nekik ígérte emlékiratait. 


Barátai közlik az érdeklődőkkel, hogy Albertet nem személyi nyereségvágy 
ösztönözte. - Nem érdekli a pénz. Intelligens, bátor, acélidegzetű; de mindig ő 
akar lenni a vezér - ő akarja a parancsot kiadni. -Anyja szerint mindez 
képtelenség, Bért olyan édes kisfiú volt. Audi azt mondja: nem is sejtette, hogy 
mi történik; igaz, tette hozzá, Albert valószínűleg tudta, hogy veszélybe 
sodorja akkor, ha beavatja. 


Szakértői véleményt mondott Monsieur Testan, a nizzai csatornázási művek 
igazgatója. Egyszer ő is részt vett egy hasonló alagút ásásában: élete 
legkeményebb melója volt. 


- Öten voltunk és naponta mindössze egy métert haladtunk. Tíz percnél tovább nem 
lehet egyfolytában ásni: ilyen szűk helyen a felsőkart alig lehet használni. 
Rendkívül nehéz volt - mondta nehezen leplezett bámulattal a Csatornapatkányok 
teljesítménye iránt. 


Döbbenten fogadták a hírt a turisták, akikkel Albert és Audi együtt voltak 
Japánban. 


- Ki gondolta volna, hogy egy ilyen kedves, udvarias, segítőkész, jólnevelt 
férfi lett volna a bankrablás kitervelője? 


Kondícióját megőrzendő, Spaggiari naponta kétszer tornázott a zárkában. 
Ügyvédje, Jacgues Peyrat elmondta: 


- Hiányzik neki a felesége, de szelleme töretlen. Szabadságra vágyik, folyton 
arra gondol. Néha olyan mint egy gyerek. 


Ezeken a csütörtök délutáni kihallgatásokon egyre lazább lett a biztonság. 
Spaggiarit két rendőr őrizte. Minden alkalommal öt percet beszélhetett Audival a 


törvényszéki folyosón. E könyv szerzői is ott beszéltek vele: elmondta nekünk, 
hogy nekilátott emlékiratainak. 


A rendőrség biztos volt benne, hogy Spaggiari idővel megtörik. Most csak saját 
gyötrődését hosszabbítja meg. A végén úgyis elmond mindent, és akkor a rendőrség 
begyűjti a tettestársakat és lezárja az ügyet. Neki nem volt sürgős. Albert 
Mouray türelmes ember volt. 


1977. március 10-én, csütörtökön, egy világ omlott össze benne. 


Az őrizetes sápadt volt, ebédjéhez hozzá sem nyúlt. Napok óta nem volt étvágya. 


- Nem érzem jól magam - mondta a smasszernek - túl sokat dohányoztam. 


A Verrauld nevű smasszer nagy tisztelettel bánt Spaggiarival. 


Hozhatok valami mást, monsieur? - kérdezte együttérzéssel. 
- Köszönöm, semmit. 


Verrauld kiment és Spaggiari felállt és megnézte magát a tükörben. Ma minden 
eddiginél normálisabban kell viselkednie: mosolyogni, viccelődni, magabiztosnak 
és gondtalannak tűnnie. Ismét csütörtök délután volt, huszadik megjelenése a 
vizsgálóbíró előtt és - egy bizonyos pontig - éppen olyan lesz, mint az eddigi 
tizenkilenc. 


Kedvenc fekete öltönyébe és fehér selyemingbe bújt, szája sarkába dugta a 
szokott Don Miguel szivart. Pontosan fél háromkor, amikor érte jöttek mosolyogva 
üdvözölte a rendőröket és előrenyújtotta kezét, hogy megbilincseljék. 


A börtönből zöldesszürke rabszállítón vitték a bíróságra. A kocsi mögött a két 
szokásos rendőrmotoros, meg (amiről Spaggiari nem tudott) civil autóban négy 
nyomozó. Richárd Bouazis bíró alig két héttel ezelőtt rendelte el a biztonság 
fokozását. 


A bíróság épületéhez vezető márvány lépcsőkön Spaggiari úgy lépdelt felfelé, 
hogy egyik keze az egyik rendőr csuklójához volt bilincselve, másik karját 
gyöngéden, de szorosan fogta a másik rendőr. Mindkét őre fegyvert viselt. 
Spaggiari kettesével vette a lépcsőt - jó kondíciójával kérkedve - és arra 
kényszerítve őreit, hogy lépést tartsanak vele. A rendőrökkel egyébként igen jó 
viszonyban volt. 


A tárgyalóterem nagyon kicsi volt, kopott linóleum padlóval; falai fakult 
sárgásszürkék. Az ablakon nem voltak függönyök. A helyiség rég megérett a 
felújításra, s akkor rács is kerül az ablakra; de egyelőre nem volt rá pénz. 


Az ajtó jobbján a bíró közepes nagyságú íróasztala. Mellette a jegyzőé, amelyen 
halmokban álltak az iratok. Volt még itt négy szék és egy hamutartó. 


Spaggiari besétált és kezet rázott ügyvédjével. Jacgues Peyrat, a szélesvállú 
volt idegenlégiós a városi tanácsba jelöltette magát. Peyrat barátja volt 
Jasgues Médecin polgármesternek; Peyrat tárgyalt a kiadóval Spaggiari 
emlékiratainak megjelentetéséről. 


Belépett Bouazis bíró. A két őr levette Spaggiari bilincsét és kiment. Kívülről 
zárták be az ajtót. 


Odabent négyen maradtak: Spaggiari, Peyrat, Bouazis és Mademoiselle Hoarau, egy 
szigorú külsejű negyven év körüli hölgy, aki már többszáz oldalnyi kihallgatási 
jegyzőkönyvet gépelt le. 


A kihallgatás megkezdődött. Spaggiari szüntelenül dohányzott és mint mindig, 
kitérő válaszokat adott. 4 óra 50-kor Bouazis emlékeztette, hogy előző héten 
megígérte: kiszolgáltatja a rablás részletes tervét. 


Spaggiari lassan benyúlt fekete bársonyzakójának a zsebébe és egy darab papírt 
vett elő. Átnyújtotta a bírónak. 


- Voilá. Minden itt van, amit tudni akar. 


Bouazis kisimította a papírt. Vonalak, jelek és feliratok; egyre értetlenebbül 
tanulmányozta. Hirtelen felnézett. 


- Ebből nem tudok kiokoskodni. Hol van a kiállítási csarnok? 


Peyrat ebben a pillanatban ügyfelére nézett és Spaggiari arca megdöbbentette. 
Később azt mondta: 


- Falfehér volt - sosem láttam ilyen feszültnek. Olyan volt, mint egy hulla. 
Egyszerre csak nagyon aggódtam miatta. 


Spaggiari felállt. 


- Ne izguljon - szólt oda a bírónak. Lassan átsétált a kicsiny szobán, 
megkerülte Mademoiselle Hoarau és Bouazis bíró asztalát. A bíró válla fölé 
hajolt, a tervrajzra mutatott és azt mondta: - Idenézzen... 


Ezután az ablakhoz ugrott, feltépte és kiugrott. 


- Ne tedd, ne tedd! - ordította ügyvédje. (- Azt hittem, öngyilkos akar lenni - 
magyarázta később.) 


A bíró és az ügyvéd felpattant székéről és az ablakhoz rohant. 

A második emeleti ablak alatt néhány méter széles párkány van, az egyik 
oldalbejárat magas kapuja fölött. A bejáratot azok a külföldiek használják, akik 
naponta állnak sort vízum-meghosszabbításért, és egyéb, az útlevéllel és 
letelepedési engedéllyel összefüggő ügyekben. Spaggiari erre a párkányra ugrott. 
Innen egy ott parkoló Renault 6-ra, beszakítva az autó tetejét. 

Legurult róla és az utcán talpraállt. 

A Renault mellett metálzöld Kawasaki 900 motorkerékpár beindított motorral. 


Zömök lovasa fekete védőüveges bukósisakot viselt. Spaggiari a hátsó ülésre 
pattant. 


Richárd Bouazis az ablakból üvöltötte: 
- Állítsák meg! 
Spaggiari felszólt: 


- Au revoir! - és két ujjával a győzelmi jelt mutatta. 


A járókelők hallották nevetését, amikor a motorkerékpár eltűnt a Boulevard Jean 
Jaurés-on. 


A szökevényeknek volt egy kellemetlen pillanatuk, amikor egy gépkocsi éppen 
előttük hátrált ki a parkolóból. De a motorkerékpár vezetője ügyes volt, alig 
érintette az autót, amikor megkerülte. 


A bíróság előtt egy rendőr ugrott motorkerékpárjára és követni kezdte őket; de 
ők már jóval előbb jártak és a rendőr majdnem azonnal szem elől vesztette őket. 


A rendőrség nagyon gyorsan reagált. Tíz percen belül lezárták a Nizzából 
kivezető autóutakat, a francia határt, törölték az összes Nizzából induló vonat- 
és repülőjáratot. Egy akkor felszálló magánrepülőgépet leszállásra 
kényszerítettek. Megindult az embervadászat. 


Minden hiába. 


Spaggiarit elnyelte a föld. 


Azóta sem látták. 
Hallani azonban hallottak felőle. 


Új tetőt kellett venni a Renault 6 kocsira, amelyen landolt. Tulajdonosának, 
Monsieur Gonzalesnek majd megszakadt a szíve. Csaknem új kocsi volt. Monsieur 
Gonzales a Rue de Pontinon, a bíróság közelében lakott. Autóját vadonatújonnan 
egyszer már megrongálták és azért parkolt a bíróság épületének tövében, mert úgy 
hitte, ott biztonságban lesz. 


A javítási költség meghaladta a 2.800 fÍrankot és a biztosító nem volt hajlandó 
fizetni, mondván: a biztosítási feltételek között ilyen eset nem szerepel. Mi 
mást tehetett: panaszt nyújtott be szándékos rongálás miatt egy bizonyos Albert 
Spaggiari ellen. A címzett ismeretlen. 


A fura történetet a Nice-Matin leközölte. 


Néhány nappal később a postás 2.800 frankot és bocsánatkérő levélkét hozott a 
károsultnak... 


Spaggiari kedvenc éttermében, a Roi du Yanban hét üveg pezsgőt bontottak március 
10-e estéjén. Régi bajtársak ünnepelték. 


Jacgues Peyrat kínos zavarban volt. 


- Előre kitervelhette az egész dolgot -mondta. - Az orrunknál fogva vezetett 
engem meg a vizsgálóbírót. 


Zavarban voltak a bíróság emberei is. Egy évvel korábban ugyanazon az ablakon át 
szökött meg egy másik őrizetes (őt azonban hamarosan elkapták az óvárosban) . 


Zavarban volt a rendőrség is és a kormány is elégedetlen volt. Poniatowski 
belügyminiszter személyesen telefonált Párizsból. Ezer rendőr járt házról házra 
az ó-városban. Megszállták Albert vidéki farmját is - ahol kiderült, hogy Audi 
is eltűnt. 


Ajtó-ablak nyitva állt, de senki nem volt otthon. A rendőrség kikérdezte a 
szomszédot, Ange Goujont. 


- Én etetem a kutyákat és a baromfit, de azt hittem, hogy Madame Spaggiari 
minden pillanatban hazajöhet. 


Audi ápolónőtársa, Mademoiselle Fabienne Nehr közölte, hogy Audi március 3-án 
távozott. 


- Rossz napja volt és javasoltam, kocsikázzon egyet a hegyekben. Akkor láttam 
utoljára. 


Ugyanazon a napon Audi, kis bőrönddel a kezében bement a fotóüzletbe, André 
Devésa, aki addigra már megvásárolta az üzletet, közölte: 


- Azt mondta, hogy március 25-ig távol lesz. Nagyon fáradtnak látszott. 
Jacgues Peyrat, Spaggiari ügyvédje, szintén tudta, hogy Audi elutazik. 
- A sok herce-hurca teljesen kimerítette, nem akarta, hogy tovább zaklassák, 
távozni akart Nizzából. Névtelen fenyegetéseket is kapott. Ismeretlen helyre 


távozott és azt mondta, hogy néhány hétig távol marad. 


Természetesen Audi volt az egyetlen személy, az ügyvéden kívül, aki a börtönben 
ülő Spaggiarival szót válthatott; ugye emlékeznek azokra a nemhivatalos ötperces 


beszélgetésekre a törvényszék folyosóján? A szökés részleteit minden bizonnyal 
Audi dolgozta ki. Most meg ugyanolyan nyomtalanul eltűnt, mint a férje. 


A rendőrség a szökés szemtanúit kezdte faggatni. A motoros déli 1 óra óta várt a 
Rue de la Péfecturen. A küllőket tisztogatta. Majdnem egész idő alatt rajta volt 
a bukósisak, de egy alkalommal levette és néhány járókelő eszébe véste a 
fizimiskáját. Háromszoros éljen, mondta magában Jacgues Tholance felügyelő és 
előszedte a Spaggiari feltételezett cinkosainak fényképét tartalmazó dossziét. 


Több szemtanú azonnal kiszúrta a motorkerékpárost. 


Gérard Rang, huszonnyolc éves, a hírhedt Chi-Chi éjszakai bár tulajdonosa, Haut 
de Cagnesben. Zömök teste volt, egyenesszálú szőke haja. Ő is a 
szélsőjobboldali; rendőrségi dossziéja olyan testes volt, mint a párizsi 
telefonkönyv. Őt meg Spaggiarit két bűnténnyel gyanúsították: széleskörű 
csekkhamisítással (1974 nyarán Nizzát elárasztották a hamis csekkek), továbbá a 
nizzai Bangue de Paris et des Pays Bas pénzintézetben végrehajtott rablással, 
ugyanabban az évben. Azzal is vádolják, hogy illegális fogadási irodát tart 
fenn, ahol tuti tippeket ajánlottak az ügyfeleknek - de fizetni sosem fizettek. 


Rang is Jacgues Peyrat ügyvéd kliense volt. És Jacgues Tholance-nak eszébe 
jutott, hogy az évszázad bankrablásának időpontjában motoros őrszem állt a folyó 
medrét a föld alatti úttal összekötő részen. 

Március 13-án vasárnap délelőtt 10-kor Tholance felügyelő és 24 rendőr vette 
körül a Nizza fölötti dombon, Mont Fabronon fekvő luxus lakótelepet, Árkádiát. 
Tholance az úszómedencére nyíló 21 lakosztályhoz ment és megnyomta a csengőt. 
Jóideje csengetett, míg végre zajt hallott belülről. 

- Nyissa ki, Rang - kiáltott. - Jöjjön ki. Körülvettük, nem lóghat el. 

- Rendben, öt perc múlva lent leszek -jött nagynehezen a válasz. 

Tholance felismerte Rang hangját. Várt. Öt perccel később Rang ajtót nyitott. 
Fekete Yves St. Laurent blézert viselt, szürke flanelnadrágot és magas sarkú 
fekete csizmát. Felrakta napszemüvegét és kilépett. 

Nagyon magabiztosnak tűnt. 


- Akármiért tartóztat le, biztosíthatom, hogy hibát követ el - mondta. 


Tholance nem válaszolt. Az idő neki dolgozott. 


Rang védekezése meglepően gyenge volt. Először azt mondta, hogy 525-ös köbcentis 
motoron jár, nem is tudna elvezetni egy Kawasaki 900-ast. Ezt a hazugságot senki 
sem vette be. 


Utána alibit varázsolt elő. 

- Abban az időpontban teniszeztem az Árkádia melletti klubban. 
-— Kivel? 

- Egyedül. 


- Hogy játszhat valaki egyedül teniszt? 


- Egy fallal. 


Felbukkantak a mentőtanúk. Peyrat egyik kollégája négy lányt hozott, akik 
tanúsították, hogy látták a falnál játszó Rangot. 


a) A kollega Martiné Wolf volt, Peyrat bojtárja Spaggiari kihallgatásánál 
b) Rang barátnője; 

c) A Rue de la Préfecture 5. szám alatti lakás bérlője - a lakás azzal az 
ablakkal szemben feküdt, amelyből Spaggiari kiugrott.) 


Rang valóban a tenisz klub tagja volt, de senki sem emlékezett rá, hogy az 
utóbbi egy év alatt betette volna oda a lábát. Tholance felügyelő azonosítási 
kísérletet rendelt el. A négy lány nem ismerte fel Rangét. Valóban láttak 
valakit, aki egyedül teniszezett, de ablakuk túl messze volt a pályától ahhoz, 
hogy megesküdtek volna: a játékos Rang volt. 


Tholance ekkor újabb azonosítási kísérletet szervezett, ezúttal két, a szökést 
látott szemtanú részére. Rangot négy zömök ember közé állították. Mindkét tanú 
habozás nélkül Rangét szúrta ki. Rang ellen bűnpártolási vádat emeltek. 
Március 19-én Spaggiari OAS-beli bajtársai közölték e könyv szerzőivel: 


- Sikerült! Spaggiari elhagyta az országot. 


Március 20-án Jacgues Peyrat-t beválasztották a városi tanácsba. 


epilógus 


A zsákmányból kevesebb mint egymillió franknyit sikerült visszaszerezni: az 
aranyat, amit Bournat próbált eladni; az aranyat, amit Dániel Michelucci 
brüsszeli széfjében találtak; és a marseille-i házban talált aranyat. 


A Société Generálé harminc millió Írank kártérítést követelt a biztosítójától, a 
Lloydtól. Lehet, hogy mindössze ekkora összegre kötöttek biztosítást. Jacgues 
Guenet, a bankigazgató ugyan tagadja, de épeszű bankár akkor sem vallaná be, ha 
igaz volna. 


Ezenfelül: lehet, hogy a vesztesek nem követeltek vissza mindent. Az emberek egy 
része azért bérel széffiókot, hogy vagyonát az adóhatóság vagy a rendőrség elől 
eltitkolja. Heten nem voltak hajlandók leltárt készíteni fiókjuk tartalmáról, 
ezért veszteségeik nem szerepelnek a harminc millióban. Mások esetleg csak a 
veszteség egy része miatt emeltek panaszt, mert féltek bevallani, hogy esetleg 
lopott, vagy az adóhatóságnak be nem vallott értékek tulajdonában vannak. 


(Egyetlen ember akadt Nizzában, aki fű-nek-fának elpanaszolta, hogy az évszázad 
bankrablása - épp a fenti okokból - félmillió fÍrankjába került. Ezt a férfit 
Gérald Rangnak hívták.) 


1981 késő őszén találkozott Rio de Janeiróban Spaggiari Ronald Biggs-szel, a 
Nagy Angliai Vonatrablóval. Viszki és Havanna szivarok mellett azon vitatkoztak, 
ki volt minden idők legnagyobb rablója. Spaggiari azzal dicsekedett, hogy a 
rablás százmillió frank eredménnyel járt, míg a vonatrablás negyvenmilliónyi 
franknyi értékkel - tehát a nizzai volt az évszázad rablása. 


Három rejtélyre nem kapni mindmáig kielégítő választ: 


Hogy lehet, hogy a nizzai rendőrség nem tudott előre a rablásról? 


Miért nem léptek, amikor a CIA közölte velük Spaggiari bejelentését? 


Hogy lehet, hogy az október 26-i letartóztatások után Spaggiari nem bujkált? 


A harmadik kérdést önmagában meg lehetne válaszolni azzal, hogy Spaggiari 
megalomániás volt és más megalomániáshoz hasonlóan azt hitte, hogy elvarázsolt, 
az istenek által védett életet él. 


A baj csak az, hogy - mint a másik két kérdés mutatja - valóban elvarázsolt 
életet élt. Óhatatlanul felvetődik, hogy védelmet élvezett. De kinek a védelmét? 
És védelmezői miért hagyták egy ideig cserben, csakhogy újra megmentsék? 


Ezen a ponton a feltételezésekbe belép a politika. Nizza konzervatív hely, 
jobboldali városi tanáccsal. A dráma minden szereplője kisebb-nagyobb mértékben 
jobboldali érzelmű volt, a polgármestertől Gerard Rangig. Ugyanazon körben 
mozogtak: a polgármester ismerte Spaggiarit; Spaggiari bűntársa Rang volt; Rang 
barátnője Martiné Wolf, Jacgues Peyrat kolléganője; Peyrat a polgármester közeli 
barátja. (Jacgues Médecin kapcsolata Spaggiarival igencsak felületes és 
triviális volt - de ilyen eset nem egy politikust lemondásra késztetett volna. 
De a Médecin család Nizza leghatalmasabb családja, ők adták a város legtöbb 
polgármesterét. Egyikükről nevezték el az Avenue Jean Médecint - és Jacgues 
pozíciója túl erős volt ahhoz, hogy egy ilyen jelentéktelen botrány 
megrengesse.) 


De ebben a történetben a leggyakrabban az OAS üti fel rút fejét. Tagja volt 
Spaggiari és néhány csatornapatkány. Spaggiari sokszor állította, hogy a 
rtortából" az O0AS-nak is jutott néhány szelet. A maga részéről az OAS 
dicsekedett el azzal, hogy szökése után kijuttatta Franciaországból. Lehetséges 
lenne, hogy előkelő pozícióban lévő ÖAS-szimpatizánsok óvták volna meg a 
rendőrségi zaklatástól? 


A szerzők nem tehetnek mást, minthogy felteszik e kérdést. 


Ha pedig megóvták, akkor miért hagyták, hogy őrizetbe vegyék - és miért szökött 
meg. 


Spaggiarinak egész életében nagy ötletei voltak, de senkitől nem kapott 
lehetőséget, hogy ezeket megvalósítsa. Lehetséges, hogy végül saját szakállára 
döntött és ezzel bebizonyította képességeit. Minden bizonyíték erre mutat és mi 
is ilyennek véltük történetét. 


De fennállt egy másik lehetőség is, az, hogy Spaggiari csupán kivitelezte egy 
másik, ismeretlen bűnöző tervét; aki vagy szupergengszter volt, vagy politikai 
fanatikus. Azzal, hogy hagyta magát letartóztatni, Spaggiari esetleg a rablás 
mögött meghúzódó igazi Agyat védte. Ha így történt, a trükk bevált, mert a 
nizzai rendőrség már nem a rablás kitervelőjét kereste, hanem a szökevény 
Spaggiarit. 


Ha az utóbbi feltételezés a helyes, magyarázatot kaphatunk egy másik talányra 
is: a kísértetiesen hasonló párizsi bankrablásra. Azt taglalva megjegyeztük, 
hogy: 


a) nem valószínű, hogy ugyanaz a banda vállalná a kockázatot, mielőtt módjában 
állt volna túladni a nizzai zsákmányon és 

b) ugyancsak valószínűtlen, hogy két különböző banda egyidejűleg azonos 
módszerrel hatolt volna be egy páncélterembe. Az azonban nagyon valószínű, hogy 
egy Agyban fogant ötlet és két különböző bandával végeztette el, két egymástól 
távol eső városban, körülbelül azonos időszakban. 


Kövessük végig ezt a feltételezést: ne feledjük, hogy a valós tényektől egyre 
inkább a puszta spekuláció felé haladunk. Az igazi Agy tervezte ki a rablást, 
Spaggiarit tolta előtérbe, de védelméről magasabb körökben gondoskodott. Majd 
annak érdekében, hogy elvonja magáról a figyelmet és elfogadható bűnbakot 
állítson az aggódó nagyközönség és a szimatoló rendőrség elé, hagyja, hogy 
Spaggiarit elfogják. De mivel nem lehet biztos benne, hogy Spaggiari a 


végtelenségig állja a faggatást, megszervezi szökését. Mi mást tehetne önnön 
védelmére? 


Nos, megölhetné Spaggiarit. 


1977 őszén az a hír járta Nizzában, hogy Spaggiarit valóban megölték. Ezt a 
híresztelést azonban hamarosan megcáfolják a kézzel fogható bizonyítékok. 


Levelezőlapot küldött e könyv szerzőinek: saját magát nagykabátban és sapkában 
ábrázoló fényképet (a sapka talán a külsejét megváltoztató új hajviseletet volt 
hivatva rejteni). A képeslap hátán az üzenet: , Üdvözlet Alberttől!" Írásszakértő 
hasonlítja össze a betűket Spaggiari kézírásával és kijelenti: az írás azonos. 
Levelet írt a Nice-Matin újságnak, amelyben azt állította, hogy nem Gerard Rang 
szöktette meg motoron. 


A képeslapot, a levelet és a Renault 6 károsult tulajdonosának küldött összeget 
Nizzában adták fel - ami valószínűleg semmit sem jelent. 


A Roi du Yan vendéglőben üldögélő régi bajtársak azt állítják: tudják, hogy hol 
van. 


- Olasz barátaink segítségével sikerült kimenekíteni az országból. 


A rablással vádolt bandatagok tárgyalása mindössze három napig tartott. Csupán 
négy ítéletet hoztak, egyik sem volt hosszabb, mint két év. Az elítéltek 
mindegyike fél év múlva szabadult. Két havi távollét után Audi Spaggiari 
visszatér Franciaországba. Sem őt, sem Dominigue Poggit nem állították bíróság 
elé. 


Audi Spaggiari jelenleg szerény ápolónőként él a nizzai Route de Marseillen. 
Hétvégeken Bézaudun-i farmján álmodozik az Alberttel töltött szép időkről. Sose 
panaszkodik nyilvánosan Albert új életvitele miatt. 


Albert Spaggiari multimilliomos play-boyként él dél-amerikai birtokán. Szívesen 
ad interjúkat - eldicsekszik azzal, hogy éjjel-nappal szép nők karján 
pezsgőzik... 


New York Times, 1989. június 9. 


57 éves korában, ismeretlen helyen, tüdőrákban elhunyt Albert Spaggiari. 
Holttestét - nem tudni kicsodák - anyja háza elé vitték a Riviérára, Hyéresbe... 


Vége 


